കോളേജുകളിലെ കോവിഡ് പ്രോട്ടോക്കോള്\nകോവിഡാനന്തരം കോളേജുകള് തുറന്ന് പ്രവര്‍ത്തിപ്പിച്ചതിന്റെ പശ്ചാത്തലത്തില് സയന്‍സ് വിഷയങ്ങളിലെ പ്രാക്ടിക്കല് ക്ലാസുകളില് കോവിഡ് പ്രോട്ടോക്കോള് പാലിക്കുന്നതിന് സ്വീകരിച്ചിട്ടുള്ള മുന്‍കരുതലുകള് വെളിപ്പെടുത്തുമോ;\nകോളേജ് ലൈബ്രറി, ലബോറട്ടറികള് എന്നിവയില് കോവിഡ് പ്രോട്ടോക്കോള് പാലിക്കുന്നതിന് ക്രമീകരണങ്ങള് ഏര്‍പ്പെടുത്തിയിട്ടുണ്ടോ; വിശദ വിവരം നല്‍കാമോ;\nകോവിഡ് പ്രോട്ടോക്കോള് പാലനത്തിനായി ഓരോ കോളേജിനും പ്രത്യേക ഫണ്ട് അനുവദിച്ചിട്ടുണ്ടോ; ഇല്ലെങ്കില് സാനിറ്റൈസറും മുഖാവരണങ്ങളും ഉറപ്പാക്കുന്നതിന് എന്ത് സംവിധാനമാണ് സ്വീകരിച്ചിട്ടുള്ളത്; വിശദമാക്കുമോ;\nജീവനക്കാരുടെയും വിദ്യാര്‍ത്ഥികളുടെയും വാക്സിനേഷനായി സ്വീകരിച്ചിട്ടുള്ള സജ്ജീകരണങ്ങള് എന്തൊക്കെയെന്ന് വ്യക്തമാക്കുമോ?\nഉന്നതവിദ്യാഭ്യാസ മേഖലയിലെ നിലവാരത്തകര്‍ച്ച\nസംസ്ഥാനത്ത് ഉന്നത വിദ്യാഭ്യാസ മേഖലയില് നിലവാര തകര്‍ച്ചയുണ്ടെന്ന ആക്ഷേപം വിലയിരുത്തിയിട്ടുണ്ടോ; വിശദമാക്കാമോ?\nഉന്നത വിദ്യാഭ്യാസം ഉടച്ചുവാര്‍ക്കുവാനുള്ള വിദഗ്ധസമിതി നിര്‍ദ്ദേശങ്ങള്\nഉന്നത വിദ്യാഭ്യാസ രംഗത്ത് സമൂലമായ മാറ്റങ്ങള് കൊണ്ടുവരുന്നതിനുള്ള വിദഗ്ധ സമിതി നിര്‍ദ്ദേശങ്ങള് പരിശോധിച്ചിട്ടുണ്ടോ; വ്യക്തമാക്കുമോ;\nഏതൊക്കെ നിര്‍ദ്ദേശങ്ങളാണ് സര്‍ക്കാരിന്റെ പരിഗണനയില് ഉള്ളതെന്ന് അറിയിക്കുമോ;\nസംസ്ഥാനത്ത് എത്ര ആര്‍ട്സ് ആന്റ് സയന്‍സ് കോളേജുകള് നിലവിലുണ്ട്; ഇതില് സ്വകാര്യ, എയ്ഡഡ് കോളേജുകള് എത്രയെന്നും സര്‍ക്കാര് കോളേജുകള് എത്രയെന്നും വ്യക്തമാക്കാമോ;\nസര്‍വ്വകലാശാലകളുടെ അംഗീകാരമുള്ള എത്ര അണ്-എയ്ഡഡ്, സെല്‍ഫ് ഫിനാന്‍സ് കോളേജുകള് സംസ്ഥാനത്ത് പ്രവര്‍ത്തിക്കുന്നുണ്ടെന്ന് അറിയിക്കാമോ?\nസംസ്ഥാന ബജറ്റിൽ ഓരോ സർവകലാശാലയ്ക്കും വകയിരുത്തിയ തുക\n2010-11 മുതല് നാളിതുവരെ ഓരോ സാമ്പത്തിക വർഷവും സംസ്ഥാനത്തെ സർവകലാശാലകൾ പദ്ധതിയിന, പദ്ധതിയേതര ഗ്രാന്റില് വകയിരുത്താൻ ആവശ്യപ്പെട്ട് സർക്കാരിലേക്ക് സമർപ്പിച്ച പ്രൊപ്പോസൽ പ്രകാരം അതത് വർഷങ്ങളിലെ സംസ്ഥാന ബജറ്റിൽ ഓരോ സർവകലാശാലയ്ക്കും വകയിരുത്തിയ തുക, ഓരോ സർവകലാശാലയ്ക്കും അനുവദിച്ച തുക എന്നിവ സംബന്ധിച്ച വിശദാംശം ലഭ്യമാക്കുമോ;\nഈ കാലയളവിൽ പദ്ധതിയിനത്തിലും പദ്ധതിയേതര ഇനത്തിലും അതത് വർഷങ്ങളിൽ ഓരോ സർവകലാശാലയും ചെലവഴിച്ച ആകെ തുക, പ്രസ്തുത തുകയില് സർവകലാശാല കണ്ടിജൻസി ഫണ്ടില് (തനത് ഫണ്ട്) നിന്ന് ചെലവഴിക്കേണ്ടി വന്ന തുക എന്നിവ സംബന്ധിച്ച വിശദാംശം ലഭ്യമാക്കുമോ?\nറാങ്കിംഗ് ഫ്രെയിം വർക്ക് സംവിധാനം\nസംസ്ഥാനത്തെ ഉന്നത വിദ്യാഭ്യാസ സ്ഥാപനങ്ങളെ അക്കാദമിക മികവിന്റെ അടിസ്ഥാനത്തിൽ റാങ്ക് ചെയ്യുന്നതിനായി റാങ്കിംഗ് ഫ്രെയിംവർക്ക് സംവിധാനം ആരംഭിക്കാൻ ഉദ്ദേശിക്കുന്നുണ്ടോ; ദേശീയ ഏജൻസികളുടെ റാങ്കിംഗിൽ ഉന്നത വിദ്യാഭ്യാസ സ്ഥാപനങ്ങൾ വേണ്ടത്ര മികവ് പുലർത്താത്ത സാഹചര്യത്തിൽ പ്രസ്തുത ഉദ്യമം ഫലപ്രദമാകുമെന്ന് വിലയിരുത്തുന്നുണ്ടോ;\nസംസ്ഥാന ഏജൻസികളുടെ വിലയിരുത്തലിൽ അർഹതയില്ലാത്ത സ്ഥാപനങ്ങൾ ഉള്‍പ്പെടാനുളള സാധ്യത ഒഴിവാക്കുന്നതിന് എന്തൊക്കെ മുൻകരുതലുകൾ സ്വീകരിച്ചിട്ടുണ്ടെന്ന് വ്യക്തമാക്കാമോ;\nറാങ്കിംഗ് ഫ്രെയിംവർക്ക് സംവിധാനം സുതാര്യമായി നടപ്പാക്കി മികച്ച അക്കാദമിക നിലവാരമുള്ള വിദ്യാഭ്യാസസ്ഥാപനങ്ങൾ തെരഞ്ഞെടുക്കുന്നതിന് കുട്ടികൾക്ക് അവസരം സൃഷ്ടിക്കുമോ; വിശദാംശം നൽകുമോ?\nഉന്നത വിദ്യാഭ്യാസ സ്ഥാപനങ്ങളുടെ റാങ്കിംഗ്\nസംസ്ഥാനത്ത് വിദ്യാര്‍ത്ഥികള്‍ക്ക് ഗുണനിലവാരത്തിന്റെ അടിസ്ഥാനത്തില് ഉന്നത വിദ്യാഭ്യാസ മേഖലയിലെ സ്ഥാപനങ്ങളെ തെരഞ്ഞെടുക്കുന്നതിന് സഹായകരമായി പ്രസ്തുത സ്ഥാപനങ്ങളെ റാങ്ക് ചെയ്യുന്നതിന് നടപടി സ്വീകരിച്ചിട്ടുണ്ടോ; വിശദാംശം നല്‍കാമോ;\nപ്രസ്തുത റാങ്കിംഗ് പ്രാവര്‍ത്തികമാക്കുന്നതിന് അടിസ്ഥാനപ്പെടുത്തുവാന് ഉദ്ദേശിക്കുന്ന മാനദണ്ഡങ്ങളും സൂചകങ്ങളും എന്തെല്ലാമെന്ന് വ്യക്തമാക്കാമോ;\nസംസ്ഥാനത്തെ ഉന്നത വിദ്യാഭ്യാസ സ്ഥാപനങ്ങളുടെ ദേശീയവും അന്തര്‍ദേശീയവുമായ റാങ്കിംഗ് മെച്ചപ്പെടുത്തുന്നതിന് ഇത് എങ്ങനെയെല്ലാം സഹായകരമാകും; വിശദമാക്കാമോ?\nസര്‍വ്വകലാശാലകളെയും കോളേജുകളെയും വിലയിരുത്തുന്നതിനുള്ള പ്രത്യേക പദ്ധതി\nസംസ്ഥാനത്തിന്റെ സവിശേഷ സാമൂഹിക, അക്കാദമിക, പ്രാദേശിക സാഹചര്യങ്ങള് പരിഗണിച്ച് സര്‍വ്വകലാശാലകളെയും കോളേജുകളെയും വിലയിരുത്തുന്നതിന് പ്രത്യേക പദ്ധതി ആവിഷ്കരിച്ചിട്ടുണ്ടോ; വിശദാംശങ്ങള് നല്‍കാമോ;\nഉന്നത വിദ്യാഭ്യാസ സ്ഥാപനങ്ങളുടെ അസ്സസ്‍മെന്റും അക്രഡിറ്റേഷനും പൂര്‍ത്തിയാക്കുന്നതിനായി എന്തെല്ലാം മാനദണ്ഡങ്ങളാണ് അടിസ്ഥാനമാക്കുന്നത്; വ്യക്തമാക്കുമോ;\nപ്രസ്തുത മാനദണ്ഡങ്ങള് നാഷണല് അസ്സസ്‍മെന്റ് ആന്റ് അക്രഡിറ്റേഷന് കൗണ്‍സിലിന്റെ മാനദണ്ഡങ്ങളെ അടിസ്ഥാമാക്കുന്നുണ്ടോ; വിശദാംശങ്ങള് നല്‍കാമോ;\nമേല് പ്രവര്‍ത്തനങ്ങള് മുഖേന ഉന്നത വിദ്യാഭ്യാസ മേഖലയില് എന്തെല്ലാം മാറ്റങ്ങള് പ്രതീക്ഷിക്കുന്നുവെന്ന് വിശദമാക്കാമോ?\nശ്രീ. എ. രാജ : താഴെ കാണുന്ന ചോദ്യങ്ങൾക്കു ഉന്നതവിദ്യാഭ്യാസ-സാമൂഹ്യനീതി വകുപ്പ് മന്ത്രി സദയം മറുപടി പറയാമോ?\nസര്‍വ്വകലാശാലകള്‍ക്ക് യു.ജി.സി. സൗജന്യമായി നല്‍കിയിരുന്ന ഇ-ജേണല് പദ്ധതി നിര്‍ത്തലാക്കിയിട്ടുണ്ടോ; എങ്കില് ആയത് പരിഹരിക്കുന്നതിനായി പ്രത്യേക പദ്ധതികള് ആവിഷ്കരിച്ചിട്ടുണ്ടോ; വിശദാംശങ്ങള് നല്‍കാമോ;\nസംസ്ഥാനത്തെ സര്‍വ്വകലാശാല ലൈബ്രറികളെ കൂട്ടിയിണക്കി സംസ്ഥാനതലത്തില് ആരംഭിച്ച കേരള അക്കാദമിക് ലൈബ്രറി നെറ്റ്‍വര്‍ക്ക് (കാല് നെറ്റ്) പദ്ധതിയുടെ വിശദാംശങ്ങള് ലഭ്യമാക്കാമോ;\nപ്രസ്തുത നെറ്റ്‍വര്‍ക്കില് കോളേജ് ലൈബ്രറികളുടെ ശൃംഖല ഉള്‍പ്പെടുത്തുന്നതിനുള്ള പദ്ധതി പരിഗണനയിലുണ്ടോ; വിശദാംശങ്ങള് അറിയിക്കാമോ?\nഗുരുവായൂര് മണ്ഡലത്തില് സ്ഥാപനം ആരംഭിക്കുന്നതിന് സ്വീകരിച്ച നടപടികള്\nശ്രീ. എൻ.കെ. അക്ബര് : താഴെ കാണുന്ന ചോദ്യങ്ങൾക്കു ഉന്നതവിദ്യാഭ്യാസ-സാമൂഹ്യനീതി വകുപ്പ് മന്ത്രി സദയം മറുപടി പറയാമോ?\nഗുരുവായൂര് മണ്ഡലത്തില് ഉന്നത വിദ്യാഭ്യാസ സ്ഥാപനങ്ങള് ആരംഭിക്കുന്നതിന് സ്വീകരിച്ച നടപടികള് വിശദമാക്കാമോ;\nഅസാപ്-ന്റെ ഭാഗമായി ഗുരുവായൂര് മണ്ഡലത്തില് നടപ്പിലാക്കി വരുന്ന പ്രവര്‍ത്തനങ്ങള് വിശദമാക്കാമോ?\nമടപ്പളളി കോളേജില് മലയാളം ബിരുദ-ബിരുദാനന്തര കോഴ്സുകള്\nവടകര മേഖലയിലെ ഏക സർക്കാർ കോളേജായ മടപ്പള്ളി കോളേജിൽ മലയാളം ഐശ്ചിക വിഷയമായി ഡിഗ്രി, പി.ജി. കോഴ്സുകൾ ഇല്ല എന്നത് ശ്രദ്ധയിൽപ്പെട്ടിട്ടുണ്ടോ;\nഇക്കാരണത്താല് മാതൃഭാഷയിലെ ഉന്നത പഠനത്തിനും മാതൃഭാഷയുടെ ഉന്നമനത്തിനായി പ്രവർത്തിക്കുന്നതിനുമുള്ള അവസരം പ്രദേശത്തെ വിദ്യാർത്ഥികൾക്ക് നഷ്ടമാകുമെന്ന് കരുതുന്നുണ്ടോ;\nഎങ്കിൽ വടകര മേഖലയിലെ സാമ്പത്തികമായും വിദ്യാഭ്യാസപരമായും പിന്നോക്കാവസ്ഥയിലുള്ള വിദ്യാര്‍ഥികള്‍ക്ക് കൂടി മാതൃഭാഷയില് ഉന്നത പഠനം നടത്തുന്നതിനായി മടപ്പള്ളി ഗവൺമെന്റ് കോളേജിൽ മലയാളം ബിരുദ, ബിരുദാനന്തര കോഴ്സുകൾ ആരംഭിക്കുന്നതിന് നടപടി സ്വീകരിക്കുമോ; വ്യക്തമാക്കുമോ?\nവണ്ടൂര് മണ്ഡലത്തിലെ കാളികാവില് സര്‍ക്കാര് കോളേജ് ആരംഭിക്കാൻ നടപടി\nവണ്ടൂര് നിയോജക മണ്ഡലത്തിലെ കാളികാവില് സര്‍ക്കാര് കോളേജ് ആരംഭിക്കുന്നതിന് സ്വീകരിച്ചിട്ടുള്ള നടപടിക്രമങ്ങള് എന്തൊക്കെയെന്ന് വ്യക്തമാക്കാമോ;\nകോളേജ് ആരംഭിക്കുന്നതുമായി ബന്ധപ്പെട്ട് കോളേജ് വിദ്യാഭ്യാസ ഡയറക്ടര് സര്‍ക്കാരി‍ലേക്ക് നല്‍കിയ ശിപാര്‍യിന്മേല് അനുകൂലനടപടി സ്വീകരിക്കുമോ; വിശദവിവരം ലഭ്യമാക്കാമോ?\nപി.കെ. കാളന് മെമ്മോറിയൽ കോളേജ് ഓഫ് അപ്പ്ലൈഡ് സയൻസ്\nമാനന്തവാടി നിയോജക മണ്ഡലത്തിലെ ഐ.എച്ച്.ആർ.ഡി.യുടെ കീഴിലുള്ള പി.കെ. കാളന് മെമ്മോറിയൽ കോളേജ് ഓഫ് അപ്പ്ലൈഡ് സയൻസിൽ എത്ര കോഴ്സുകളാണ് നിലവില് ഉള്ളത് എന്ന് അറിയിക്കുമോ;\nഈ ക്യാംപസില് നിലവില് എത്ര കുട്ടികളാണ് പഠിക്കുന്നത് എന്ന് വ്യക്തമാക്കുമോ;\nഇതില് പട്ടികജാതി - പട്ടികവര്‍ഗ്ഗ വിഭാഗത്തില്‍പ്പെട്ട വിദ്യാര്‍ത്ഥികള് എത്ര എന്ന് അറിയിക്കുമോ?\nമാധ്യമ പഠനത്തില് ബിരുദ- ബിരുദാനന്തര കോഴ്സുകളുളള സ്ഥാപനങ്ങള്\nശ്രീ വി കെ പ്രശാന്ത് : താഴെ കാണുന്ന ചോദ്യങ്ങൾക്കു ഉന്നതവിദ്യാഭ്യാസ-സാമൂഹ്യനീതി വകുപ്പ് മന്ത്രി സദയം മറുപടി പറയാമോ?\nകേരളത്തില് ഏതെല്ലാം സര്‍ക്കാര് സ്ഥാപനങ്ങളിലാണ് മാധ്യമ പഠനത്തില് ബിരുദ -ബിരുദാനന്തര കോഴ്സുകള് ഉളളതെന്ന് വിശദമാക്കാമോ;\nകേരളത്തില് സര്‍ക്കാര് സ്ഥാപനങ്ങളില് ബിരുദ- ബിരുദാനന്തര മാധ്യമ പഠന കോഴ്സുകളില് ഒരു വര്‍ഷം എത്ര സീറ്റുകളാണ് ഉളളതെന്ന് വിശദമാക്കാമോ?\nസ്പോര്‍ട്സ് മത്സരങ്ങളില് പങ്കെടുക്കുന്ന കുട്ടികളുടെ ഡെയ് ലി അലവന്‍സും ഹോസ്റ്റല് അലവന്‍സും\nഇന്റര് കൊളീജിയേറ്റ് സ്പോര്‍ട്സ് മത്സരങ്ങളില് പങ്കെടുക്കുന്ന കുട്ടികള്‍ക്ക് ഭക്ഷണം, താമസം എന്നിവയ്ക്കായി നല്‍കുന്ന തുക (ഡെയ് ലി അലവന്‍സ്, ഹോസ്റ്റല് അലവന്‍സ്) നിലവിലെ ജീവിതസാഹചര്യവുമായി താരതമ്യം ചെയ്യുമ്പോള് അപര്യാപ്തമാണെന്നത് ശ്രദ്ധയില്‍പ്പെട്ടിട്ടുണ്ടോ;\nഎങ്കില് ഇത് കാലാനുസൃതമായി പരിഷ്കരിക്കുന്നതിനുള്ള നടപടി സ്വീകരിക്കുമോ; വ്യക്തമാക്കാമോ?\nപോസ്റ്റ് ഡോക്ടറല് ഫെലോഷിപ്പുകൾ\nവിദ്യാഭ്യാസ മേഖലയിൽ ഗവേഷണം പ്രോത്സാഹിപ്പിക്കുന്നതിനായി പോസ്റ്റ് ഡോക്ടറല് ഫെലോഷിപ്പുകൾ നൽകുവാൻ തീരുമാനിച്ചിട്ടുണ്ടോ; എങ്കില് ഏതൊക്കെ ഗവേഷണ മേഖലകളിലാണ് ഫെലോഷിപ്പുകൾ അനുവദിക്കുന്നതെന്നും ആയതിനുള്ള മാനദണ്ഡങ്ങള് എന്തൊക്കെയെന്നും വ്യക്തമാക്കുമോ?\nവര്‍ദ്ധിപ്പിച്ച ഡിഗ്രി, പി.ജി കോഴ്സുകള്\nകഴിഞ്ഞ സര്‍ക്കാരിന്റെ കാലയളവില് സംസ്ഥാനത്തെ വിവിധ സര്‍വ്വകലാശാലകള്‍ക്ക് കീഴില് വരുന്ന കോളേജുകളില് ഡിഗ്രി, പി.ജി കോഴ്സുകള്‍ക്ക് എത്ര സീറ്റുകള് വീതം വര്‍ദ്ധിപ്പിച്ചിട്ടുണ്ടെന്ന് വ്യക്തമാക്കാമോ?\nകുമ്പള ഐ.എച്ച്.ആര്.ഡി. കോളേജിലെ നിര്‍മ്മാണ പ്രവൃത്തികള്\nമഞ്ചേശ്വരം മണ്ഡലത്തിലെ കുമ്പള ഐ.എച്ച്.ആര്.ഡി. കോളേജിലെ ക്ലാസ്സ് റൂം, ലാബ്, ലൈബ്രറി, സെമിനാർ ഹാൾ എന്നിവയുടെ നിര്‍മ്മാണ പ്രവൃത്തി ബജറ്റിൽ ഉൾപ്പെട്ടതാണോ; വിശദാംശങ്ങള് ലഭ്യമാക്കുമോ;\nപ്രസ്തുത പ്രവൃത്തിയുടെ ഭരണാനുമതി വൈകുന്നതിനുള്ള കാരണം വിശദമാക്കുമോ;\nഭരണാനുമതി ലഭ്യമാക്കാനുള്ള നടപടിക്രമങ്ങള് ഏത് ഘട്ടത്തിലാണെന്ന് വ്യക്തമാക്കാമോ;\nപ്രസ്തുത പ്രവൃത്തിക്ക് ഭരണാനുമതി ലഭിക്കുന്നതിന് ഏതൊക്കെ നടപടിക്രമങ്ങളാണ് ശേഷിക്കുന്നതെന്നും എപ്പോൾ ഭരണാനുമതി നൽകാൻ കഴിയുമെന്നും വ്യക്തമാക്കുമോ?\nബയോ ബബിൾ മാതൃക\nകോളേജുകൾ കോവിഡ് കാലത്ത് തുറന്ന് പ്രവർത്തിപ്പിക്കുന്നതിന്റെ ഭാഗമായി ഏർപ്പെടുത്തിയ ബയോ ബബിൾ മാതൃക വിജയകരമാണോ; വിശദമാക്കാമോ;\nഅധ്യാപകർക്ക് വിവിധ ക്ലാസുകളിൽ അധ്യാപനം നടത്തേണ്ട സാഹചര്യത്തിൽ ബയോ ബബിൾ മാതൃക ഫലപ്രദമാക്കുന്നതിന് സ്വീകരിച്ചിട്ടുള്ള നടപടികൾ വ്യക്തമാക്കുമോ?\nഡിഗ്രി, പി.ജി. സീറ്റ് വര്‍ദ്ധിപ്പിച്ച കോളേ‍ജുകള്\nസംസ്ഥാനത്തെ കോളേജുകളിൽ ഡിഗ്രി, പി.ജി. കോഴ്സുകൾ വർദ്ധിപ്പിച്ചുകൊണ്ടുള്ള 5.8.2021-ലെ സർക്കാർ ഉത്തരവിന്റെ പകർപ്പ് ലഭ്യമാക്കാമോ;\nപ്രസ്തുത ഉത്തരവ് പ്രകാരം കാസർഗോഡ് ജില്ലയിലെ ഏതൊക്കെ കോളേജുകളിലാണ് സീറ്റ് വർദ്ധിപ്പിച്ചിട്ടുള്ളത് എന്ന് വിശദമാക്കാമോ; കോഴ്സുകൾ, സീറ്റുകളുടെ എണ്ണം എന്നിവ കോളേജ് തിരിച്ച് ലഭ്യമാക്കാമോ?\nഹയർസെക്കൻഡറി വിദ്യാർത്ഥികളുടെ ഉപരിപഠനം\nഓരോ ജില്ലയിൽ നിന്നും ഉപരിപഠനത്തിന് അർഹരായ ഹയർസെക്കൻഡറി വിദ്യാർത്ഥികളുടെ എണ്ണം എത്രയാണെന്ന് വ്യക്‌തമാക്കാമോ;\nഓരോ ജില്ലയിലും സർക്കാർ, എയ്ഡഡ് ആർട്സ് ആന്റ് സയൻസ് കോളേജുകളിൽ ലഭ്യമായ കോഴ്സുകളുടെ എണ്ണം എത്രയാണെന്ന് വ്യക്‌തമാക്കാമോ;\nഓരോ ജില്ലയിലും സർക്കാർ, എയ്ഡഡ് ആർട്സ് ആന്റ് സയൻസ് കോളേജുകളിൽ സ്റ്റാറ്റ്യൂട്ടറി ലിമിറ്റ് അനുസരിച്ച് പ്രവേശനം ലഭ്യമാകുന്ന യു.ജി. സീറ്റുകളുടെ എണ്ണം എത്രയാണ്; വിവരം ലഭ്യമാക്കുമോ?\nമാനവിക മുന്നേറ്റത്തിനുതകുന്ന ഗവേഷണ വിഷയങ്ങൾ\nമുന് സര്‍ക്കാരിന്റെ കാലയളവില് വിവിധ വിഷയങ്ങളിലെ ഗവേഷണങ്ങള്‍ക്കായി വിവിധ സര്‍വകലാശാലകള്, മറ്റ് ഗവേഷണ സ്ഥാപനങ്ങള് എന്നിവ മുഖേനയും വിവിധ പ്രോജക്ടുകളിലായും ചെലവായ തുക സംബന്ധിച്ച് വര്‍ഷം തിരിച്ചുള്ള കണക്കുകള് ലഭ്യമാക്കുമോ;\nഈ കാലയളവിൽ അവാർഡ് ചെയ്തിട്ടുള്ള ഡോക്ടറേറ്റ് ബിരുദങ്ങളുടെ എണ്ണം എത്രയാണെന്ന് വർഷവും വിഷയവും തിരിച്ചുള്ള കണക്ക് ലഭ്യമാക്കാമോ;\nഗവേഷണ വിഷയങ്ങൾ ഡോക്ടറേറ്റ് ബിരുദം അവാർഡ് ചെയ്യപ്പെടുന്നതിനുള്ള ഉപാധികൾ മാത്രമായി ചുരുങ്ങുന്നതായി ഈ രംഗത്തെ വിദഗ്ധർ അഭിപ്രായപ്പെട്ടത് ശ്രദ്ധയിൽപ്പെട്ടിട്ടുണ്ടോ;\nഎങ്കിൽ ജനോപകാരപ്രദവും ശാസ്ത്രസാങ്കേതിക മാനവിക മുന്നേറ്റത്തിനുതകുന്നതുമായ വിഷയങ്ങളിൽ കൂടുതൽ ഗവേഷണങ്ങൾ നടത്തുന്നതിനും ഗവേഷണഫലങ്ങൾ ജനോപകാരപ്രദമായി ഉപയോഗപ്പെടുത്തുന്നതിനും വേണ്ടി എന്തൊക്കെ നടപടികൾ സ്വീകരിക്കുമെന്ന് വ്യക്തമാക്കാമോ?\nമലപ്പുറം ജില്ലയിലെ ഉന്നത വിദ്യാഭ്യാസ സ്ഥാപനങ്ങളെ അന്തര്‍ദേശീയ നിലവാരത്തിലേക്ക് ഉയര്‍ത്തുന്ന നടപടി\nഉന്നത വിദ്യാഭ്യാസ മേഖലയെ അന്തര്‍ദേശീയ നിലവാരത്തിലേക്ക് ഉയര്‍ത്തുന്നതിന്റെ ഭാഗമായി മലപ്പുറം ജില്ലയിലെ ഏതെല്ലാം വിദ്യാഭ്യാസ സ്ഥാപനങ്ങളില് എന്തെല്ലാം പ്രവ‍ൃത്തികളാണ് പൂര്‍ത്തീകരിച്ചതെന്നും നടന്നുവരുന്ന പ്രവൃത്തികള് എന്തെല്ലാമെന്നുമുള്ള വിശദവിവരം ലഭ്യമാക്കാമോ;\nകിഫ്ബി ഫണ്ട്, പദ്ധതി വിഹിതം എന്നിവ ഉപയോഗിച്ച് ജില്ലയിലെ ഓരോ വിദ്യാഭ്യാസ സ്ഥാപനങ്ങള്‍ക്കും എത്ര തുക വീതമാണ് അനുവദിച്ചത് എന്ന് വ്യക്തമാക്കാമോ;\nഓരോ നിര്‍മ്മാണ പ്രവര്‍ത്തനങ്ങളും നിലവില് ഏത് ഘട്ടത്തിലാണെന്നും എപ്പോള് പൂര്‍ത്തിയാക്കാനാകുമെന്നും അറിയിക്കാമോ ?\nവിവിധ സര്‍വ്വകലാശാലകള്‍ക്കു കീഴിലുള്ള കോളേജുകളുടെ അക്കാദമിക നിലവാരം വിലയിരുത്തല്\nഉന്നത വിദ്യാഭ്യാസ മേഖലയില് നിലവില് എത്ര സര്‍വ്വകലാശാലകളാണ് പ്രവര്‍ത്തിച്ചു വരുന്നത്; അവ ഏതൊക്കെയാണ്; ഓരോ സര്‍വ്വകലാശാലയ്ക്കു കീഴിലും എത്ര കോളേജുകള് ആണുള്ളത്; അവയില് സര്‍ക്കാര്, എയിഡഡ്, അണ് എയിഡഡ്, സെല്‍ഫ് ഫിനാന്‍സിങ് എന്നിവ ഇനം തിരിച്ച് വ്യക്തമാക്കാമോ;\nപ്രസ്തുത കോളേജുകളുടെ അക്കാദമിക നിലവാരം വിലയിരുത്തുന്നതിനായി ഓരോ സര്‍വ്വകലാശാലയും സ്വീകരിച്ച നടപടികള് എന്തെല്ലാമാണ് ; വിശദാംശങ്ങള് ലഭ്യമാക്കാമോ?\nമലപ്പുറം ജില്ലയിൽ ബിരുദ തലത്തില് സീറ്റുകൾ വർദ്ധിപ്പിക്കേണ്ടതിന്റെ ആവശ്യകത\nമലപ്പുറം ജില്ലയിൽ നിലവിലുള്ള ബിരുദ തല സീറ്റുകൾ എത്ര; സർക്കാർ, എയ്ഡഡ്, സ്വാശ്രയം എന്നിവ തരംതിരിച്ച് വ്യക്തമാക്കുമോ;\nഒന്നും രണ്ടും ഘട്ട അലോട്ട്മെന്റുകൾ കഴിഞ്ഞപ്പോൾ എത്ര സീറ്റുകളിൽ പ്രവേശനം പൂർത്തിയായി എന്നും ബാക്കിയുള്ള സീറ്റുകൾ എത്രയെന്നും വ്യക്തമാക്കുമോ; അപേക്ഷകരിൽ എത്രപേർക്കാണ് ഇതുവരെ പ്രവേശനം ലഭിച്ചത്; അറിയിക്കുമോ;\nജില്ലയിലെ ഉയർന്ന വിജയ ശതമാനം കണക്കിലെടുത്ത് എല്ലാ കോളേജുകളിലും സീറ്റ് വർദ്ധിപ്പിക്കുവാനും കൂടുതൽ കോഴ്‌സുകൾ അനുവദിക്കുവാനും നടപടി സ്വീകരിക്കുമോ എന്ന് വ്യക്തമാക്കുമോ?\nകോട്ടക്കല് മണ്ഡലത്തിലെ ടെക്നിക്കല് ഹൈസ്കൂളില് ഇംഗ്ലീഷ് അധ്യാപക തസ്തിക\nകോട്ടക്കല് നിയോജക മണ്ഡലത്തില് കുറ്റിപ്പുറം ഗവണ്‍മെന്റ് ടെക്നിക്കല് ഹൈസ്കൂളില് ഇന്‍സ്ട്രക്ടര് ഇന് ഹ്യുമാനിറ്റീസ് ആന്റ് ലാംഗ്വേജ് തസ്തികയിലേക്ക് ഇംഗ്ലീഷ് വിഷയം പഠിപ്പിക്കുന്നതിനായി ഒരു അധ്യാപകനെ അനുവദിക്കണമെന്ന വിഷയത്തിന്മേല് സ്വീകരിച്ച നടപടികള് അറിയിക്കുമോ;\nപൊതു വിദ്യാഭ്യാസ ഡയറക്ടറേറ്റില് നിന്ന് ഇത് സംബന്ധിച്ച് എന്തെങ്കിലും നിര്‍ദ്ദേശങ്ങള് ലഭ്യമായിട്ടുണ്ടോ; വ്യക്തമാക്കുമോ?\nബി ടെക് 2015 സ്കീം വിദ്യാര്‍ത്ഥികളുടെ സപ്ലിമെന്ററി പരീക്ഷ\nഎ.പി.ജെ. അബ്ദുള് കലാം സാങ്കേതിക സര്‍വ്വകലാശാലയുടെ കീഴിലെ ബിടെക് വിദ്യാര്‍ത്ഥികളുടെ (2015 സ്കീം) 3,5സെമസ്റ്ററുകളിലെ സപ്ലിമെന്ററി പരീക്ഷാ തീയതി പ്രഖ്യാപിക്കാത്തത് ശ്രദ്ധയില്‍പ്പെട്ടിട്ടുണ്ടോ;\nഉണ്ടെങ്കില് പരീക്ഷാ തീയതി പ്രഖ്യാപിക്കാത്തതിന്റെ കാരണം വിശദീകരിക്കുമോ;\nപരീക്ഷാ തീയതി പ്രഖ്യാപിച്ച് വിദ്യാര്‍ത്ഥികളുടെ ആശങ്ക ദൂരീകരിക്കുന്നതിനുള്ള അടിയന്തര നടപടികള് സ്വീകരിക്കുമോ; വ്യക്തമാക്കുമോ?\n2021 സെപ്തംബറിലെ വിജ്ഞാപന പ്രകാരം നടന്ന കെ.ജി.റ്റി.ഇ. (കോമേഴ്സ് ) ടൈപ്പ് റൈറ്റിംഗ് പരീക്ഷാര്‍ത്ഥികള്‍ക്ക് പരീക്ഷയ്ക്ക് ശേഷം ചോദ്യപേപ്പര് കൊണ്ടുപോകുന്നതിന് അനുവാദമുണ്ടായിരുന്നോ; എങ്കില് ഏതെല്ലാം പരീക്ഷാ സെന്ററുകളിലാണ് ചോദ്യപേപ്പര് കൊടുത്തുവിട്ടതെന്നും ഏതെല്ലാം പരീക്ഷാ സെന്ററുകളില് ഇതില് വീഴ്ച ഉണ്ടായിട്ടുണ്ടെന്നും പറയാമോ;\nപ്രസ്തുത വിജ്ഞാപനത്തിലെ പരീക്ഷയെ സംബന്ധിക്കുന്ന പതിനാലാമത്തെ നിര്‍ദ്ദേശത്തില് പരീക്ഷയ്ക്കുശേഷം ചോദ്യപേപ്പര് പരീക്ഷാര്‍ത്ഥികള്‍ക്ക് കൊണ്ടുപോകാവുന്നതാണെന്ന് രേഖപ്പെടുത്തിയിട്ടുണ്ടെങ്കിലും ഒരു പരീക്ഷാ സെന്ററിലും ഇത് പാലിക്കപ്പെടുന്നില്ല എന്നത് ശ്രദ്ധയില്‍പ്പെട്ടിട്ടുണ്ടോ; എങ്കില് പ്രസ്തുത നിര്‍ദ്ദേശം അടുത്ത പരീക്ഷ മുതല് കര്‍ശനമായി പാലിക്കുന്നതിന് നടപടി സ്വീകരിക്കുമോ;\nചില പരീക്ഷാ സെന്ററുകളില് ടൈപ്പ് റൈറ്റിംഗ് അസോസിയേഷന് ഭാരവാഹികള് എന്ന നിലയില് ചോദ്യപേപ്പറുകള് മുഴുവനായി ചില വ്യക്തികള്‍ക്ക് കൈമാറിയെന്ന പരാതി ശ്രദ്ധയില്‍പ്പെട്ടിട്ടുണ്ടോ; എങ്കില് ഏതെല്ലാം സെന്ററുകളിലാണ് ഇപ്രകാരം ചോദ്യപേപ്പര് കൈമാറിയതെന്ന് പരിശോധിക്കുമോ; തെറ്റായ പ്രസ്തുത പ്രവണത അവസാനിപ്പിക്കുന്നതിന് നടപടി സ്വീകരിക്കുമോ;\nപരീക്ഷ കഴിഞ്ഞാല് ചോദ്യപേപ്പര് പരീക്ഷാര്‍ത്ഥികള്‍ക്ക് കൊണ്ടുപോകാവുന്നതാണെന്ന പ്രസ്തുത പരീക്ഷാ വിജ്ഞാപനത്തിലെ നിര്‍ദ്ദേശം കര്‍ശനമായി പാലിക്കുന്നതിന് ഇന്‍വിജിലേറ്റര്‍മാര്‍ക്കും പരീക്ഷാ സെന്ററുകളിലെ ചീഫ് സൂപ്രണ്ടുമാര്‍ക്കും മാര്‍ഗ്ഗനിര്‍ദ്ദേശം നല്‍കുമോ; വിശദമാക്കുമോ?\nകേരളത്തിലെ വിവിധ എഞ്ചിനീയറിങ് കോളേജുകളിലെ സീറ്റുകള്\nകേരളത്തിലെ വിവിധ എഞ്ചിനീയറിംഗ് കോളേജുകളിലായി 2020-21 അധ്യയന വര്‍ഷം എത്ര സീറ്റുകൾ പ്രവേശനമില്ലാതെ ഒഴിഞ്ഞുകിടന്നുവെന്ന് അറിയിക്കാമോ;\n1998 ന് ശേഷം ഇതുവരെ എത്ര പുതിയ എഞ്ചിനീയറിംഗ് കോളേജുകൾ നിലവിൽ വന്നുവെന്ന് അറിയിക്കാമോ;\nപുതിയ എഞ്ചിനീയറിംഗ് കോളേജുകളുടെ ഗുണനിലവാരം ഉറപ്പുവരുത്തുന്നതിന് സ്വീകരിക്കുന്ന നടപടികൾ എന്തൊക്കെയെന്ന് അറിയിക്കാമോ?\nവിജയശതമാനം കുറഞ്ഞ എഞ്ചിനീയറിംഗ് കോളേജുകള്\nസംസ്ഥാനത്തെ എഞ്ചിനീയറിംഗ് കോളേജുകളിൽ ഇരുപത്തി അഞ്ചു ശതമാനം വിജയം നേടാത്ത കോളേജുകള് ഉണ്ടെന്ന കാര്യം പരിശോധിച്ചിട്ടുണ്ടോ; വ്യക്തമാക്കുമോ?\nസാങ്കേതിക സര്‍വ്വകലാശാല അഫിലിയേറ്റഡ് കോളേജുകളിലെ അധ്യാപകയോഗ്യത\nസാങ്കേതിക സര്‍വ്വകലാശാലകളില് അഫിലിയേറ്റ് ചെയ്ത എഞ്ചിനീയറിംഗ് കോളേജുകളിലെ അധ്യാപകരുടെ യോഗ്യതയുമായി ബന്ധപ്പെട്ട സി.എ.ജി റിപ്പോര്‍ട്ട് ശ്രദ്ധയില്‍പ്പെട്ടിട്ടുണ്ടോ;\nഇത്തരത്തില് യോഗ്യതയില്ലാത്ത അധ്യാപകരുടെ നിയമനം നടത്തിയതിന്റെ വിശദാംശം ലഭ്യമാക്കാമോ?\nകോഴിക്കോട് ഗവണ്‍മെന്റ് എഞ്ചിനീയറിംഗ് കോളേജിന് പുതിയ സ്ഥലം\nകോഴിക്കോട് ഗവണ്‍മെന്റ് എഞ്ചിനീയറിംഗ് കോളേജ് സ്ഥലപരിമിതി കാരണം മറ്റൊരിടത്തേക്ക് മാറ്റുന്നതിന് തീരുമാനിച്ചിട്ടുണ്ടോ എന്ന് അറിയിക്കുമോ;\nഇതിനുവേണ്ടി കോഴിക്കോട് നഗര പരിധിയിൽ സ്ഥലം കണ്ടെത്തിയിട്ടുണ്ടോ;\nകോഴിക്കോട് താലൂക്ക് കുന്ദമംഗലം വില്ലേജിൽ റി.സ 401/1 A2 ൽപ്പെട്ട സ്ഥലം പരിശോധിച്ച് അനുയോജ്യമാണെന്ന് ബന്ധപ്പെട്ടവർ റിപ്പോർട്ട് ചെയ്തിട്ടുണ്ടോ; വ്യക്തമാക്കുമോ;\nനിലവിലുള്ള കോളേജിൽ നിന്ന് ഏറ്റവും അടുത്തുള്ളതും നാഷണൽ ഹൈവേ 766 ന് സമീപത്തുള്ളതുമായ പ്രസ്തുത ഭൂമി ഏറ്റെടുക്കുന്നതിന് സർക്കാർ നടപടി സ്വീകരിക്കുമോ എന്നറിയിക്കുമോ?ഇതിനുവേണ്ടി കോഴിക്കോട് സിറ്റി പരിധിയിൽ സ്ഥലം കണ്ടെത്തിയിട്ടുണ്ടോ?\nപയ്യന്നൂര് വനിത പോളിടെക്നിക്കിനെ മികവിന്റെ കേന്ദ്രമാക്കാന് നടപടി\nപയ്യന്നൂര് വനിതാ പോളിടെക്നിക്കിനെ എഞ്ചിനിയറിംഗ് കോളേജാക്കി ഉയര്‍ത്തി മികവിന്റെ കേന്ദ്രമാക്കി മാറ്റുന്നതിനാവശ്യമായ നടപടികള് സ്വീകരിക്കുമോ; വ്യക്തമാക്കാമോ?\nകൊരട്ടി ഗവ. പോളിടെക്‌നിക് കോളേജിലെ കോഴ്സുകള്\nതൃശ്ശൂര് ജില്ലയിലെ കൊരട്ടി ഗവ. പോളിടെക്‌നിക് കോളേജില് നിലവിലുള്ള കോഴ്സുകള് ഏതൊക്കെയെന്ന് അറിയിക്കുമോ;\nപ്രസ്‌തുത പോളിടെക്‌നിക്കിൽ മെക്കാനിക്കല്, സിവില് കോഴ്സുകള് ഇല്ലാത്തത് ശ്രദ്ധയില്‍പ്പെട്ടിട്ടുണ്ടോ;\nപ്രസ്‌തുത കോഴ്സുകള് ആരംഭിക്കുന്നതിന് നടപടി സ്വീകരിക്കുമോ എന്ന് അറിയിക്കുമോ?\nസി-ആപ്റ്റിലെ ജീവനക്കാരുടെ ശമ്പളത്തിൽ നിന്നും സാലറി ചലഞ്ചിലൂടെ പിടിച്ച തുക\nസാലറി ചലഞ്ചിലൂടെ സി-ആപ്റ്റിലെ ജീവനക്കാരുടെ ശമ്പളത്തിൽ നിന്നും എത്ര ദിവസത്തെ ശമ്പളം ഓരോ ജീവനക്കാരിൽ നിന്നും പിടിച്ചിട്ടുണ്ട്; വിശദമാക്കാമോ;\nജീവനക്കാർ നൽകിയ മുഴുവൻ തുകയും ട്രഷറിയിൽ അടച്ചിട്ടുണ്ടോ; ഇല്ലെങ്കിൽ ബാക്കി തുക എവിടെയാണ് നിക്ഷേപിച്ചിരിക്കുന്നത്; വ്യക്തമാക്കാമോ;\nപ്രസ്തുത തുക എന്ന് തിരികെ നൽകുമെന്ന് വ്യക്തമാക്കാമോ?\nകേരള ശാസ്ത്ര സാങ്കേതിക മ്യൂസിയത്തിലെ സാമ്പത്തിക ക്രമക്കേടുകള്\nകേരള ശാസ്ത്ര സാങ്കേതിക മ്യൂസിയം 2013 മുതല് 2021 ജൂണ് മാസം വരെയുള്ള കാലയളവില് എച്ച്.ഡി.എഫ്.സി. ബാങ്കില് ഗഡുക്കളായി എത്ര കോടി രൂപ നിക്ഷേപിച്ചിട്ടുണ്ട്; ആയതിനുള്ള സര്‍ക്കാരിന്റെയും മ്യൂസിയം ഗവേണിംഗ് ബോഡിയുടെയും തീരുമാനത്തിന്റെ പകര്‍പ്പ് ലഭ്യമാക്കാമോ;\nകേരള ശാസ്ത്ര സാങ്കേതിക മ്യൂസിയം എച്ച്.ഡി.എഫ്.സി. ബാങ്കില് നിന്നും പിന്‍വലിച്ച തുകയുടെയും നീക്കിയിരിപ്പ് നിക്ഷേപ തുകയുടെയും ഇനം തിരിച്ചുള്ള കണക്കുകളോ രേഖകളോ സൂക്ഷിച്ചിട്ടില്ലെന്ന ആക്ഷേപം ശ്രദ്ധയില്‍പ്പെട്ടിട്ടുണ്ടോ; എങ്കില് ബന്ധപ്പെട്ട ജീവനക്കാരുടെ പേരില് നിയമ നടപടി സ്വീകരിക്കുമോ;\nഎച്ച്.ഡി.എഫ്.സി. ബാങ്കില് നിക്ഷേപിച്ചിട്ടുള്ള അന്‍പത്തിയഞ്ച് കോടിയോളം രൂപയില് നിന്നും മൂന്ന് കോടി രൂപ ജീവനക്കാര് തിരിമറി നടത്തിയതുകൊണ്ടാണ് കൃത്യമായ കണക്കുകള് സൂക്ഷിക്കാത്തതെന്ന ആക്ഷേപം ശ്രദ്ധയില്‍പ്പെട്ടിട്ടുണ്ടോ; ഇല്ലെങ്കില് ഓരോ പ്രാവശ്യവും പിന്‍വലിച്ച തുക, പലിശയിനത്തില് ലഭിച്ച തുക, നീക്കിയിരിപ്പ് നിക്ഷേപം എന്നിവ സംബന്ധിച്ച വിശദാംശങ്ങള് ഇനം തിരിച്ച് വ്യക്തമാക്കാമോ;\nപ്രസ്തുത അക്കൗണ്ടില് തിരിമറി നടത്തിയിട്ടുണ്ടെങ്കില് കുറ്റക്കാരായ ജീവനക്കാരുടെ പേരില് നിയമ നടപടി സ്വീകരിക്കുവാനും നഷ്ടപ്പെട്ട തുക ഈടാക്കുവാനുമുള്ള നടപടി സ്വീകരിക്കാമോ?\nഎന്.സി.എ ഒഴിവുകൾ സംബന്ധിച്ച് യൂണിവേഴ്സിറ്റി (രണ്ടാം ഭേദഗതി) ആക്ട് 2014 ലെ വ്യവസ്ഥകൾ\nദി യൂണിവേഴ്സിറ്റി നിയമങ്ങൾ (രണ്ടാം ഭേദഗതി) ആക്ട് 2014-ലെ വ്യവസ്ഥകൾ ഏതെല്ലാം സർവ്വകലാശാലകൾക്കാണ് ബാധകമായിട്ടുള്ളതെന്ന് വ്യക്തമാക്കുമോ;\nപ്രസ്തുത ആക്റ്റിൽ നിലവിലുള്ള എന്.സി.എ. ഒഴിവുകൾ നികത്തേണ്ടതില്ല എന്ന് വ്യവസ്ഥയുണ്ടോ;\nപ്രസ്തുത ആക്ട് നിലവിൽ വന്നശേഷം ഏതെങ്കിലും സർവ്വകലാശാലകൾ അധ്യാപക നിയമനത്തിനായി എന്.സി.എ. വിജ്ഞാപനം ഇറക്കിയിട്ടുണ്ടോ; വ്യക്തമാക്കാമോ ?\nവിദേശസർവ്വകലാശാലകളുമായി ചേർന്നുള്ള ഉന്നതപഠനം\nകേരളത്തിലെ സർവ്വകലാശാലകളുടെ അക്കാദമിക ഉന്നമനത്തിനും അടിസ്ഥാന സൗകര്യവികസനത്തിനുമായി സർക്കാർ സ്വീകരിച്ചിട്ടുള്ള നടപടികൾ എന്തെല്ലാമെന്ന് വിശദമാക്കുമോ;\nവിദേശസര്‍വ്വകലാശാലകളുമായി ചേര്‍ന്ന് ഉന്നതപഠനം സാധ്യമാക്കുന്നതിന് സംസ്ഥാനത്തെ സര്‍വ്വകലാശാലകള് സ്വീകരിച്ചിട്ടുളള നടപടികള് എന്തെല്ലാമാണെന്ന് വിശദമാക്കുമോ?\nസർവകലാശാലകളുടെ സോഫ്റ്റ്‌വെയറുകള്‍ക്ക് ഓഡിറ്റിംഗ്\nസർവകലാശാലകളിലെ ബിരുദ, ബിരുദാനന്തര കോഴ്സുകളിലേക്കുള്ള അഡ്മിഷൻ, പരീക്ഷയ്ക്കുള്ള രജിസ്ട്രേഷൻ, ഫലപ്രസിദ്ധീകരണം എന്നീ പ്രവർത്തനങ്ങൾക്കായി നിലവിൽ ഉപയോഗിക്കുന്ന സോഫ്റ്റ്‌വെയറുകളുടെ ഗുണമേന്മ, കാര്യക്ഷമത, കൃത്യത, യഥാസമയമുളള അപ്‌ഡേഷൻ എന്നിവ പരിശോധിക്കുന്നതിന് നിലവിലുളള സംവിധാനങ്ങൾ വിശദമാക്കുമോ;\nപ്രസ്തുത സോഫ്റ്റ്‌വെയറുകളുടെ ഓഡിറ്റിംഗിന് ബാഹ്യ ഏജൻസികളെ ചുമതലപ്പെടുത്തിയിട്ടുണ്ടെങ്കിൽ വിശദാംശം ലഭ്യമാക്കുമോ; പ്രസ്തുത ഏജൻസികളെ നിയമിക്കാനുണ്ടായ സാഹചര്യം, ആവശ്യകത എന്നിവ വിശദമാക്കുമോ;\nപ്രസ്തുത സോഫ്റ്റ്‌വെയറുകളുടെ ഗുണമേന്മ, കാര്യക്ഷമത, കൃത്യത, യഥാസമയമുളള അപ്‌ഡേഷൻ എന്നിവ ഉറപ്പുവരുത്തുന്നതിൽ സോഫ്റ്റ് വെയർ ഡെവലപ്മെന്റ്, മെയിന്റനൻസ് തസ്തികകളിലെ ജീവനക്കാരില് നിന്ന് വീഴ്ച സംഭവിച്ചതായി ശ്രദ്ധയിൽപ്പെട്ടിട്ടുണ്ടോ;\nപ്രസ്തുത സോഫ്റ്റ്‌വെയറുകളുടെ ഉപയോഗക്ഷമത, കൃത്യത, വേഗത എന്നിവയിൽ വിദ്യാർത്ഥികൾ ഉൾപ്പെടെയുള്ള ഗുണഭോക്താക്കളിൽ നിന്ന് അഭിപ്രായങ്ങൾ സ്വീകരിച്ച് ആവശ്യമായ മാറ്റങ്ങൾ വരുത്തുന്നതിന് നടപടി സ്വീകരിക്കുമോ; വ്യക്തമാക്കുമോ?\nഅദ്ധ്യാപകരായ സര്‍വ്വകലാശാല സിൻഡിക്കേറ്റ് അംഗങ്ങൾക്കുള്ള ഇളവുകൾ\nസിൻഡിക്കേറ്റ് അംഗത്വം വഹിക്കുന്ന സര്‍വകലാശാല അധ്യാപകര്‍ക്ക് തങ്ങളുടെ അധ്യാപന/ഗവേഷണ പ്രവൃത്തി നിര്‍വ്വഹിക്കുന്നതില് നിന്നും ഇളവ് അനുവദിച്ചിട്ടുണ്ടോ എന്ന് വ്യക്തമാക്കാമോ?\nമഹാത്മാ ഗാന്ധി സർവ്വകലാശാലയുടെ ബി.എ. ബിരുദ കോഴ്സ് സർട്ടിഫിക്കറ്റ് നല്കാൻ നടപടി\nമഹാത്മാ ഗാന്ധി സർവ്വകലാശാല 13.08.2020 ൽ പ്രസിദ്ധീകരിച്ചിട്ടുള്ള ബി.എ. ബിരുദ കോഴ്സിന്റെ സർട്ടിഫിക്കറ്റ് നാളിതു വരെ ലഭ്യമായില്ല എന്ന വിവരം സർക്കാരിന്റെ ശ്രദ്ധയിൽപ്പെട്ടിട്ടുണ്ടോ എന്ന് അറിയിക്കുമോ;\nഎങ്കിൽ കാലതാമസത്തിനുള്ള കാരണം വിശദമാക്കാമോ; സർട്ടിഫിക്കറ്റ് അടിയന്തരമായി ലഭ്യമാക്കാൻ നടപടി സ്വീകരിക്കുമോ എന്ന് അറിയിക്കുമോ?\nസര്‍വ്വകലാശാലകളിലെ ഡെപ്യൂട്ടേഷന് / കരാര് നിയമന യോഗ്യത\nഉന്നതവിദ്യാഭ്യാസ വകുപ്പിനു കീഴിലുള്ള കോളേജുകള്, സര്‍വകലാശാലകള് മറ്റ് സ്ഥാപനങ്ങള് എന്നിവയില് സ്ഥിര നിയമനത്തിനും പ്രസ്തുത തസ്തികകളിലേക്കുള്ള ഡപ്യൂട്ടേഷന്, കരാര് നിയമനങ്ങള്‍ക്കും ഒരേ യോഗ്യതകള് തന്നെയാണോ നിഷ്കര്‍ഷിച്ചിട്ടുള്ളത്; വ്യക്തമാക്കാമോ;\nപ്രസ്തുത സ്ഥിരം തസ്തികകളില് കരാര്/ഡപ്യൂട്ടേഷന് നിയമനങ്ങള്‍ക്കുള്ള യോഗ്യതയില് ഇളവു വരുത്തുകയോ മാറ്റം വരുത്തുകയോ ചെയ്യുന്നത് അനുവദനീയമാണോ; വ്യക്തമാക്കാമോ?\nമാര്‍ക്ക് ജിഹാദ് പ്രചരണം\nഡല്‍ഹി സര്‍വ്വകലാശാലയില് കേരളത്തില് നിന്നുള്ള കുട്ടികള് പ്രവേശനം നേടുന്നതിന് പിന്നില് മാര്‍ക്ക് ജിഹാദാണെന്ന പ്രചരണം ശ്രദ്ധയില്‍പ്പെട്ടിട്ടുണ്ടോ;\nഎങ്കില് ഇതിനെതിരെ എന്തെല്ലാം നടപടികളാണ് സര്‍ക്കാര് സ്വീകരിച്ചതെന്ന് വിശദമാക്കുമോ?\nശ്രീനാരായണ ഓപ്പൺ സർവകലാശാലയ്ക്ക് യു.ജി.സി അംഗീകാരം\nശ്രീനാരായണ ഓപ്പൺ സർവകലാശാലക്ക് യു.ജി.സി. അംഗീകാരം ലഭിച്ചിട്ടുണ്ടോ; സംസ്ഥാന ബഡ്ജറ്റിൽ പ്രസ്തുത സർവകലാശാലയ്ക്കായി എത്ര രൂപയാണ് നീക്കിവച്ചിട്ടുള്ളതെന്നും എന്തെല്ലാം അടിസ്ഥാന സൗകര്യങ്ങളാണ് ഒരുക്കിയിട്ടുള്ളതെന്നും അറിയിക്കാമോ;\nഏതെല്ലാം ബിരുദ, ബിരുദാനന്തര കോഴ്സുകളാണ് സർവകലാശാലയില് ആരംഭിക്കാൻ ഉദ്ദേശിക്കുന്നതെന്ന് അറിയിക്കാമോ;\nസർവകലാശാലയുടെ കോഴ്സുകൾക്ക് പ്രത്യേക യു.ജി.സി അംഗീകാരം ആവശ്യമുണ്ടോ; എങ്കില് ആയത് ലഭിച്ചിട്ടുണ്ടോ; ഇല്ലെങ്കിൽ കാരണം വ്യക്തമാക്കാമോ; ഈ അക്കാദമിക് വർഷം യു.ജി.സി അംഗീകാരം ലഭിക്കുമോ; വിശദമാക്കാമോ;\nശ്രീനാരായണ ഓപ്പൺ സർവകലാശാലയ്ക്ക് ഓഫ് ക്യാമ്പസ് സെന്ററുകൾ അനുവദിക്കുമോ;\nസ്റ്റഡി സെന്റർ, പ്രോഗ്രാം സെന്റർ, വർക്ക് സെന്റർ, ലാബ് സെന്റർ എന്നിവ എന്താണെന്ന് വ്യക്തമാക്കാമോ; ഇതിനായി അപേക്ഷകൾ ക്ഷണിച്ചുവോയെന്നും ഇനിയും അപേക്ഷകൾ ക്ഷണിക്കുമോ എന്നും അറിയിക്കാമോ; ലഭിച്ച അപേക്ഷകളിന്മേല് സ്വീകരിച്ച നടപടികൾ വ്യക്തമാക്കാമോ;\nയു.ജി.സി നിഷ്കർഷിക്കുന്ന "സർക്കാർ അംഗീകൃത സ്ഥാപനങ്ങൾ' എന്ന നിർവചനത്തിൽ ഉൾപ്പെടുന്ന ഓഫ് ക്യാമ്പസ് സെന്ററുകൾ ഏതെല്ലാമാണ്; സംസ്ഥാനത്തെ സഹകരണ കോളേജുകൾ ഈ വിഭാഗത്തിൽ ഉൾപ്പെടുമോ; വ്യക്തമാക്കാമോ?\nസർവകലാശാലകളിലെ ഇ-ഗവേണൻസ് പദ്ധതിയുടെ പുരോഗതി\nസർവകലാശാലകളിൽ ഇ-ഗവേണൻസുമായി ബന്ധപ്പെട്ട് കഴിഞ്ഞ പത്ത് വർഷങ്ങളില് നടപ്പിലാക്കിയ വിവിധ പദ്ധതികളുടെ വിശദാംശങ്ങൾ ലഭ്യമാക്കുമോ;\nവിവിധ ഇ-ഗവേണൻസ് പദ്ധതികൾ പ്രകാരം ലക്ഷ്യമിട്ട നേട്ടങ്ങൾ, നാളിതുവരെ കൈവരിച്ച ലക്ഷ്യങ്ങൾ എന്നിവ വിശദമാക്കുമോ;\nഇ-ഗവേണൻസ് പദ്ധതികളിൽ ഓരോ ഘടകത്തിനും നാളിതുവരെ ചെലവഴിച്ച തുക, പദ്ധതികൾ പ്രകാരം ഇനിയും ആവശ്യമായിവരുന്ന തുക എന്നിവയുടെ വിശദാംശങ്ങൾ ലഭ്യമാക്കുമോ;\nഇ-ഗവേണൻസ് പദ്ധതികളുടെ അപാകതകളും പദ്ധതികളുമായി ബന്ധപ്പെട്ട ആക്ഷേപങ്ങളും ആയത് പരിഹരിക്കുന്നതിന് സ്വീകരിച്ചിട്ടുളള നടപടികളും വിശദമാക്കുമോ;\nഇ-ഗവേണൻസുമായി ബന്ധപ്പെട്ട് കഴിഞ്ഞ പത്ത് വർഷങ്ങളിലായി നടപ്പിലാക്കിയ വിവിധ പദ്ധതികളുടെ ചുമതല വഹിച്ച ഉദ്യോഗസ്ഥരുടെ ഔദ്യോഗിക സ്ഥാനപ്പേര്,ഓരോ പദ്ധതിയിലും ചുമതല വഹിച്ച ഘടകങ്ങളുടെ വിശദാംശങ്ങൾ എന്നിവ ലഭ്യമാക്കുമോ?\nകാലിക്കറ്റ് യൂണിവേഴ്സിറ്റിയിലെ പഠന വകുപ്പുകൾ\nകാലിക്കറ്റ് യൂണിവേഴ്സിറ്റിയിൽ നിലവിലുള്ള പഠന വകുപ്പുകൾ ഏതൊക്കെയെന്നും ഓരോ പഠന വകുപ്പിലും നിലവിലുള്ള പി.ജി. കോഴ്സുകൾ എത്രയെണ്ണമെന്നും വ്യക്തമാക്കാമോ;\nഓരോ പി.ജി. കോഴ്സിനും എം.ഫിൽ.കോഴ്സിനും പഠിക്കുന്ന വിദ്യാർഥികളുടെ എണ്ണം ലഭ്യമാക്കുമോ;\nഓരോ പഠന വകുപ്പിലും ജോലി ചെയ്യുന്ന അസിസ്റ്റൻറ് പ്രൊഫസർ, അസോസിയേറ്റ് പ്രൊഫസർ, പ്രൊഫസർ എന്നിവരുടെ എണ്ണം എത്രയെന്ന് വ്യക്തമാക്കുമോ?\nഅസാപ്പിന്റെ ഇന്റേൺഷിപ്പ്/പ്ലേസ്‍മെന്റ് പോർട്ടൽ മുഖേനയുള്ള സേവനങ്ങൾ\nഅസാപ്പിന്റെ ഇന്റേൺഷിപ്പ്/പ്ലേസ്‍മെന്റ് പോർട്ടൽ മുഖേനയുള്ള സേവനങ്ങൾ എന്തൊക്കെയാണെന്ന് വ്യക്തമാക്കാമോ;\nപ്രസ്തുത പോർട്ടലിന്റെ സേവനത്തിലൂടെ നാളിതുവരെ എത്ര പേർക്ക് തൊഴിൽ ലഭിച്ചിട്ടുണ്ട് എന്ന് അറിയിക്കാമോ; ഈ പോർട്ടലിന്റെ പ്രവർത്തനം കാര്യക്ഷമമാക്കാൻ നടപടി സ്വീകരിക്കാമോ?\nപൂഞ്ഞാറിലെ അഡീഷണൽ സ്കിൽ അക്വിസിഷൻ പ്രോഗ്രാം\nശ്രീ. സെബാസ്റ്റ്യൻ കുളത്തുങ്കല് : താഴെ കാണുന്ന ചോദ്യങ്ങൾക്കു ഉന്നതവിദ്യാഭ്യാസ-സാമൂഹ്യനീതി വകുപ്പ് മന്ത്രി സദയം മറുപടി പറയാമോ?\nഅഡീഷണൽ സ്കിൽ അക്വിസിഷൻ പ്രോഗ്രാമിന്റെ ഭാഗമായി പൂഞ്ഞാർ നിയോജകമണ്ഡലത്തിൽ എന്തെല്ലാം പ്രവർത്തനങ്ങളാണ് നടപ്പിലാക്കിയിട്ടുള്ളതെന്ന് വ്യക്തമാക്കുമോ;\nപൂഞ്ഞാർ നിയോജകമണ്ഡലത്തിൽ കമ്മ്യൂണിറ്റി സ്കിൽ പാർക്ക് ആരംഭിക്കുന്നതിനാവശ്യമായ നടപടി സ്വീകരിക്കുമോയെന്ന് വ്യക്തമാക്കുമോ?\nശ്രീ. ടി. പി .രാമകൃഷ്ണൻ : താഴെ കാണുന്ന ചോദ്യങ്ങൾക്കു ഉന്നതവിദ്യാഭ്യാസ-സാമൂഹ്യനീതി വകുപ്പ് മന്ത്രി സദയം മറുപടി പറയാമോ?\nവിദ്യാഭ്യാസത്തോടൊപ്പം തൊഴില് നൈപുണ്യം ആര്‍ജ്ജിക്കുന്നതിനും ബഹുഭാഷാ പഠനത്തിന് അവസരമൊരുക്കുന്നതിലേക്കുമായി സര്‍ക്കാരിന് കീഴില് എന്തൊക്കെ പദ്ധതികളാണ് നിലവിലുള്ളത് എന്ന് വ്യക്തമാക്കാമോ;\nപ്രസ്തുത പദ്ധതികള്‍ക്കായി സംസ്ഥാനത്ത് പരിശീലന കേന്ദ്രങ്ങള് ആരംഭിച്ചിട്ടുണ്ടോ; ഉണ്ടെങ്കില് വിശദാംശം ലഭ്യമാക്കുമോ?\nതിരൂരങ്ങാടി അസാപ് സ്കിൽ പാർക്ക് നിര്‍മ്മാണം\nശ്രീ. കെ. പി. എ. മജീദ് : താഴെ കാണുന്ന ചോദ്യങ്ങൾക്കു ഉന്നതവിദ്യാഭ്യാസ-സാമൂഹ്യനീതി വകുപ്പ് മന്ത്രി സദയം മറുപടി പറയാമോ?\n2011-16 കാലഘട്ടത്തിലെ സർക്കാരിന്റെ കാലത്ത് നിർമ്മാണം ആരംഭിച്ച തിരൂരങ്ങാടി അസാപ് സ്കിൽ പാർക്കിന്റെ നിർമ്മാണം പൂർത്തീകരിക്കാത്തത് ശ്രദ്ധയിൽപ്പെട്ടിട്ടുണ്ടോ;\nഈ പ്രവൃത്തിയുടെ നിർമ്മാണം ആരംഭിച്ച സ്ഥലത്ത് നിർമ്മാണത്തിന് തടസ്സം നേരിട്ടതിനാൽ പ്രസ്തുത പ്രവൃത്തി പുതുപ്പറമ്പിലെ ഗവണ്‍മെന്റ് വനിത പോളിടെക്നിക് കോളേജിലേക്ക് മാറ്റുന്നതിന് സ്ഥലം എം.എല്.എ. കത്ത് നൽകിയിരുന്നോ;\nഎം.എല്.എ.യുടെ ശിപാർശ പ്രകാരം പുതുപ്പറമ്പ് വനിതാ പോളിടെക്നിക് കോളേജിൽ ഈ പ്രവൃത്തി ആരംഭിക്കാത്തതിന്റെ കാരണം വിശദമാക്കാമോ?\nഅസാപിന് ആവശ്യമായ ഫണ്ട്\nഅസാപിന് ലഭ്യമായിരുന്ന എ.ഡി.ബി. ധനസഹായം നിലച്ച സാഹചര്യത്തില്, അസാപ് മുഖാന്തിരം നടത്തിവരുന്ന തൊഴില് പരീശീലന കേന്ദ്രങ്ങള് പ്രവര്‍ത്തിപ്പിക്കുന്നതിന് ആവശ്യമായ ഫണ്ട് നിലവിലുണ്ടോ എന്ന് വ്യക്തമാക്കുമോ;\nഇല്ലെങ്കില് ആയത് ലഭ്യമാക്കി തൊഴില് പരിശീലന കേന്ദ്രങ്ങള് സുഗമമായി പ്രവര്‍ത്തിപ്പിക്കുന്നതിനുള്ള സാഹചര്യമൊരുക്കാന് എന്തെല്ലാം നട‌പടികളാണ് സ്വീകരിച്ചിട്ടുള്ളതെന്ന് വ്യക്തമാക്കുമോ?\nട്രാൻസ്ജെൻഡർ സമൂഹം നേരിടുന്ന പ്രശ്നങ്ങൾ മനസ്സിലാക്കുന്നതിനും അവയ്ക്ക് പരിഹാരം കണ്ടെത്തുന്നതിനുമായി സർക്കാർ സംസ്ഥാനതല ട്രാൻസ്ജെൻഡർ അദാലത്ത് നടത്തുകയുണ്ടായോ; വിശദമാക്കുമോ;\nഎന്തൊക്കെയായിരുന്നു അദാലത്തിൽ മുന്നോട്ട് വയ്ക്കപ്പെട്ട പ്രധാനപ്രശ്നങ്ങൾ; വിശദാംശം വെളിപ്പെടുത്തുമോ;\nപ്രസ്തുത പ്രശ്നങ്ങളുടെ ശാശ്വത പരിഹാരത്തിനായി എന്തൊക്കെ നടപടികളാണ് സ്വീകരിക്കാൻ ഉദ്ദേശിക്കുന്നത്; വ്യക്തമാക്കുമോ?\nസര്‍ക്കാര് ഗ്രാന്റിന്റെ കുടിശ്ശിക\nസംസ്ഥാനത്തെ വൃദ്ധസദനങ്ങള്, അനാഥാലയങ്ങള്, യാചക പുനരധിവാസ ഭവനങ്ങള്, ഭിന്നശേഷിക്കാർക്കായുള്ള സദനങ്ങള് എന്നിവയ്ക്ക് നല്‍കാനുള്ള സര്‍ക്കാര് ഗ്രാന്റിലുളള കുടിശ്ശിക എന്ന് നല്‍കുമെന്ന് അറിയിക്കുമോ?\nസര്‍ക്കാര് ഗ്രാന്റ് കുടിശ്ശിക\nസംസ്ഥാനത്തെ ഏതെല്ലാം അനാഥാലയങ്ങള്‍ക്ക് ഏത് വര്‍ഷം മുതല് എത്ര തുക വീതമാണ് സര്‍ക്കാര് ഗ്രാന്റ് കുടിശ്ശിക നല്‍കാനുള്ളതെന്ന വിവരം ലഭ്യമാക്കുമോ; വിശദമാക്കുമോ?\nഭിന്നശേഷി വിഭാഗങ്ങളുടെ സംവരണം\nകഴിഞ്ഞ5വർഷ കാലയളവില് ഭിന്നശേഷിക്കാർക്ക് സർക്കാർ സർവ്വീസിൽ സംവരണം ചെയ്തിട്ടുള്ള തസ്തികകൾ പൂർണമായും നികത്തിയിട്ടുണ്ടോ; ഇക്കാര്യത്തിൽ കുടിശ്ശികയുണ്ടോ എന്നറിയിക്കാമോ; കാറ്റഗറി തിരിച്ചുള്ള വിശദാംശങ്ങൾ നൽകാമോ;\nഭിന്നശേഷിക്കാർക്കായി സംവരണം ചെയ്തിട്ടുള്ളതിൽ സെറിബ്രൽ പാൾസി ബാധിച്ചവർക്കായി എത്ര ശതമാനം ആണ് നീക്കി വച്ചിട്ടുള്ളത്; ആയത് പൂർണമായും നികത്തിയിട്ടുണ്ടോ എന്ന് വിശദാംശങ്ങൾ സഹിതം അറിയിക്കാമോ?\nസാമൂഹ്യ സുരക്ഷ മിഷന്റെ സാമൂഹ്യ ക്ഷേമ പദ്ധതികള്\nസാമൂഹ്യ സുരക്ഷ മിഷന് നടപ്പിലാക്കുന്ന വിവിധ സാമൂഹ്യ ക്ഷേമ പദ്ധതികളുടെ വിശദവിവരം ലഭ്യമാക്കുമോ;\nപ്രസ്തുത മിഷൻ മുഖേന മാവേലിക്കര മണ്ഡലത്തില് 2016-17 മുതല് നാളിതുവരെ നടപ്പിലാക്കിയ പദ്ധതികളുടെ വിശദാംശങ്ങള് ലഭ്യമാക്കുമോ?\nസാമൂഹ്യ നീതി വകുപ്പിന്റെ പ്രവര്‍ത്തനങ്ങള് കൂടുതല് വ്യാപിപ്പിക്കാന് നടപടി\nസംസ്ഥാനത്ത് വര്‍ദ്ധിച്ചുവരുന്നതായി പറയപ്പെടുന്ന സാമൂഹിക അസമത്വങ്ങള്‍ക്കെതിരെ കൂടുതല് ജാഗ്രതയോടെയുള്ള പ്രവര്‍ത്തനങ്ങള്‍ക്കായി വകുപ്പിന് കീഴില് പുതിയ പദ്ധതികള് ആരംഭിക്കുമോ; വിശദമാക്കുമോ;\nസാമൂഹ്യ സുരക്ഷാ മിഷന്റെ പ്രവര്‍ത്തനങ്ങള് ശക്തിപ്പെടുത്താന് നടപ്പാക്കുന്ന പുതിയ പദ്ധതികള് എന്തൊക്കെയെന്ന് വ്യക്തമാക്കാമോ?\nസംസ്ഥാനത്ത് സാമൂഹ്യ നീതി വകുപ്പിന്റെ കാഴ്ച പദ്ധതിയുടെ ഭാഗമായി കാഴ്ച പരിമിതര്‍ക്കുവേണ്ടി എന്തൊക്കെ കർമ്മപരിപാടികൾ നടപ്പാക്കിവരുന്നു എന്ന് വിശദമാക്കാമോ;\nകഴിഞ്ഞ സര്‍ക്കാര് ആരംഭിച്ച കാഴ്ച പദ്ധതി ഈ സർക്കാരും തുടരുന്നുണ്ടോ; ഈ സർക്കാരിന്റെ ആദ്യ നൂറ് ദിന പരിപാടിയുടെ ഭാഗമായി എന്തൊക്കെ കർമ്മപരിപാടി ഇതിനായി നടപ്പിലാക്കി എന്ന് വ്യക്തമാക്കാമോ;\nകാഴ്ച പദ്ധതിയുടെ ഭാഗമായി നല്‍കുന്ന സ്മാര്‍ട്ട് ഫോണുകള് വഴി എന്തെല്ലാം സേവനങ്ങളാണ് കാഴ്ച പരിമിതര്‍ക്ക് ലഭ്യമാകുക; വിശദാംശങ്ങള് നല്‍കാമോ?\nവയോജനങ്ങള്‍ക്ക് സാമൂഹ്യ സുരക്ഷാ മിഷന് മുഖേനയുള്ള പദ്ധതികള്\nസാമൂഹ്യ സുരക്ഷാ മിഷന് മുഖേന വയോജനങ്ങള്‍ക്ക് എന്തെല്ലാം പദ്ധതികളാണ് ആവിഷ്ക്കരിച്ച് നടപ്പിലാക്കി വരുന്നതെന്ന് വ്യക്തമാക്കാമോ;\nവയോജനങ്ങള്‍ക്കായുള്ള 'സായം പ്രഭ' ഹോമുകളില് എന്തെല്ലാം സൗകര്യങ്ങളാണ് ഏര്‍പ്പെടുത്തിയിട്ടുള്ളതെന്ന് വിശദമാക്കാമോ;\nവയോമിത്രം പദ്ധതി എറണാകുളം ജില്ലയില് ഏതെല്ലാം തദ്ദേശസ്വയംഭരണ സ്ഥാപനങ്ങളിലാണ് നടപ്പിലാക്കിയിട്ടുള്ളതെന്ന് വ്യക്തമാക്കാമോ?\nശ്രീ. കെ.എം.സച്ചിന്‍ദേവ് : താഴെ കാണുന്ന ചോദ്യങ്ങൾക്കു ഉന്നതവിദ്യാഭ്യാസ-സാമൂഹ്യനീതി വകുപ്പ് മന്ത്രി സദയം മറുപടി പറയാമോ?\nആശ്വാസ കിരണം പദ്ധതിയുടെ അപേക്ഷകള് സ്വീകരിക്കുന്ന നടപടികള് 'ഓണ്‍ലെെന്' സംവിധാനത്തിലേക്ക് മാറ്റുന്നതിനുളള നടപടി സ്വീകരിച്ചിട്ടുണ്ടോ; വിശദാംശങ്ങള് അറിയിക്കാമോ;\nപ്രസ്തുത പദ്ധതി പ്രകാരം നിലവില് എത്ര പേര്‍ക്കാണ് സര്‍ക്കാര് ധനസഹായം നല്‍കികൊണ്ടിരിക്കുന്നത്?\nസംസ്ഥാനത്ത് ഓര്‍ഫനേജ് കണ്‍ട്രോള് ബോര്‍ഡിന്റെ കീഴില് നിലവില് ഏതൊക്കെ വിഭാഗത്തില്‍പ്പെടുന്ന സ്ഥാപനങ്ങളാണുളളത്; വ്യക്തമാക്കാമോ;\nബോര്‍ഡിന് കീഴില് അഗതികള്, മാനസിക വെല്ലുവിളി നേരിടുന്നവര്, കാന്‍സര് രോഗികള്, എച്ച്.ഐ.വി. ബാധിതരുടെ മക്കള് എന്നിവര്‍ക്കായി പ്രത്യേക ഹോമുകളുണ്ടോ; വിശദാംശം അറിയിക്കുമോ;\nബോര്‍ഡിന് കീഴിലുളള സ്ഥാപനങ്ങളിലെ അന്തേവാസികളുടെ ക്ഷേമം ഉറപ്പുവരുത്തുന്നതിനായി എന്തെല്ലാം നടപടികളാണ് സ്വീകരിച്ചുവരുന്നത്; വിശദാംശം നല്‍കാമോ?\nസാമൂഹ്യ സുരക്ഷാ മിഷന്റെ പ്രവര്‍ത്തനങ്ങള്\nസംസ്ഥാനത്ത് സാമൂഹ്യ സുരക്ഷാ മിഷന്റെ പ്രവര്‍ത്തനം വിലയിരുത്തിയിട്ടുണ്ടോ; വിശദാംശങ്ങള് നല്‍കാമോ;\nമിഷന് വഴി നടപ്പാക്കുന്ന പദ്ധതികള് ഏതൊക്കെയാണ്; പ്രസ്തുത പദ്ധതികള്‍ക്ക് 2020-21 വര്‍ഷത്തില് നീക്കിവച്ചിരുന്ന തുക കൃത്യമായി നല്കിയിട്ടുണ്ടോ ; ഇല്ലെങ്കില് ഏതെല്ലാം പദ്ധതികള്‍ക്കാണ് പ്രസ്തുത തുക നല്‍കാത്തത്; വിവരം നല്‍കാമോ;\nസാമ്പത്തിക പ്രതിസന്ധി മൂലം പല പദ്ധതികളുടെയും നടത്തിപ്പ് തടസ്സപ്പെടുന്നുവെന്ന ആക്ഷേപം ശ്രദ്ധയില്‍പ്പെട്ടിട്ടുണ്ടോ; എങ്കില് ഇത് പരിഹരിക്കാൻ സ്വീകരിച്ച നടപടികൾ വിശദമാക്കാമോ?\nവയോ അമൃതം പദ്ധതി\nഭാരതീയ ചികിത്സാവകുപ്പും സാമൂഹ്യ നീതിവകുപ്പും സംയുക്തമായി വയോജനങ്ങളുടെ ക്ഷേമത്തിനായി ആരംഭിച്ച വയോ അമൃതം പദ്ധതിയുടെ നിലവിലെ സ്ഥിതി വിശദമാക്കാമോ;\nപ്രസ്തുത പദ്ധതി തുടരുന്നതിനായി ഉത്തരവ് നല്‍കിയിട്ടുണ്ടോ എന്ന് അറിയിക്കുമോ;\nവെെപ്പിന് മണ്ഡലത്തിലെ എടവനക്കാട് പ്രവര്‍ത്തിക്കുന്ന ഡിമെന്‍ഷ്യ കം ഓള്‍ഡേജ് ഹോമിലെ ഡിമെന്‍ഷ്യ രോഗികള്‍ക്കും വയോജനങ്ങള്‍ക്കും ലഭ്യമായിക്കൊണ്ടിരുന്ന ഈ പദ്ധതിയുടെ പ്രയോജനം ഇപ്പോള് ലഭിക്കാത്തതിനാല് നേരിടുന്ന ബുദ്ധിമുട്ടുകള് ശ്രദ്ധയില്‍പ്പെട്ടിട്ടുണ്ടോ; എങ്കില് പദ്ധതിയുടെ പ്രയോജനം തുടര്‍ന്നും ലഭ്യമാക്കാന് നടപടി സ്വീകരിക്കുമോ?\nഇരിക്കൂര് മണ്ഡലത്തില് നടപ്പാക്കിയ പദ്ധതികള്\nമുന്‍സര്‍ക്കാരിന്റെ കാലത്ത് ഇരിക്കൂര് മണ്ഡലത്തില് സാമൂഹ്യനീതി വകുപ്പ് മുഖേന നടപ്പിലാക്കിയ പദ്ധതികള് എന്തെല്ലാമാണ്; ഇതിനായി ചെലവഴിച്ച തുക എത്രയാണ്; വിശദമാക്കാമോ;\nവിവിധ ധനസഹായ പദ്ധതികളിലൂടെ വിനിയോഗിച്ച തുക എത്രയാണ് ; ഗുണഭോക്താക്കളുടെ എണ്ണം, പദ്ധതി തിരിച്ച് ഗ്രാമപഞ്ചായത്ത് അടിസ്ഥാനത്തില് ലഭ്യമാക്കാമോ?\nഭിന്നശേഷി ജീവനക്കാരുടെ നിയമനം.\nശ്രീ ജി എസ് ജയലാൽ : താഴെ കാണുന്ന ചോദ്യങ്ങൾക്കു ഉന്നതവിദ്യാഭ്യാസ-സാമൂഹ്യനീതി വകുപ്പ് മന്ത്രി സദയം മറുപടി പറയാമോ?\n16.8.1999 മുതൽ 2003 വരെയുള്ള കാലയളവിൽ എംപ്ലോയ്‌മെന്റ് എക്സ്ചേഞ്ച് മുഖേന താൽക്കാലിക നിയമനം ലഭിച്ച ഭിന്നശേഷിക്കാര്‍ക്ക് സ.ഉ (പി) നം.40/13 സാ.നീ.വ. തീയതി 18.05.2013-ലെ ഉത്തരവ് പ്രകാരം പുനർനിയമനം ലഭിച്ചതുമായി ബന്ധപ്പെട്ട് നിലവിൽ എന്തെങ്കിലും കേസ് നിലനിൽക്കുന്നുണ്ടോ; എങ്കിൽ ആയതിന്റെ വിശദാംശങ്ങൾ അറിയിക്കാമോ;\nപ്രസ്തുത കേസുമായി ബന്ധപ്പെട്ട് പുനർനിയമനം ലഭിച്ച ഭിന്നശേഷി ജീവനക്കാരെ ആരെയെങ്കിലും ജോലിയിൽ നിന്ന് ഒഴിവാക്കിയിട്ടുണ്ടോയെന്നും പുനര്‍നിയമനത്തിന് അർഹരായ മുഴുവൻ ഭിന്നശേഷി ജീവനക്കാരുടെയും തൊഴിൽ സംരക്ഷിക്കുന്നതിന് നടപടി സ്വീകരിച്ചിട്ടുണ്ടോയെന്നും വ്യക്തമാക്കാമോ?\n16.08.99 മുതല് 2003 വരെ കാലയളവില് എംപ്ലോയ്മെന്റ് എക്സ്ചേഞ്ച് മുഖേന താത്ക്കാലിക നിയമനം ലഭിച്ച്, സ.ഉ.(പി) നം. 40/13 സാ.നീ.വ. തീയതി 18.05.2013 പ്രകാരം പുനര്‍നിയമനം ലഭിച്ചതും ആര്.പി.ഡബ്ല്യു.ഡി ആക്ട് 2016, 14-ാം നിയമസഭയിലെ സബ്ജക്ട് കമ്മിറ്റിയുടെ ശിപാര്‍ശ എന്നിവ നിലനില്‍ക്കെ പിരിച്ചു വിടപ്പെട്ടതുമായ ഭിന്നശേഷിക്കാര്‍ക്ക് പുനര് നിയമനം നല്‍കുന്നതിന് നടപടി സ്വീകരിക്കാമോ?\nപുനര്‍നിയമനം ലഭിച്ച ജീവനക്കാരുടെ റെഗുലറൈസേഷന്\n16.08.1999 മുതല് 2003 വരെ എംപ്ലോയ്‍മെന്റ് എക്സ്ചേ‍ഞ്ച് വഴി നിയമനം ലഭിച്ചതും GO(P)No.40/13/SJD/Dtd 18.05.2013ലെ ഉത്തരവ് പ്രകാരം പുനര്‍നിയമനം ലഭിച്ചതുമായ ജീവനക്കാരുടെ റഗുലറൈസേഷനുമായി ബന്ധപ്പെട്ട് എന്തെല്ലാം നടപടികള് സ്വീകരിച്ചു എന്ന് വ്യക്തമാക്കാമോ;\nമേല്‍വിഷയം സംബന്ധിച്ച് സാമൂഹ്യനീതി വകുപ്പ് ഡയറക്ടര് ശിപാര്‍ശ നല്‍കിയിട്ടുണ്ടോ; വ്യക്തമാക്കാമോ?\nഭിന്നശേഷിക്കാരുടെയും മാനസിക വെല്ലുവിളി നേരിടുന്നവരുടെയും ക്ഷേമം\nഭിന്നശേഷി വിഭാഗത്തില്‍പ്പെട്ടവരുടെ ക്ഷേമത്തിനായി എന്തെല്ലാം നടപടികളാണ് സര്‍ക്കാര് ആവിഷ്ക്കരിച്ചിട്ടുള്ളതെന്ന് വിശദമാക്കാമോ;\nപ്രസ്തുത വിഭാഗത്തില്‍പ്പെട്ടവര്‍ക്കുള്ള മുച്ചക്രവാഹന വിതരണ പദ്ധതി ഇപ്പോള് നിലവിലുണ്ടോ; ഇല്ലെങ്കില് ആയത് പുനഃസ്ഥാപിക്കുവാന് നടപടി സ്വീകരിക്കാമോ;\nമാനസിക വെല്ലുവിളി നേരിടുന്നവര്‍ക്ക് എന്തെല്ലാം ക്ഷേമ പ്രവര്‍ത്തനങ്ങളാണ് ആവിഷ്ക്കരിച്ചിട്ടുള്ളതെന്ന് വിശദമാക്കാമോ;\nകോവിഡിന്റെ പശ്ചാത്തലത്തില് ഓട്ടിസം ബാധിതര്‍ക്കുവേണ്ടി എന്തെങ്കിലും പ്രത്യേക പാക്കേജ് നടപ്പിലാക്കുന്നുണ്ടോ; വിശദമാക്കാമോ?\nഭിന്നശേഷിക്കാരെ ആരോഗ്യ ഇൻഷുറൻസ് പദ്ധതിയില് ഉള്‍പ്പെടുത്താന് നടപടി\nശ്രീ സി കെ ഹരീന്ദ്രന് : താഴെ കാണുന്ന ചോദ്യങ്ങൾക്കു ഉന്നതവിദ്യാഭ്യാസ-സാമൂഹ്യനീതി വകുപ്പ് മന്ത്രി സദയം മറുപടി പറയാമോ?\nആർ.എസ്.ബി.വെെ ആരോഗ്യ ഇൻഷുറൻസ് പദ്ധതി ഉൾപ്പെടെയുള്ള സംസ്ഥാന/കേന്ദ്ര സർക്കാർ ഇൻഷുറൻസ് പദ്ധതികളിൽ നിലവിൽ അംഗങ്ങളല്ലാത്ത ഭിന്നശേഷിക്കാരെയും അവരുടെ കുടുംബാംഗങ്ങളെയും പ്രസ്തുത പദ്ധതികളിൽ ഉൾപ്പെടുത്തുന്നതിന് നടപടി സ്വീകരിച്ചിട്ടുണ്ടോ; ആയതിനുള്ള നടപടിക്രമങ്ങൾ എന്തൊക്കെയാണെന്ന് അറിയിക്കാമോ;\nഭിന്നശേഷിക്കാരുടെ ആരോഗ്യസംരക്ഷണത്തിനായി എന്തൊക്കെ പദ്ധതികളാണ് നടപ്പിലാക്കി വരുന്നത്; വിശദാംശം ലഭ്യമാക്കാമോ?\nഅനുയാത്ര പദ്ധതിയിൽ പുനരധിവാസ പ്രവർത്തനങ്ങൾ ഏറ്റെടുത്ത് നടപ്പാക്കുന്നുണ്ടോ; വ്യക്തമാക്കുമോ;\nപ്രസ്തുത പദ്ധതിയിലൂടെ കഴിഞ്ഞ സര്‍ക്കാരും നിലവിലെ സര്‍ക്കാരും നടപ്പാക്കിയ പുനരധിവാസ പ്രവർത്തനങ്ങളുടെ വിശദാംശങ്ങൾ നൽകുമോ?\n2013-ല് പുനര് നിയമനം ലഭിച്ച ഭിന്നശേഷിക്കാരുടെ നിയമനം\n1999 മുതല് 2003 വരെയുള്ള കാലയളവില് എംപ്ലോയ്മെന്റ് എക്സ്ചേഞ്ച് വഴി താല്കാലികാടിസ്ഥാനത്തില് ജോലി ചെയ്തതിനുശേഷം 2013-ല് പുനര് നിയമനം ലഭിച്ച് നിലവില് ജോലി ചെയ്തുവരുന്ന ഭിന്നശേഷിക്കാരെ സ്ഥിരപ്പെടുത്തുന്നത് സംബന്ധിച്ച വിഷയം പരിഗണനയിലുണ്ടോ എന്ന് വ്യക്തമാക്കാമോ?\nസര്‍ക്കാര് സര്‍വ്വീസിലെ ഭിന്നശേഷി സംവരണം\nശ്രീമതി യു പ്രതിഭ : താഴെ കാണുന്ന ചോദ്യങ്ങൾക്കു ഉന്നതവിദ്യാഭ്യാസ-സാമൂഹ്യനീതി വകുപ്പ് മന്ത്രി സദയം മറുപടി പറയാമോ?\nസംസ്ഥാന സര്‍ക്കാര് സര്‍വ്വീസിലെ ഭിന്നശേഷി വിഭാഗത്തില്‍പ്പട്ടവരുടെ സംവരണം ഈ സർക്കാർ കാലയളവിൽ വര്‍ദ്ധിപ്പിച്ചിട്ടുണ്ടോ; എങ്കില് ഇത് സംബന്ധിച്ച് ബന്ധപ്പെട്ട ചട്ടങ്ങളില് ഭേദഗതി വരുത്തിയിട്ടുണ്ടോ; വിശദാംശങ്ങള് ലഭ്യമാക്കാമോ?\nസര്‍ക്കാര് സര്‍വ്വീസില് ഭിന്നശേഷിക്കാര്‍ക്കുള്ള സംവരണം വര്‍ദ്ധിപ്പിക്കാന് നടപടി\nസംസ്ഥാന സര്‍ക്കാര് സര്‍വ്വീസില് ഭിന്നശേഷിക്കാര്‍ക്കുള്ള സംവരണം വര്‍ദ്ധിപ്പിക്കുന്നതിന് തീരുമാനിച്ചിട്ടുണ്ടോ; വിശദമാക്കാമോ?\nസാമൂഹ്യക്ഷേമ ബോര്‍ഡിന്റെ പ്രവര്‍ത്തനം സര്‍ക്കാര് ഏറ്റെടുക്കാന് നടപടി\nശ്രീ ഐ ബി സതീഷ് : താഴെ കാണുന്ന ചോദ്യങ്ങൾക്കു ഉന്നതവിദ്യാഭ്യാസ-സാമൂഹ്യനീതി വകുപ്പ് മന്ത്രി സദയം മറുപടി പറയാമോ?\nകേന്ദ്ര സാമൂഹ്യക്ഷേമ ബോര്‍ഡ് പിരിച്ചു വിട്ടത് സംസ്ഥാന സാമൂഹ്യക്ഷേമ ബോര്‍ഡിന്റെ പ്രവര്‍ത്തനങ്ങളെ ബാധിച്ചിട്ടുണ്ടോ;\nസാമൂഹ്യക്ഷേമ ബോര്‍ഡിന്റെ പ്രവര്‍ത്തനം സര്‍ക്കാര് ഏറ്റെടുക്കണമെന്ന ആവശ്യം പരിഗണനയിലുണ്ടോ ; ഇല്ലെങ്കില് ആയതിനുള്ള നടപടി സ്വീകരിക്കാമോ; വിശദാംശങ്ങള് ലഭ്യമാക്കാമോ?\nഅനാഥാലയങ്ങൾക്കുള്ള സർക്കാർ ഗ്രാന്റ്\nഅനാഥാലയങ്ങൾക്കുള്ള സർക്കാർ ഗ്രാന്റ് വിതരണത്തിൽ നിലവിൽ കുടിശ്ശികയുണ്ടോ; എങ്കിൽ ആയത് എപ്പോൾ കൊടുത്തുതീർക്കാൻ സാധിക്കുമെന്ന് വ്യക്തമാക്കാമോ;\nകഴിഞ്ഞ അഞ്ച് വർഷക്കാലയളവിൽ അനാഥശാലാ ഗ്രാന്റ് ഇനത്തിൽ വിതരണം ചെയ്ത തുക എത്ര വീതമാണെന്ന് വിശദമാക്കാമോ ?


കന്യാസ്ത്രീയുടെ പീഡനപരാതി: ബിഷപ് ഫ്രാങ്കോ മുളയ്ക്കൽ അറസ്റ്റിൽ, കുറ്റം തെളിഞ്ഞെന്ന് എസ്പി ഹരിശങ്കർ - MALABAR FLASH\nHome Arrested Ernakulam Kerala News rape കേരളം കേരള വാര്‍ത്ത കന്യാസ്ത്രീയുടെ പീഡനപരാതി: ബിഷപ് ഫ്രാങ്കോ മുളയ്ക്കൽ അറസ്റ്റിൽ, കുറ്റം തെളിഞ്ഞെന്ന് എസ്പി ഹരിശങ്കർ\nകന്യാസ്ത്രീയുടെ പീഡനപരാതി: ബിഷപ് ഫ്രാങ്കോ മുളയ്ക്കൽ അറസ്റ്റിൽ, കുറ്റം തെളിഞ്ഞെന്ന് എസ്പി ഹരിശങ്കർ\nകൊച്ചി: മൂന്നു ദിവസമായി തുടരുന്ന അഭ്യൂഹങ്ങൾക്കും പിരിമുറുക്കത്തിനും ഒടുവിൽ ജലന്തർ ബിഷപ് ഫ്രാങ്കോ മുളയ്ക്കൽ കന്യാസ്ത്രീയെ ലൈംഗികമായി പീഡിപ്പിച്ച കേസിൽ അറസ്റ്റിൽ.[www.malabarflash.com]\nമൂന്നു ദിവസത്തോളം നീണ്ട ചോദ്യം ചെയ്യലിനുശേഷം വെള്ളിയാഴ്ച രാത്രിയാണു ബിഷപ്പിന്റെ അറസ്റ്റ് രേഖപ്പെടുത്തിയത്. ചോദ്യം ചെയ്യൽ പൂർത്തിയായെന്നും ബിഷപ്പ് കന്യാസ്ത്രീയെ മാനഭംഗപ്പെടുത്തിയതായി തെളിഞ്ഞെന്നും കോട്ടയം എസ്പി എസ്.ഹരിശങ്കർ നേരത്തേ വ്യക്തമാക്കിയിരുന്നു.\nചോദ്യം ചെയ്യലിൽ ബിഷപ് നല്‍കിയ മൊഴികളിൽ വസ്തുതാപരമായ പിശകുകളുണ്ടെന്ന് കണ്ടെത്തിയതോടെയാണ് അറസ്റ്റ് അനിവാര്യമായത്. ബിഷപ്പിനെ തൃപ്പൂണിത്തുറ താലൂക്ക് ആശുപത്രിയിൽ വൈദ്യപരിശോധനയ്ക്കു വിധേയനാക്കി. രാത്രിയോടെ കോട്ടയത്തെത്തിച്ച ബിഷപ്പിനെ ശനിയാഴ്ച പാലാ മജിസ്ട്രേട്ട് കോടതിയിൽ ഹാജരാക്കും.\nബിഷപ് ഫ്രാങ്കോ മുളയ്ക്കലിനെ അറസ്റ്റു ചെയ്തതായി ആറുമണിയോടെ റിപ്പോർട്ടുകൾ പുറത്തുവന്നിരുന്നു. ഇതിന്റെ അടിസ്ഥാനത്തിൽ മാധ്യമങ്ങൾ വാർത്ത റിപ്പോർട്ടു ചെയ്തെങ്കിലും ഐജി വിജയ് സാക്കറെയുമായുള്ള കൂടിക്കാഴ്ചയ്ക്കു പോകവെ എസ്പി ഇതു നിഷേധിച്ചിരുന്നു. പിന്നീട് അറസ്റ്റുണ്ടാകുമെന്ന് മാധ്യമങ്ങളെ അറിയിക്കുകയും ചെയ്തു.\nതൃപ്പൂണിത്തുറയിലെ ഹൈടെക് സെല്ലിൽ കോട്ടയം എസ്പി ഹരിശങ്കർ, വൈക്കം ഡിവൈഎസ്പി സുഭാഷ് എന്നിവരുടെ നേതൃത്വത്തിലായിരുന്നു ചോദ്യം ചെയ്യൽ. മൊഴികളും തെളിവുകളും ശക്തമാക്കണമെന്നു ഡയറക്ടര് ജനറല് ഓഫ് പ്രോസിക്യൂഷന് നിര്‍ദേശിച്ചതിന്റെ അടിസ്ഥാനത്തിൽ, രാവിലെ കുറവിലങ്ങാട് നാടുകുന്ന് മഠത്തിലെത്തി പരാതിക്കാരിയായ കന്യാസ്ത്രീയുടെ മൊഴി വീണ്ടുമെടുത്തു. ബിഷപ്പിന്റെ വാദങ്ങളില് വ്യക്തത വരുത്താനായിരുന്നു ഇത്.\nആദ്യ രണ്ടു ദിവസവും ചോദ്യം ചെയ്യൽ ഏഴു മണിക്കൂറിലേറെ നീണ്ടു. ചോദ്യം ചെയ്യൽ മൂന്നു ദിവസം നീണ്ടെങ്കിലും രണ്ടാംദിവസം തന്നെ അറസ്റ്റിന്റെ അനിവാര്യത പൊലീസ് ബിഷപ്പിനെ അറിയിച്ചിരുന്നെന്നാണു വിവരം.\nപീഡനം നടന്ന ദിവസങ്ങളില് കുറവിലങ്ങാട് മഠത്തില് ബിഷപ് താമസിച്ചതിന്‍റെ തെളിവുകളും മൊഴികളും നിരത്തിയായിരുന്നു ചോദ്യം ചെയ്യൽ. കന്യാസ്ത്രീയുടെ പരാതിക്കു കാരണം അച്ചടക്ക നടപടിയാണെന്ന ബിഷപ്പിന്‍റെ ആരോപണം തെളിവുകള് നിരത്തി അന്വേഷണസംഘം പൊളിച്ചു.\nബിഷപ്പിനെ കുരുക്കുന്ന പത്തിലേറെ തെളിവുകളാണു നിരത്തിയത്. കന്യാസ്ത്രീയുടെ പരാതിയില് പറയുന്നതു പോലെ 13 തവണ കുറവിലങ്ങാട് മഠത്തില് താമസിച്ചിട്ടില്ലെന്നായിരുന്നു ബിഷപ്പിന്‍റെ മൊഴി. എന്നാൽ, ബിഷപ് മഠത്തിൽ എത്തിയതിന് സന്ദര്‍ശക റജിസ്റ്റര് തെളിവായി. മഠത്തില് ബിഷപ്പ് എത്തിയ തീയതികള് റജിസ്റ്ററില് കൃത്യമായി രേഖപ്പെടുത്തിയിരുന്നു. ഇതെല്ലാം കൃത്രിമമാണെന്നു ബിഷപ് വാദിച്ചപ്പോൾ മൂന്ന് നിര്‍ണായക മൊഴികള് കൂടി പോലീസ് മുന്നോട്ടുവച്ചു.\nകുറവിലങ്ങാട് മഠത്തില് ആറു മാസത്തിലേറെ ഉണ്ടായിരുന്ന കന്യാസ്ത്രീയുടെ മൊഴിയായിരുന്നു ഒന്ന്. കന്യാസ്ത്രീ ആദ്യ പീഡനത്തിന് ഇരയായ 2014 മേയ് അഞ്ചിനു ബിഷപ് എത്തിയ കാര്യം റജിസ്റ്ററില് എഴുതിയത് ഈ കന്യാസ്ത്രീയാണ്. ബിഷപ് ഇവിടെ തങ്ങിയിരുന്നതായി മൊഴിയിലുണ്ട്. ബിഷപ് വന്ന ബിഎംഡബ്ല്യു കാറിന്‍റെ ഡ്രൈവറുടെ മൊഴിയായിരുന്നു മറ്റൊന്ന്. മുതലക്കോടം മഠത്തിലെ കന്യാസ്ത്രീയുടെ മൊഴിയും ബിഷപ്പിന് എതിരായി.\nഅന്വേഷണ സംഘത്തിന്റെ പഴുതടച്ച ചോദ്യങ്ങളില് മറുപടികളില്ലാതെ ബിഷപ് കുഴഞ്ഞു. അച്ചടക്ക നടപടിയുടെ പ്രതികാരമാണു പരാതിക്കു കാരണമെന്നുമാത്രം ബിഷപ് ആവര്‍ത്തിച്ചു. അച്ചടക്ക നടപടിക്കു മുന്‍പുതന്നെ ബിഷപ്പിനെതിരെ കന്യാസ്ത്രീ പരാതി നല്‍കിയതിന്‍റെ തെളിവുകൾ പോലീസ് നിരത്തി. ഇതോടെ പ്രതിരോധിക്കാനുള്ള ബിഷപ്പിന്‍റെ വഴികളെല്ലാം അടയുകയായിരുന്നു. ഒടുവിൽ, അനിവാര്യമായ അറസ്റ്റിലേക്ക് അന്വേഷണസംഘം നീങ്ങി.\nമിഷനറീസ് ഓഫ് ജീസസിന്റെ കുറവിലങ്ങാട്ടെ മഠത്തിൽ ജലന്തർ രൂപത ബിഷപ് ഡോ. ഫ്രാങ്കോ മുളയ്ക്കൽ പലതവണ പീഡിപ്പിച്ചെന്നാണു കന്യാസ്ത്രീയുടെ പരാതി. കുറവിലങ്ങാട് പോലീസ് കേസെടുത്തതിനുപിന്നാലെ കന്യാസ്ത്രീക്കെതിരെ സഭ അച്ചടക്ക നടപടി എടുക്കുകയും മദർ സൂപ്പീരിയർ സ്ഥാനം എടുത്തുകളയുകയും ചെയ്തിരുന്നു.\nഇതു സംബന്ധിച്ച തർക്കത്തിൽ കന്യാസ്ത്രീയുടെ സഹോദരൻ ഭീഷണിപ്പെടുത്തിയെന്നാരോപിച്ച് ബിഷപ് കോട്ടയം ജില്ലാ പോലീസ് മേധാവിക്കു പരാതി നൽകി. ഇതിൽ അന്വേഷണം നടക്കുന്നതിനിടെ കന്യാസ്ത്രീ ബിഷപ്പിനെതിരെ പരാതി നൽകുകയായിരുന്നു.


Emalayalee.com - ചെറുകഥ- ഭ്രമണം- (ഭാഗം :1 -ജോണ്‍വേറ്റം)\nSAHITHYAM 22-Oct-2018 ജോണ്‍വേറ്റം\nഉറങ്ങാന് കഴിയുന്നില്ല. ഉണര്‍വ്വിന്റെ ചിന്തകള്. ഉള്ളില് ഊഷ്മള സ്മരണകള്. മനസ്സില് മിന്നുന്ന ചിത്രങ്ങള്. നോവുകള് നിറഞ്ഞ ഹൃദയത്തില് കുറെ വിസ്മയവാക്കുകളുടെ ധ്വനി. ഏതാനും യാമങ്ങള് കൊഴിഞ്ഞാല് ജീവനെ ചൂഴുന്ന അഴല് അഴിഞ്ഞു വീഴും. അപ്പോള്, പുനര്‍ജന്മത്തിലെന്നപോലെ പുതിയൊരു ജീവിതത്തിന്റെ പൂത്തറയിലെത്താം. ആത്മാവില് ആശ്വാസത്തിന്റെ ആന്ദോളനം! സിരകളില് ഉന്മേഷത്തിന്റെ ജ്വലനം. നഷ്ടപ്പെട്ടതെല്ലാം തിരിച്ചുകിട്ടുമെന്ന പ്രതീക്ഷ. ഇനി, സമാധാനവും സുഖവും സ്വാതന്ത്ര്യവും അന്ത്യംവരെ ആസ്വദിക്കണം. കണ്ണില് നിന്ന് കാണാമറത്തോടിപ്പോയ കിനാക്കളെ വീണ്ടും കാണണം. കാതില് നിന്നൊഴുകിപ്പോയ അനുരാഗഗാനങ്ങള് എന്നും കേള്‍ക്കണം. നെഞ്ചിനുള്ളില് നിറഞ്ഞുനില്‍ക്കുന്ന സ്‌നേഹവാത്സല്യങ്ങള് സംതൃപ്തിയോടെ പകരണം. അതിന് ഏത് വഴി പോകണം? എന്തെല്ലാം കരുതണം?\nഅഭിമാനവും ആഭിജാത്യവും പുരുഷത്വത്തിന്റെ കവചങ്ങളാണെന്നറിയാം. അവ കാലഹരണപ്പെടുകയില്ല. ആത്മനിയന്ത്രണം ജീവരക്ഷയ്ക്ക് അനിവാര്യമെന്ന് പഠിച്ചു. അക്ഷമയും ക്ഷിപ്രകോപവും തല്ലിയുടച്ച എത്ര ജീവിതങ്ങള് കണ്ടു. ജീവച്ഛവംപോലെ തുടരാന് മടിച്ചു മരിച്ചവരെ മറക്കാന് കഴിയുന്നില്ല. പ്രതിസന്ധികളെ അതിജീവിക്കാന് വിവേകമില്ലാതെ വീണുപോയവരുടെ അന്ത്യവചനങ്ങള് സന്ധ്യാമംഗളം പോലെ മനസ്സില് മുഴുങ്ങുന്നു. ഇപ്പോള്, എന്നെ നയിക്കുന്നതും നിയന്ത്രിക്കുന്നതും പ്രതീക്ഷയാണ്. വിശാലസുന്ദരമായൊരു ലോകത്ത് സമാധാനത്തോടെ ശാന്തനായി ജീവിക്കാനുള്ള ലളിതമോഹം. സ്‌നേഹിക്കപ്പെടുമ്പോള് മാത്രം പീലിവിടര്‍ത്തുന്ന ഒരു വികാരമാണ് സ്‌നേഹമെന്നും ഗ്രഹിച്ചു. ജീവിതത്തിന്റെ മര്‍മ്മഭാഗം കൊഴിഞ്ഞെങ്കിലും, ഇടറാതെ തളരാതെ മുന്നോട്ട് പോകണം.\nനെടുവീര്‍പ്പുകളുടെ മോഹഭംഗങ്ങളുടെ ലോക്തത് വന്നപ്പോള്, തെറ്റുകളുടെയും കുറ്റങ്ങളുടെയും സാഹസിക കഥകള് കേട്ടു നടുങ്ങി! അപ്പോള്, വിമുഖതയോടെ തന്നിലേക്ക് തിരിഞ്ഞുനോക്കി. ധര്‍മ്മയുദ്ധങ്ങളുടെ കാലം കഴിഞ്ഞെന്നു തോന്നി. നീ എന്തിനിവിടെ വന്നു എന്ന ചോദ്യത്തിന്റെ മറുപടി മൗനമായിരുന്നു. വാസ്തവം പറയാന് ഇഷ്ടപ്പെട്ടില്ല. ഇന്ന് പരിവര്‍ത്തനത്തിന്റെ പുണ്യജലത്തില് മുങ്ങി, മാനസാന്തരം ഭവിച്ച മനുഷ്യനായി. ആകാശത്ത് പറന്നുയരുന്ന പറവകളും ചിറകൊടിഞ്ഞാല് താഴെവീണ് പിടഞ്ഞു മരിക്കുമല്ലോ. പക്ഷേ, പ്രപഞ്ചത്തിന് മരണമില്ല. ഏറെക്കാലം ഹൃദയത്തില് വേരുറപ്പിച്ചുനിന്ന ശാഠ്യം ഇന്നില്ല. തല്‍സ്ഥാനത്ത് ഭാവിജീവിതത്തിന്റെ രൂപരേഖ. എന്നിട്ടും, കലമ്പുന്ന സംശയം. ജീവിതത്തെ പുതുക്കിപ്പണിയുവാന് കഴിയുമോ? ഉപരോധത്തെയും ഒളിയമ്പിനെയും പ്രതിരോധിക്കുവാന് സാധിക്കുമോ? കാലം കൊഴിയുമ്പോള് മനസിനെ അനുസരിക്കാത്ത അവസഥ ശരീരത്തിനുണ്ടാകും. അപ്പോള് ഒരു താങ്ങ് വടിപോലെ സഹായിക്കാന് ആരുണ്ടാവും?\nപ്രഭാതമായപ്പോള് കാരാഗൃഹത്തിന്റെ കനത്ത വാതില് തുറന്നു! നാരായണപിള്ള മോചിതനായി. ഇളംവെയില്. തെളിഞ്ഞ ആകാശം. സുഖദമായ കാറ്റ്. സ്വതന്ത്രലോകം. അയാളെ സ്വീകരിക്കാന് ആരും വന്നില്ല. ആരെങ്കിലും വരുമെന്ന്ു പ്രതീക്ഷിച്ചതുമില്ല. മെല്ലെ നടന്നു. സ്വയം ചോദിച്ചു: എങ്ങോട്ട് പോകണം? പെട്ടെന്ന് ഉത്തരം കിട്ടിയില്ല. പുത്തന്‍ചിന്തകള്. കുറെ സന്ദേഹങ്ങള്.\nഉച്ചയായപ്പോള്, വഴിവക്കിലെ തണല്‍മരത്തില് ചാരിയിരുന്നു മയങ്ങി. ക്ഷീണം മാറിയപ്പോള് ബസില് കയറി. വഴിയില് രണ്ട് പതിറ്റാണ്ടുകള് പണിത പരിഷ്‌ക്കാരങ്ങള് കണ്ടുകൊണ്ടിരുന്നു. അത്ഭുതം തോന്നി. സ്വന്ത ഗ്രാമത്തിലേക്കു വഴിതിരിയുന്ന കവലയില് ഇറങ്ങി. വിളിപ്പാടകലെ, ക്ഷേത്രത്തിനു മുന്നിലുള്ള ആല്‍ത്തറയില് മൂടിപ്പുതച്ചിരുന്നു. രണ്ട് മൈല് ദൂരം പിന്നിട്ടാല്, തറവാട്ടിലെത്താം. അവിടെ ഇപ്പോള് ആരുണ്ടാവും? പെ്‌ട്ടെന്ന്, അപകര്‍ഷതാ ബോധം. ഉള്ളം ഉരുകരുതെന്നു വിചാരിച്ചു. എന്നിട്ടും, കണ്ണീര്‍പ്രവാഹം. മനസ്സ് പിന്നിലേക്കോടി. ഒരു സത്യസംഭവത്തിന്റെ ചുവട്ടിലേക്ക് .\nപുരാതനവും പ്രസിദ്ധവുമായ കൂട്ടുകുടുംബത്തില് ജനിച്ചപ്പോള് പ്രഭാവമുണ്ടായിരുന്നു. ധൂര്‍ത്തനായ കാരണവര് ആചാരങ്ങളും പാരമ്പര്യങ്ങളും മുറപോലെ നടത്തി. ബാദ്ധ്യതകള് നിലനിര്‍ത്തിക്കൊണ്ട് അയാള് മാഞ്ഞുപോയപ്പോള്, കൂട്ടുകുടുംബം ശിഥിലമായി! നാരായണപിള്ളക്ക് വീടും അത് നില്‍ക്കുന്ന പറമ്പും കിട്ടി. തികച്ചും അനുകൂലമല്ലാത്ത സമയത്തായിരുന്നു വിവാഹം. അതുകൊണ്ട്, ഉപരിപഠനത്തിന് പോയില്ല.\nപെണ്‍മക്കള് രണ്ട്‌പേര്‍ക്കും ഉന്നതവിദ്യാഭ്യാസം നല്‍കണമെന്ന ലക്ഷ്യത്തോടെ പ്രവര്‍ത്തിച്ചു. എന്നാല്, പാട്ടവസ്തുക്കളില് കൃഷിയിറക്കിയെങ്കിലും വേണ്ടത്ര വിളവ് കിട്ടിയില്ല. കൂട്ടുകച്ചവടം നടത്തിയിട്ടും നേട്ടമുണ്ടായില്ല. സാമ്പത്തിക ത്തകര്‍ച്ച ഭാനുമതിയമ്മയെ ഭയപ്പെടുത്തി. മക്കളുടെ വിവാഹമായിരുന്നു ആ നല്ലഭാര്യയുടെ ഉത്കണ്ഠ. അതുകൊണ്ട്, മക്കളുടെ പഠനം പൂര്‍ത്തിയാക്കിയില്ല. അവരുടെ വിവാഹം നടന്നു. അപ്പോള്, നാരായണപിള്ളയുടെ സ്വത്ത് താമസിക്കുന്ന വീടും മുറ്റവുമായി കുറഞ്ഞു. എന്നിട്ടും, ആചാരഭ്രംശം വരുത്താതെ കരുതലോടെ ജീവിച്ചു. അഭിമാനവും ആഭിജാത്യവും നഷ്ടപ്പെടുത്താതെ സൂക്ഷിച്ചു. ഭാര്യയുടെ സാന്ത്വനം ആത്മബലം നല്‍കി. പരിചരണം സൗഖ്യമായിരുന്നു.\nനശിച്ചുപോയ പ്രഭുത്വത്തിന്റെ സൂവര്‍ണ്ണസ്മാരകംപോലെ വീട്ടുഭിത്തിയില് ചേര്‍ത്തുവച്ചിരിക്കുന്ന, പൂര്‍വ്വികരുടെ പടങ്ങളില് നോക്കിനിന്ന് അയാള് നിരാശനായിട്ടുണ്ട്. ദാരിദ്ര്യദുഃഖത്താല് ഞെരുങ്ങുമ്പോഴും നിരര്‍ത്ഥകമായ തത്വചിന്തകളുമായി വൃഥാ സഞ്ചരിക്കുന്ന ദുരഭിമാനിയെന്ന് തോന്നിയിട്ടുണ്ട്. എന്നിട്ടും, തറവാടിത്തം എന്ന കുലീനബോധത്തില് ഉറച്ചുനിന്നു. ഭാനുമതിയമ്മയുടെ വീട്ടുകാരുടെ പിന്തുണയോടെ ജീവിതം പുഷ്ടിപ്പെടാന് തുടങ്ങി. എങ്കിലും, മറ്റൊരു പരീക്ഷണം. മൂത്തമകള് സുഭദ്ര മടങ്ങിയെത്തി. മദ്യപിക്കുകയും മര്‍ദ്ദിക്കുകയും ചെയ്ത ഭര്‍ത്താവിനോടൊത്തുള്ള ജീവിതം അവള് മതിയാക്കി. സഹനവും സ്‌നേഹവുമാണ് ദാമ്പത്യജീവിതത്തിന്റെ കാന്തശക്തിയെന്നു പറഞ്ഞു വിശ്വസിപ്പിച്ചു മകളെ ഭര്‍ത്തൃഗൃഹത്തിലയയ്ക്കാന് ഭാനുമതിയമ്മ ശ്രമിച്ചു. നിര്‍ബ്ബന്ധിച്ചയച്ചാല്, ആത്മഹത്യയോ കൊലപാതകമോ ഉണ്ടാകുമെന്നായിരുന്നു സുഭദ്രയുടെ മറുപടി. അത്്, തള്ളാനും കൊള്ളാനും കഴിയാത്ത ഒരവസ്ഥ നല്‍കി. മ്ദ്യപിക്കുന്ന മരുമകനെ നാരായണപിള്ള വെറുത്തില്ല. പക്ഷെ, കുറ്റം ചെയ്യാത്ത ഭാര്യയെ നിത്യവും മര്‍ദ്ദിക്കുന്ന നിര്‍ദ്ദയശത്രുവിനെ ഇഷ്ടപ്പെട്ടില്ല. ഇളയമകള് സുഹാസിനിയുടെ ഭര്‍ത്താവ് സഹൃദയനും സഹായിയും ആയിരുന്നു.


'അമിതമായ വ്യായാമം അപകടം സൃഷ്ടിക്കും'; മുന്നറിയിപ്പുമായി ആരോഗ്യ വിദഗ്ധര്..!! - FUTURELINE\nin Fashion, Helth, Lifestyle, News 0\nപൊതുവേ നമ്മള് വ്യായാമം ചെയ്യുന്നത് വിവിധ ആരോഗ്യപ്രശ്‌നങ്ങള് പരിഹരിക്കാനാണ്. എന്നാല് വ്യായാമവും അമിതമായാല് അപകടമാണെന്നാണ് വിദഗ്ധര് പറയുന്നത്. മിതമായ രീതിയിലുള്ള വ്യായാമം ശരീരത്തെ അസുഖങ്ങളില് നിന്ന് കാത്തുസൂക്ഷിക്കുമ്പോള് അമിതമായ വ്യായാമം മാനസിക സമ്മര്‍ദ്ദവും നിരാശയും സൃഷ്ടിക്കുമെന്നാണ് കണ്ടെത്തല്.\nഓക്‌സ്‌ഫോര്‍ഡ് യൂണിവേഴ്‌സിറ്റിയും യേല് യൂണിവേഴ്‌സിറ്റിയുമാണ് ഈ വിഷയത്തില് പഠനം നടത്തിയത്. 1.2 മില്ല്യണ് ആളുകളെയാണ് ഇതിനായി പഠനസംഘം നിരീക്ഷിച്ചത്. ഇതില് ആഴ്ചയില് അഞ്ച് ദിവസത്തിലധികമോ, ദിവസത്തില് മൂന്ന് മണിക്കൂറിലധികമോ വ്യായാമം ചെയ്യുന്നവരില് മാനസിക സമ്മര്‍ദ്ദം കണ്ടെത്തിയെന്നാണ് ഇവര് പറയുന്നത്.\nമിതമായ വ്യായാമം മാത്രം ചെയ്യുന്നവരില് മികച്ച മാറ്റങ്ങളാണ് കണ്ടെത്തിയതും. വീട്ടുജോലികള്, പൂന്തോട്ട പരിപാലനം- ഇതെല്ലാം നിരാശ മാറാന് സഹായിക്കുന്ന ചെറുജോലികളാണെന്നും, അമിത വ്യായാമത്തില് നിന്നുള്ള അപകടങ്ങളൊഴിവാക്കാന് ഓരോരുത്തരും അവരവരുടെ ആരോഗ്യപ്രശ്‌നങ്ങള്‍ക്കനുസരിച്ചുള്ള വ്യായാമങ്ങള് കണ്ടെത്തുകയാണ് നല്ലതെന്നും പഠനത്തിന് നേതൃത്വം നല്‍കിയവര് പറയുന്നു.\n‘നിരാശ ബാധിക്കുന്നവരുടെ എണ്ണം ലോകത്തില് തന്നെ ദിനംപ്രതി വര്‍ധിച്ചുവരികയാണ്. ആവശ്യമായ ബോധവത്കരണത്തിലൂടെ ഇതിനെതിരെ പോരാടേണ്ടതുണ്ട്’- യേല് യൂണിവേഴ്‌സിറ്റിയിലെ സൈക്കോളജി വിഭാഗം അസി.പ്രൊഫസര് ഡോ. ആദം ചെക്രൗഡ് പറയുന്നു.\nPrevious: മത പരിവര്‍ത്തനംനടത്തിയെന്ന പേരില് കൊച്ചി അല്‍ഷിഫ ആശുപത്രി ഉടമയ്ക്കെതിരെ അന്വേഷണം..\nNext: കേരളത്തിലെ അടിയന്തര സാഹചര്യം വിലയിരുത്താന് കേന്ദ്ര ആഭ്യന്തരഎത്തുന്നു…\nവിവാഹത്തിന് മുമ്പ് ഷെഫീന് ജഹാന് ഐഎസുമായി ബന്ധപ്പെട്ടിരുന്നുവെന്ന് എന്‍ഐഎയുടെ വെളിപ്പെടുത്തല്…\nആര്യാടനും, അടൂര്‍പ്രകാശും ലൈംഗികമായി പീഡിപ്പിച്ചു; മകളെപ്പോലെ കാണേണ്ടവര് തന്നെ… സോളാര് റിപ്പോര്‍ട്ടിലെ പ്രധാനഭാഗങ്ങളുമായി…..


Kadal Kadannoru Mathukutty Satellite rights sold for 5.75 crores! - Malayalam Filmibeat\n18 min ago ദിലീപ് ഒരു അവതാരമാണ്; ഒന്നുമില്ലായ്മയില് നിന്ന് ചരിത്രം സൃഷ്ടിക്കുന്നവന്, ആശംസകളുമായി താരങ്ങള്\n45 min ago നിറവയറില് കൈവെച്ച് പേളി മാണി, വാഗമണ്ണിലെ ബേബി മൂണ് ചിത്രം വൈറല്, ശ്രീനിക്ക് നന്ദിയെന്ന് താരം\n| Published: Saturday, July 27, 2013, 10:14 [IST]\nരഞ്ജിത്തിന്റെ പുതിയ ചിത്രമായ കടല് കടന്നൊരു മാത്തുക്കുട്ടി സാറ്റലൈറ്റ് തുകയുടെ കാര്യത്തില് റെക്കോര്‍ഡിട്ടു. മലയാളസിനിമയില് സാറ്റലൈറ്റ് അവകാശത്തിന് ഏറ്റവും കൂടുതല് തുക സ്വന്തമാക്കിയ ചിത്രമെന്ന പേര് ഇനി മാത്തുക്കുട്ടിയ്ക്ക് സ്വന്തം. 5.75കോടിയ്ക്കാണ് ചിത്രത്തിന്റെ സാറ്റലൈറ്റ് അവകാശം പ്രമുഖ ചാനല് സ്വന്തമാക്കിയിരിക്കുന്നത്. ഇതിന് മുമ്പ് സാറ്റലൈറ്റ് തുകയുടെ കാര്യത്തില് റെക്കോര്‍ഡിട്ട ചിത്രംദിലീപിന്‍റെ സൗണ്ട് തോമയായിരുന്നു.\nപ്രാഞ്ചിയേട്ടന് ആന്റ് ദി സെയിന്റ് എന്ന സൂപ്പര്‍ഹിറ്റ് ആക്ഷേപഹാസ്യ ചിത്രത്തിന് ശേഷം രഞ്ജിത്ത് മമ്മൂട്ടിയെ നായകനാക്കി ഒരുക്കുന്ന കടല് കടന്നൊരു മാത്തുക്കുട്ടിയും ആക്ഷേപഹാസ്യമാണ് കൈകാര്യം ചെയ്യുന്നത്. ഓഗസ്റ്റ് ഒന്‍പതിനാണ് ചിത്രം റിലീസ് ചെയ്യുന്നത്. വമ്പന് ബജറ്റില് ഒരുക്കിയ ചിത്രത്തില് മോഹന്‍ലാല്, ദിലീപ് എന്നിവര് അതിഥി താരങ്ങളായി എത്തുന്നുണ്ട്. കേരളം, ജര്‍മ്മനി എന്നിവിടങ്ങളിലായിട്ടാണ് മാത്തുക്കുട്ടി ചിത്രീകരിച്ചിരിക്കുന്നത്.\nആഗസ്റ്റ് സിനിമയുടെ ബാനറില് പൃഥ്വിരാജ്, സന്തോഷ് ശിവന്, ഷാജി നടേശന് എന്നിവര് ചേര്‍ന്നാണ് ഈ ചിത്രം നിര്‍മ്മിക്കുന്നത്. ചിത്രത്തില് നായികയായി എത്തുന്തന് ദുബയ് മലയാളിയായ അലീഷയാണ്. മുത്തുമണിയാണ് മറ്റൊരു പ്രധാന സ്ത്രീകഥാപാത്രത്തെ അവതരിപ്പിക്കുന്നത്. ബാലചന്ദ്രമേനോന്, സിദ്ദിഖ്, നെടുമുടി വേണു, പ്രേംപ്രകാശ്, സുരേഷ്‌കൃഷ്ണ, ഹരിശ്രീ അശോകന് തുടങ്ങിയവരെല്ലാം ചിത്രത്തിലുണ്ട്.\nRead more about: kadal kadannoru mathukutty ranjith mammootty channel കടല് കടന്നൊരു മാത്തുക്കുട്ടി രഞ്ജിത്ത് മമ്മൂട്ടി സാറ്റലൈറ്റ് പണം ചാനല്\nAs per reports, the satellite rights of the forthcoming movie, Kadal Kadannoru Mathukutty has been bought byachannel for Rs.5.75 crores\nStory first published: Saturday, July 27, 2013, 10:14 [IST]


അന്നും ഇന്നും എന്റെ ധൈര്യം മോഹന്‍ലാല് സാര് മാത്രമാണ് : ആന്റണി പെരുമ്പാവൂര് | Antony Perumbavoor| Marakkar Arabikkadalinte Simham| Empuraan| Mohanlal| Prithviraj\nഅന്നും ഇന്നും എന്റെ ധൈര്യം മോഹന്‍ലാല് സാര് മാത്രമാണ് : ആന്റണി പെരുമ്പാവൂര്\nMar 7, 2020, 10:27 AM IST\nമരക്കാര്,എമ്പുരാന്,ബറോസ് ആശീര്‍വാദ് സിനിമാസിന്റെ കീഴില് ഒന്നിനുപുറകെ ഒന്നായി ബിഗ്ബജറ്റ് ചിത്രങ്ങള് എത്തുകയാണ്\nമോഹന്‍ലാലിന്റെ സിനിമകള് മാത്രം ചെയ്യുന്ന കമ്പനി എന്ന നിലയില് പ്രേക്ഷകര്‍ക്ക് ഞങ്ങളോട് പ്രത്യേക സ്‌നേഹമുണ്ട്\nഎമ്പുരാന് ചെയ്യാന് അഞ്ച് സിനിമയെങ്കിലും രാജുവിന് ഉപേക്ഷിക്കേണ്ടിവരും\nഎന്റെ അനുഭവത്തിന്റെ വെളിച്ചത്തില് പൃഥ്വിരാജിനെപ്പോലെ ഇത്രയും ആത്മാര്‍ഥമായി വര്‍ക്ക് ചെയ്യുന്ന സംവിധായകനെ കണ്ടിട്ടില്ല\nഇന്ത്യന് സിനിമയിലെ ഹിറ്റ് മേക്കറുടെ ആദ്യനിരയില് വൈകാതെ പൃഥ്വിരാജ് എന്ന സംവിധായകന് സ്ഥാനം പിടിക്കും.\nലൂസിഫറിന് മറിച്ചാണ് സംഭവിച്ചതെങ്കില് മരക്കാറിന്റെ ഭാവി എന്താകുമെന്ന് പറയാന് കഴിയില്ല,\nകളമറിഞ്ഞ് മുന്നോട്ടുപോയാല് 50 കോടി രൂപ ധൈര്യമായി ഇറക്കാന് പറ്റിയ മാര്‍ക്കറ്റാണ് നമ്മളുടേത്\nഇത് ആശീര്‍വാദ് സിനിമാസിന്റെ 25-ാമത്തെ ചിത്രമാണ്. മലയാള സിനിമാപ്രേക്ഷകര് ലാല്‍സാറിനും പ്രിയന്‍ചേട്ടനും ആശീര്‍വാദ് സിനിമാസിനും സമ്മാനിച്ച സ്‌നേഹത്തിന്റെ പ്രതിഫലമാണ് ഈ ചിത്രം.''-ദേശത്തിന്റെ അതിരുകള് മായ്ച്ച് മലയാളസിനിമക്ക് പുതിയ മുഖം നല്‍കിയ നിര്‍മാതാവ് ആന്റണിപെരുമ്പാവൂര് പുതിയ സിനിമകളുടെ വിശേഷങ്ങള് പങ്കുവക്കുന്നു.\nനിര്‍മിച്ച ചിത്രങ്ങളില് 95 ശതമാനവും വിജയത്തിലെത്തിക്കാന് ആശീര്‍വാദ് സിനിമാസിന് കഴിഞ്ഞിട്ടുണ്ട്,എന്താണ് രഹസ്യം?\nകേള്‍ക്കാന് സന്തോഷമുള്ള കാര്യമാണിത്, പക്ഷേ, അത് പൂര്‍ണമായും ശരിയല്ല. എന്നാലും മോഹന്‍ലാലിന്റെ സിനിമകള് മാത്രം ചെയ്യുന്ന കമ്പനി എന്ന നിലയില് പ്രേക്ഷകര്‍ക്ക് ഞങ്ങളോട് പ്രത്യേക സ്‌നേഹമുണ്ട്. അതുകൊണ്ടുതന്നെ നിര്‍മിച്ച ചിത്രങ്ങളില് ഭൂരിഭാഗവും വിജയത്തിലേക്ക് എത്തിക്കാന് അവര് സഹായിച്ചു. ഞാന് കാണാന് ആഗ്രഹിക്കുന്ന ലാല്‍സാറിന്റെ കഥാപാത്രങ്ങളുള്ള ചിത്രങ്ങളാണ് നിര്‍മിച്ചത്. അതുതന്നെയാണ് ഈ കമ്പനിയുടെ വിജയവും.\nകോടികള് മുതല്‍മുടക്കി മലയാളത്തില് ഒരു സിനിമ നിര്‍മിക്കുക എന്നതിനു പിന്നില് വലിയ ഉത്തരവാദിത്വമില്ലേ?\nനിര്‍മാണത്തിന്റെ 20 വര്‍ഷം കഴിഞ്ഞെങ്കിലും, ഓരോ ചിത്രം നിര്‍മിക്കുമ്പോഴും ടെന്‍ഷനുണ്ട്. അന്നും ഇന്നും എന്റെ ധൈര്യം മോഹന്‍ലാല്‍സാര് മാത്രമാണ്. എല്ലാ ചിത്രങ്ങളും സൂപ്പര്‍ഹിറ്റ് ആകണം എന്ന് ഞാന് ആഗ്രഹിക്കാറില്ല. സിനിമയില് അങ്ങനെ സംഭവിക്കാറുമില്ല. എന്നാലും അതില് പലതും അപ്രതീക്ഷിതമായി സൂപ്പര്‍ഹിറ്റായി മാറുകയായിരുന്നു. പല ചിത്രങ്ങളുടെയും കാര്യം ആലോചിക്കുമ്പോള് ഉറക്കംവരാത്ത രാത്രികള് ഉണ്ടാകും. അതുകൊണ്ട് കാര്യമായി ഒന്നും ആലോചിക്കാറില്ല. ഒരുപാട് സ്വപ്നം കാണുന്നവര്‍ക്കാണ് ഏറെ ടെന്‍ഷന് എന്ന് കേട്ടിട്ടുണ്ട്. അതുകൊണ്ടുതന്നെ അത്രയും വലിയ സ്വപ്നങ്ങളൊന്നും ഞാന് കാണാറില്ല.\nഎന്നിട്ടും മലയാളസിനിമയ്ക്ക് സ്വപ്നം കാണാന്‍പോലും കഴിയാത്ത ബജറ്റിലാണ് മരക്കാര് നിര്‍മിച്ചത്?\nശരിയാണ്, ഒരാഴ്ച ആ സിനിമയുടെ ഷൂട്ടിങ്ങിനായി ചെലവഴിച്ച കാശുകൊണ്ട് മലയാളത്തില് ഒരു സിനിമയെടുക്കാം. അങ്ങനെ എത്രയോ ദിവസങ്ങള്... ഈ ചിത്രത്തിന്റെ ഭാഗമായി ഇന്ത്യയിലെ അറിയപ്പെടുന്ന താരങ്ങളുടെയും ടെക്നീഷ്യന്മാരുടെയും സ്വപ്നങ്ങള്‍ക്കൊപ്പമാണ് ഞാന് ചേര്‍ന്നുനിന്നത്. അപ്പോഴെല്ലാം എന്റെ പ്രതീക്ഷ ലൊക്കേഷന് ആദ്യമെത്തുന്ന പ്രിയദര്‍ശന്‍സാറും കൈയും മെയ്യും മറന്ന് അഭിനയിക്കുന്ന ലാല്‍സാറും മാത്രമായിരുന്നു. അവരുടെ ആത്മാര്‍ഥമായ സമീപനത്തിന് മുന്‍പില് അവര്‍ക്കുവേണ്ടത് ചെയ്തുകൊടുക്കുക മാത്രമേ ഞാന് ചെയ്തിട്ടുള്ളൂ. ദൃശ്യം, ലൂസിഫര് എന്നീ ചിത്രങ്ങള്‍ക്കുശേഷം മലയാളസിനിമയുടെ മാര്‍ക്കറ്റ് വലുതായിട്ടുണ്ട്. കളമറിഞ്ഞ് മുന്നോട്ടുപോയാല് 50 കോടി രൂപ ധൈര്യമായി ഇറക്കാന് പറ്റിയ മാര്‍ക്കറ്റാണ് നമ്മളുടെത്.\nകഴിഞ്ഞ ചിത്രമായ ലൂസിഫറും ബിഗ് ബജറ്റ് ചിത്രമായിരുന്നു, അത് ഇത്രയും സൂപ്പര്‍ഹിറ്റായി മാറുമെന്ന് പ്രതീക്ഷിച്ചിരുന്നോ?\nലാല്‍സാറിനെ നായകനാക്കി, പൃഥ്വിരാജ് ആദ്യമായി സംവിധാനം ചെയ്യുന്ന ചിത്രമെന്ന നിലയില് പ്രേക്ഷകര് കാത്തിരിക്കുന്ന ചിത്രമാകും ലൂസിഫര് എന്നെനിക്ക് ഉറപ്പുണ്ടായിരുന്നു. ഞാന് ആ ചിത്രത്തിന്റെ കഥ കേട്ടതും മനസ്സില് കണ്ടതും പോലെയല്ല പൃഥ്വിരാജ് കേട്ടത്. അതിന്റെ വ്യത്യാസം ചിത്രത്തിന്റെ റിച്ച്നസിലുണ്ടായിട്ടുണ്ട്. എന്റെ അനുഭവത്തിന്റെ വെളിച്ചത്തില് പൃഥ്വിരാജിനെപ്പോലെ ഇത്രയും ആത്മാര്‍ഥമായി വര്‍ക്ക് ചെയ്യുന്ന സംവിധായകനെ കണ്ടിട്ടില്ല. ഊണിലും ഉറക്കിലും അദ്ദേഹത്തിന് സിനിമ മാത്രമാണ്.\nലാല്‍സാറിന്റെ രസകരമായ ചില മാനറിസങ്ങള് കാണാന് കൊതിക്കുന്ന പ്രേക്ഷകരുണ്ട്. അത്തരം കാര്യങ്ങള് കൊടുത്താല് പ്രേക്ഷകര് എന്നും ഹാപ്പിയായിരിക്കും. അത് എത്ര കൊടുത്താലും പ്രേക്ഷകര് സ്വീകരിക്കും, അത് കണ്ടുപിടിച്ച് സിനിമ ചെയ്യുക എന്നത് എഴുത്തുകാരന്റെയും സംവിധായകന്റെയും ജോലിയാണ്.അത്തരം ഒരു ജോലിയാണ് ലൂസിഫറിലൂടെ പൃഥ്വിരാജ് ചെയ്തത്. ഇത്തരം സിനിമകള് ഉണ്ടാവണം, എന്നാല് മാത്രമേ സിനിമയും ഇന്റസ്ട്രിയും നിലനില്‍ക്കൂ.\nമലയാളത്തില് 100 കോടി ബജറ്റ് സിനിമ എടുക്കുക എന്നത് കൈവിട്ട കളിയല്ലേ?\nഈ ചോദ്യം മരക്കാര് എന്ന സിനിമ അനൗണ്‍സ് ചെയ്തപ്പോള്‍തന്നെ പലരും എന്നോട് ചോദിച്ചിട്ടുണ്ട്. ഇത്രയും ബജറ്റ് വേണ്ടിവരുമെന്ന് ചിത്രത്തിന്റെ പ്രാഥമിക ചര്‍ച്ചയില് തന്നെ ഞങ്ങള്‍ക്ക് മനസ്സിലായിരുന്നു. പക്ഷേ, അതെങ്ങനെ തിരിച്ചുപിടിക്കുമെന്ന കാര്യത്തില് ഞങ്ങള്‍ക്ക് ഉത്തരം ഉണ്ടായിരുന്നില്ല. ഒടിയന്, ലൂസിഫര്, മരക്കാര് എന്നീ മൂന്ന് സിനിമകളാണ് അന്ന് ഞങ്ങളുടെ മുന്നില് ഉണ്ടായിരുന്നത്. അതില് കുഞ്ഞാലിമരക്കാര് അവസാനം വരും. അതില് ആദ്യത്തെ രണ്ടില് ഒരു അദ്ഭുതം സംഭവിക്കുമെന്ന് ഞങ്ങളുടെ മനസ്സ് പറഞ്ഞു. ദൈവകൃപയാല് ലൂസിഫര് വിചാരിച്ചതുപോലെ മെഗാഹിറ്റായി. അതുകൊണ്ടുതന്നെ വിചാരിച്ച ബജറ്റില് അതിനുശേഷം വന്ന മരക്കാര് പൂര്‍ത്തിയാക്കാന് കഴിഞ്ഞു. ലൂസിഫറിന് മറിച്ചാണ് സംഭവിച്ചതെങ്കില് മരക്കാറിന്റെ ഭാവി എന്താകുമെന്ന് പറയാന് കഴിയില്ല, ഇതാണ് സിനിമയുടെ സ്ഥിതി.\nഇനി നമുക്ക് ഭയയ്ക്കാനില്ല. ലൂസിഫറിനുശേഷമാണ് മലയാളസിനിമയുടെ ചൈനീസ് മാര്‍ക്കറ്റ് തുറന്നത്. മലയാളത്തിലെ ദൃശ്യം അവിടെ റീമേക്ക് ചെയ്ത് സൂപ്പര്‍ഹിറ്റായി. ഇനിയും അവിടെ മലയാളസിനിമയുടെ സാധ്യത കൂടുതലാണ്. കാരണം മലയാളത്തെക്കാള് അഞ്ചിരട്ടിയാണ് ചൈനയിലെ ഫിലിം മാര്‍ക്കറ്റ്. കുഞ്ഞാലി മരക്കാര് ഹിന്ദി, ചൈനീസ് സബ്ടൈറ്റിലിലാണ് ചൈനയില് പ്രദര്‍ശിപ്പിക്കുന്നത്.\nമോഹന്‍ലാല് സംവിധായകനായി എത്തുന്ന ബറോസും ആശീര്‍വാദ് സിനിമാസാണല്ലോ നിര്‍മിക്കുന്നത്. അതും ബിഗ് ബജറ്റ് ചിത്രമാണോ?\nരചനയിലും അവതരണത്തിലും ഏറെ പുതുമകളും വിസ്മയങ്ങളും തീര്‍ക്കുന്ന ചിത്രമായിരിക്കും ബറോസ്. എന്നാല് അതിന്റെ ബജറ്റ് കുഞ്ഞാലിമരക്കാറിന് മുകളില് പോകില്ല. ഏറെ ടെക്നിക്കല് പെര്‍ഫെക്ഷന് ആവശ്യമുള്ള ചിത്രമാണത്. ജൂണ് ആദ്യവാരം ഗോവയില് ചിത്രീകരണം തുടങ്ങാനാണ് പരിപാടി. അണിയറപ്രവര്‍ത്തനം പുരോഗമിക്കുകയാണ്.\nലൂസിഫര് ടീം വീണ്ടും ഒന്നിക്കുന്ന എമ്പുരാന് എന്നുവരും?\nഎമ്പുരാന്റെ കഥ പൂര്‍ത്തിയായി. അടുത്തവര്‍ഷം ആദ്യം ചിത്രീകരണം തുടങ്ങാനാണ് പ്ലാന്. സിനിമയില് അസാധാരണമായി എന്തെങ്കിലും ചെയ്താലേ പ്രേക്ഷകര് ഏറ്റെടുക്കുകയുള്ളൂ. അതിനുള്ള ഹോംവര്‍ക്ക് നടന്നുകൊണ്ടിരിക്കുകയാണ്. ലൂസിഫറിന് മുന്‍പും പിന്‍പും ചേര്‍ന്ന് കഥകളുടെ സമാഹാരമായിരിക്കും എമ്പുരാന്. രാവും പകലും മനസ്സില് ആ സിനിമയുമായാണ് പൃഥ്വിരാജ് സഞ്ചരിക്കുന്നത് എന്നാണ് അദ്ദേഹത്തിന്റെ സുപ്രിയ പറയുന്നത്. ആ സിനിമ ചെയ്യാന് അഞ്ച് സിനിമയെങ്കിലും രാജുവിന് ഉപേക്ഷിക്കേണ്ടിവരും. അത്രയും ആത്മാര്‍ഥതയുള്ള സംവിധായകനെ കിട്ടാന് പാടാണ്. ഇന്ത്യന് സിനിമയിലെ ഹിറ്റ് മേക്കറുടെ ആദ്യനിരയില് വൈകാതെ പൃഥ്വിരാജ് എന്ന സംവിധായകന് സ്ഥാനം പിടിക്കും. ലൂസിഫര് കണ്ട രജനികാന്തും ഷാരൂഖ്ഖാനും അദ്ദേഹത്തെ വിളിച്ചിട്ടുണ്ട്. അവര് കൊണ്ടുപോകുന്നതിന് മുന്‍പ് ഉപയോഗപ്പെടുത്താനുള്ള ശ്രമത്തിലാണ് ഞാന്.\nContent Highlights : Antony Perumbavoor Interview on Marakkar Arabikkadalinte Simham Empuraan Mohanlal Prithviraj


ജീവിച്ചിരിപ്പുണ്ട് അല്ലെ; ഒരു കാലത്തെ ചാറ്റിംഗ് സിംഹം 'നിംബസ്' വീണ്ടും ഓര്‍ക്കപ്പെടുമ്പോള്.! | audience remembers nimbuzz apps after profile change\nNoida, First Published Dec 1, 2020, 12:50 PM IST\nആദ്യമായി ഒരു ആപ്പില് വോയിസ് കോള് സംവിധാനം അവതരിപ്പിച്ചത് നിംബസ് ആയിരുന്നു. അതിന് പുറമേ വിവിധ പ്ലാറ്റ്ഫോമുകളിലെ ചാറ്റിംഗ് സംവിധാനങ്ങളെ സംയോജിപ്പിക്കാനും നിംബസിന് സാധിച്ചിരുന്നു.\nദില്ലി: നിരവിധി ചാറ്റിംഗ് ആപ്പുകള് ഉള്ള ഈക്കാലത്ത് ഒരു കാലത്ത് ഈ രംഗത്തെ ട്രെന്‍റ് സെറ്ററായിരുന്ന നിംബസിനെ ഓര്‍ക്കുന്നവര് ഏറെയായിരിക്കും. ലോകത്ത് ആന്‍ഡ്രോയ്ഡ് വിപ്ലവം തുടങ്ങുന്ന കാലത്ത് സ്മാര്‍ട്ട്ഫോണ് ചാറ്റിംഗ് സംസ്കാരം ഇന്ത്യ പോലുള്ള വികസ്വര രാജ്യങ്ങളില് സജീവമാക്കിയ ആപ്പായിരുന്ന നിംബസ്. എന്നാല് പിന്നീട് മറ്റു ആപ്പുകളുടെ കുതിച്ചുകയറ്റത്തില് വിസ്മൃതിയിലായിപ്പോയി ഈ ആപ്പ്.\nആദ്യമായി ഒരു ആപ്പില് വോയിസ് കോള് സംവിധാനം അവതരിപ്പിച്ചത് നിംബസ് ആയിരുന്നു. അതിന് പുറമേ വിവിധ പ്ലാറ്റ്ഫോമുകളിലെ ചാറ്റിംഗ് സംവിധാനങ്ങളെ സംയോജിപ്പിക്കാനും നിംബസിന് സാധിച്ചിരുന്നു. എന്നാല് വീണ്ടും നിംബസ് വാര്‍ത്തകളില് നിറയുകയാണ്. ഒരു ചെറിയ പ്രോഫൈല് പിക് മാറ്റിയതാണ് എല്ലാവരും മറന്ന പഴയകാല 'ലെജന്‍റ്'ആപ്പിന്‍റെ ഓര്‍മ്മകള് വീണ്ടും പൊടിതട്ടിയെടുക്കാന് കാരണമായത്.\nPosted by Nimbuzz on Sunday, 29 November 2020\nഇപ്പോൾ തങ്ങളുടെ ഫേസ്ബുക്ക് പേജിലെ പ്രൊഫൈൽ പിക്ചർ അപ്ഡേറ്റ് ചെയ്ത നിംബസ് വീണ്ടും സമൂഹമാധ്യമങ്ങളിൽ നിറയുകയാണ്. ഇതോടെ പഴയ നിംബസ് പ്രേമികള് കുതിച്ചെത്തി. 'ചത്തില്ലെ', 'ഇപ്പോഴും ജീവിച്ചിരിപ്പുണ്ടോ' തുടങ്ങിയ ചോദ്യങ്ങളാണ് പലരും ഉയര്‍ത്തിയത്. ഒപ്പം പണ്ട് നിംബസ് ഉപയോഗിച്ചിരുന്ന കാലത്തെ ഓര്‍മ്മകളുടെ ഒരു കുത്തൊഴുക്ക് തന്നെയുണ്ട് കമന്‍റ് ബോക്സില്. എന്തായാലും പഴയ ടെക് കാലത്തേക്ക് ഒരു ടൈം ട്രാവലറാണ് നിംബസിന്‍റെ പേജില് ഇപ്പോള് നടക്കുന്നത്.\n2008 ലാണ് നിംബസ് അവതരിപ്പിക്കപ്പെട്ടത്. അക്കാലത്തെ സ്മാര്‍ട്ട് ഫോണ് ഒഎസുകളായ സിംബിയൻ, ജാവ ഫോണുകളിലൂടെയാണ് നിംബസ് വിപണി പിടിച്ചത്. പക്ഷെ ഈ ആധിപത്യം താല്‍ക്കാലകമായിരുന്നു, 2012-13 കാലഘട്ടത്തോടെ ആൻഡ്രോയ്ഡിന്‍റെ ജൈത്രയാത്ര തുടങ്ങിയതോടെ നിംബസിന്‍റെ അടിത്തറ ഇളകി. ആന്‍ഡ്രോയ്ഡ് പതിപ്പ് ഉണ്ടായിരുന്നെങ്കിലും പഴയ പോലെ ക്ലിക്ക് ആയില്ല. ഏറ്റവും അവസാനം 20 മാസം മുൻപാണ് നിംബസ് ആൻഡ്രോയ്ഡ് വേർഷന്‍റെ അവസാന അപ്ഡേറ്റ് വന്നത്. ഐഒഎസിലെ അവസാന അപ്ഡേറ്റ് രണ്ട് വർഷം മുൻപായിരുന്നു. ഇപ്പോഴും നിംബസിന്‍റെ 25 ശതമാനം ഉപഭോക്താക്കളും ഇന്ത്യയിലാണ് എന്നാണ് കണക്ക്.\nLast Updated Dec 1, 2020, 12:50 PM IST


ആദ്യ വോട്ട് മോഡ്രിച്ചിന് മൂന്നാമത്തേത് റൊണാള്‍ഡോയ്ക്കും നല്‍കി മെസ്സി -\nആദ്യ വോട്ട് മോഡ്രിച്ചിന് മൂന്നാമത്തേത് റൊണാള്‍ഡോയ്ക്കും നല്‍കി മെസ്സി\nഫിഫ മികച്ച ഫുട്‌ബോള് താരത്തെ കണ്ടെത്തുന്നതിനു വേണ്ടി നടത്തിയ വോട്ടെടുപ്പിന്റെ വിവരങ്ങള് പുറത്തുവിട്ടു. മികച്ച ഫുട്‌ബോളര്‍ക്കുള്ള പുരസ്‌കാരം നേടിയ ലൂക്ക മോഡ്രിച്ചിന് തന്നെയാണ് ലയണല് മെസ്സി ആദ്യ വേട്ട് രേഖപ്പെടുത്തിയത്. മൂന്നു വോട്ടുകളാണ് ഒരാള്‍ക്കുള്ളത്. മികവിന്റെ അടിസ്ഥാനത്തില് ഒന്ന്, രണ്ട്, മൂന്ന് എന്നിങ്ങനെയാണ് വോട്ടുകള് രേഖപ്പെടുത്തേണ്ടത്. രണ്ടാമത്തെ വോട്ട് എംബാപ്പെയ്ക്ക് നല്‍കിയ മെസ്സി ക്രിസ്റ്റിയാനോ റൊണാള്‍ഡോയ്ക്ക് തന്റെ മൂന്നാമത്തെ വോട്ടും നല്‍കി. അവസാന മൂന്നു പേരുടെ പട്ടികയില് മോഡ്രിച്ചിനു പുറമെ ക്രിസ്റ്റ്യാനോ റൊണാള്‍ഡോയും മുഹമ്മദ് സാലേയും ഉള്‍പ്പെട്ടിരുന്നു. ഇരുവരെയും പിന്തള്ളിയാണ് മോഡ്രിച്ച് മികച്ച താരമായി തിരഞ്ഞെടുക്കപ്പെട്ടത്.\nലൂക്കാ മോഡ്രിച്ചിന് രണ്ടാമത്തെ വോട്ടാണ് ക്രിസ്റ്റിയാനോ റൊണാള്‍ഡോ നല്‍കിയത്. താരത്തിന്റെ ആദ്യ വോട്ട് റാഫേല് വരാനെയ്ക്കും മൂന്നാമത്തെ വോട്ട് ആന്റോയ്ന് ഗ്രീസ്മാനുമായിരുന്നു. ഇന്ത്യന് ക്യാപ്റ്റന് സുനില് ഛേദ്രി, പരിശീലകന് കോണ്‍സ്റ്റന്റെന്, ഹിന്ദുസ്ഥാന് ടൈംസ് ലേഖകന് ധിമന് സര്‍ക്കാര് എന്നിവരാണ് ഫിഫ അവാര്‍ഡിനായി വോട്ട് ചെയ്തത്. എന്നാല് ഇന്ത്യയില് നിന്നും ഒരു വോട്ടു പോലും മെസിക്കോ റൊണാള്‍ഡോയ്‌ക്കോ ലഭിച്ചില്ല.\nലോകകപ്പില് ക്രൊയേഷ്യയെ രണ്ടാം സ്ഥാനത്തെത്തിക്കുന്നതില് മോഡ്രിച്ച് വഹിച്ച പങ്ക് നിര്‍ണ്ണായകമാണ്. റയല് മാഡ്രിഡിന് മൂന്നാം ചാമ്പ്യന്‍സ് കിരീടം നേടികൊടുക്കുന്നതിലും മോഡ്രിച്ച് മുഖ്യ പങ്ക് വഹിച്ചു. ഈ രണ്ട് മത്സരങ്ങളിലെയും പ്രകടനങ്ങള് കണക്കിലെടുത്താണ് മികച്ച ഫുട്‌ബോള് താരം എന്ന പുരസ്‌കാരം മോഡ്രിച്ചിനെ തേടിയെത്തിയത്. ലോകകപ്പില് ഗോള്‍ഡന് ബോള് പുരസ്‌കാരം നേടിയതും മോഡ്രിച്ച് തന്നെയായിരുന്നു. ഫിഫയുടെ അംഗരാജ്യങ്ങളില് പെടുന്ന ടീമിലെ ക്യാപ്റ്റന്‍മാര്, പരിശീലകര്, തിരഞ്ഞെടുക്കപ്പെട്ട മാധ്യമപ്രവര്‍ത്തകര് എന്നിവര്‍ക്കാണ് മികച്ച ഫുട്‌ബോളറെ കണ്ടെത്തുന്നതിനുള്ള വോട്ടെടുപ്പില് പങ്കെടുക്കാന് സാധിക്കുക.\nപത്ത് വര്‍ഷത്തോളമായി ക്രിസ്റ്റിയനോ റൊണാള്‍ഡോയും ലയണല് മെസ്സിയുമായിരുന്നു ഫിഫയുടെ മികച്ച ഫുട്‌ബോളര്‍ക്കുള്ള പുരസ്‌കാരം സ്വന്തമാക്കിയിരുന്നത്. എന്നാല് ഇത്തവണ ആരാധകരുടെ അഭിപ്രായത്തിലും മോഡ്രിച്ച് തന്നെയായിരുന്നു മികച്ചു നിന്നത്. ലയണല് മെസ്സി ഇത്തവണ അവസാന മൂന്നുപേരുടെ പട്ടികയില് എത്താതിരുന്നതും ആരാധകര്‍ക്കിടയില് നേരത്തെ ചര്‍ച്ചയായിരുന്നു. പന്ത്രണ്ട് വര്‍ഷത്തിന് ശേഷം ആദ്യമായാണ് അവസാന മൂന്നുപേരുടെ പട്ടികയില് മെസി ഇടംപിടിക്കാതിരുന്നത്.\nമികച്ച ഗോളിനുള്ള പുഷ്‌കാസ് പുരസ്‌കാരം ഈജിപ്തിന്റെ മുഹമ്മദ് സാലേ കരസ്ഥമാക്കി. ഫ്രാന്‍സ് പരിശീലകന് ദിദിയര് ദെഷാംപ്‌സ് ആണ് മികച്ച പരിശീലകനായി തിരഞ്ഞെടുക്കപ്പെട്ടത്. ബെല്‍ജിയത്തിന്റെ തിബോ കുര്‍ട്ടോയ്‌സ് ആണ് മികച്ച ഗോള് കീപ്പര്. ബ്രസീലിന്റെ മാര്‍ത്ത മികച്ച വനിതാ താരത്തിനുള്ള പുരസ്‌കാരവും സ്വന്തമാക്കി. ഫ്രഞ്ച് കപ്പ് ലിയോണിന്റെ റെയ്‌നാള്‍ഡ് പെഡ്രോസാണ് മികച്ച വനിതാ ടീം പരിശീലകന്. 36 വര്‍ഷങ്ങള്‍ക്ക് ശേഷം ലോകകപ്പിനു യോഗ്യത നേടിയ പെറുവിന്റെ മത്സരം കാണാനെത്തിയവരാണ് മികച്ച ആരാധകരായി തിരഞ്ഞെടുക്കപ്പെട്ടത്.


BMC Archives - Newscom - Malayalam News\n-326 min. ago-ലഹരിമരുന്നുമായി യുവാക്കൾ പിടിയിൽ\n-305 min. ago-റിഫയുടേത് തൂങ്ങിമരണമെന്ന് പോസ്റ്റുമോർട്ടം റിപ്പോർട്ട്\n-302 min. ago-വിസ്മയ കേസില് തിങ്കളാഴ്ച്ച വിധി\n-224 min. ago-സി ബി ഐ നടപടിയെ വിമർശിച്ച് കോൺഗ്രസ്\n-186 min. ago-ലോ ഫ്ലോർ ബസ് ക്ലാസ് മുറിയാക്കും\n-161 min. ago-പി ചിദംബരത്തിന്റെ വീടുകളിൽ സി ബി ഐ റെയ്ഡ്\n-150 min. ago-വിനോദയാത്ര പോയ ബസ് മറിഞ്ഞ് അപകടം\n-140 min. ago-എംപ്ലോയബിലിറ്റി സ്‌കില് ഇന്‍സ്ട്രക്ടറുടെ ഒഴിവ്\n88 സീറ്റുകളുള്ള പൊതു കക്കൂസ്, സൗജന്യ വൈഫൈ, ടിവി… ഇത് മുംബൈയ്ക്ക് കിട്ടിയ ഡബിള് ധമാക്ക\nകൊവിഡ് കാലത്ത് മുംബൈയില് ജനങ്ങളുടെ സൗകര്യാര്‍ത്ഥം നിരവധി കൊവിഡ് ആശുപത്രികള് ഉയരുകയുണ്ടായി. ഒറ്റ രാത്രി കൊണ്ട് പോലും വന് കെട്ടിടങ്ങള് കൊവിഡ് ചികിത്സയ്ക്ക് സജ്ജമാക്കി ജനങ്ങളെ കൈയിലെടുക്കാനും, പ്രശംസ പിടിച്ചുപറ്റാനും സര്‍ക്കാരിന് കഴിഞ്ഞു. ഇപ്പോഴിതാ മറ്റൊരു ജംബോ പദ്ധതിയാണ് ആന്ധേരി വെസ്റ്റിലെ ജുഹു തെരുവില് സര്‍ക്കാര് പണി കഴിപ്പിച്ചിരിക്കുന്നത്. ജനങ്ങള്‍ക്ക് ഏറെ ആവശ്യമുള്ള പൊതു കക്കൂസാണ്…


കെവിന് റൂഡ് ട്വിറ്ററിലെ അശ്ലീലക്കുരുക്കില് | Twitter, Kevin Rudd, Internet, Australia, ട്വിറ്റര്, കെവിന് റൂഡ്, അശ്ലീലം, ആസ്‌ത്രേലിയ, മെല്‍ബണ്\t- Malayalam Oneindia\n24 min ago ഓല- യൂബർ പരാമർശം നൂറ് ശതമാനം ശരി: നിർമല സീതാരാമനെ പിന്തുണച്ച് മാരുതി ചെയർമാൻ\nകെവിന് റൂഡ് ട്വിറ്ററിലെ അശ്ലീലക്കുരുക്കില്\nPublished: May52010, 12:29 [IST]\nമെല്‍ബണ്: ആസ്‌ത്രേലിയയിലെ പ്രധാനമന്ത്രി കെവിന് റൂഡ് അശ്ലീലക്കെണിയില് മൈക്രോബ്ലോഗിങ് സൈറ്റായ ട്വിറ്ററില് അദ്ദേഹം ഒട്ടേറെ അശ്ലീല വെബ്‌സൈറ്റുകളെ പിന്തുടരുന്നതായി കണ്ടെത്തിയതോടെയാണ് റൂഡ് ഇന്റര്‍നെറ്റിന്റെ ചതിക്കുഴിയില് വീണുവെന്ന് വ്യക്തമായത്.\nട്വിറ്ററില് റൂഡിനെ പിന്തുടരുന്നവരെ റൂഡും സ്വമേധയാ പിന്തുടരുന്നതിന് ഏര്‍പ്പെടുത്തിയിരുന്ന ഓട്ടോ ഫോളോ സംവിധാനമാണ് സ്വയം അറിയാതെ റൂഡിനെ അശ്ലീല വെബ്‌സൈറ്റുകളിലേക്കു നയിച്ചത്.\nസാമൂഹിക മാധ്യമങ്ങള് നന്നായി ഉപയോഗിക്കുന്ന പ്രധാനമന്ത്രി ട്വിറ്ററില് പുതിയ നയങ്ങളെപ്പറ്റിയും മകന്റെ വിവാഹത്തെപ്പറ്റിയുമെല്ലാം ട്വീറ്റ് ചെയ്തിരുന്നു. രണ്ടു ലക്ഷം പേരാണു റൂഡിനെ ട്വിറ്ററില് പിന്തുടരുന്നത്.\nപ്രധാനമന്ത്രിയെ പിന്തുടരുന്ന അശ്ലീല സൈറ്റുകള് ഏതെല്ലാമാണെന്ന് കണ്ടെത്താന് ഉദ്യോഗസ്ഥര് ശ്രമം തുടങ്ങിയിട്ടുണ്ട്. എന്നാല് ഇത്രയേറെ പ്രൊഫൈലുകള് മുഴുവന് കണ്ടെത്തുകയെന്നത് ബുദ്ധിമുട്ടാണെന്നും ഉദ്യോഗസ്ഥര് പറയുന്നു.\nഗേ റിസോര്‍ട്ട് സൈറ്റ്, വെബ് കാമിലൂടെ നഗ്നതാപ്രദര്‍ശനം നടത്താനും കാണാനും സഹായിക്കുന്ന ബ്ലോഗുകള് തുടങ്ങിയവയെല്ലാം കെവിന് റൂഡ് അബദ്ധവശാല് പിന്തുടരുന്ന അശ്ലീലസൈറ്റുകളില്‍പ്പെടുന്നു.\nകൂടുതൽ ട്വിറ്റര് വാർത്തകൾ\nനിങ്ങളുടെ രാഷ്ട്രീയത്തിന്റെ ഏറ്റവും വലിയ പ്രശ്‌നം ആശയക്കുഴപ്പമാണ്! രാഹുലിനോട് പാക് മന്ത്രി\nഗവര്‍ണര്, നിങ്ങളുടെ വിലപ്പെട്ട ക്ഷണം സ്വീകരിച്ച് കശ്മീരിലേക്ക് വരുന്നു; രാഹുലിന്റെ മറുപടി!!\nസുരക്ഷാ സേനക്കെതിരെയുള്ള ആരോപണം തള്ളി പോലീസും സിആര്‍പിഎഫും!! ട്വിറ്റര് അക്കൗണ്ടിനെതിരെ നടപടി വേണം!\nവളർത്തു പട്ടികൾക്ക് ഇന്റര്‍നാഷണല് സ്പൂണ് ജേര്‍ണലിസം പുരസ്‌ക്കാരം! അർണബിനടക്കം ഉഗ്രൻ ട്രോൾ\nട്വിറ്റര് അശ്ലീലം ഓസ്ട്രേലിയ മെല്‍ബണ് twitter kevin rudd porn internet australia\nStory first published: Wednesday, May 5, 2010, 12:29 [IST]


പോലീസ് തലപ്പത്ത് അഴിച്ചുപണി; എസ്. ശ്രീജിത്ത് ക്രൈംബ്രാഞ്ച്, ബി സന്ധ്യ ഫയര്‍ഫോഴ്‌സ് മേധാവിമാര് - Keralabhooshanam Daily പോലീസ് തലപ്പത്ത് അഴിച്ചുപണി; എസ്. ശ്രീജിത്ത് ക്രൈംബ്രാഞ്ച്, ബി സന്ധ്യ ഫയര്‍ഫോഴ്‌സ് മേധാവിമാര്\nHome/NEWS/BREAKING NEWS/പോലീസ് തലപ്പത്ത് അഴിച്ചുപണി; എസ്. ശ്രീജിത്ത് ക്രൈംബ്രാഞ്ച്, ബി സന്ധ്യ ഫയര്‍ഫോഴ്‌സ് മേധാവിമാര്\nതിരുവനന്തപുരം: പോലീസ് തലപ്പത്ത് വിപുലമായ അഴിച്ചുപണി. സുദേഷ് കുമാറിന് ഡിജിപി റാങ്ക് നല്‍കി വിജിലന്‍സ് ഡയറക്ടറായി നിയമിച്ചു. വിരമിച്ച ആര് ശ്രീലേഖയുടെ സ്ഥാനത്തേക്ക് ബി സന്ധ്യ ഫയര്‍ഫോഴ്‌സ് മേധാവിയാകും. ഐജി എസ് ശ്രീജിത്തിന് എഡിജിപി റാങ്ക് നല്‍കി ക്രൈംബ്രാഞ്ച് മേധാവിയായി നിയമിച്ചു. വിജയ് സാക്കറെയെ ക്രമസമാധാന ചുമതലയുള്ള എഡിജിപിയായും നിയമിച്ചു.\nയോഗേഷ് ഗുപ്തയെ ബെവ്‌കോ എംഡിയായി നിയമിക്കും. ഷെയ്ക് ദര്‍വേഷ് സാഹേബിന് കേരള പോലീസ് അക്കാദമി ഡയറക്ടറാകും. എഡിജിപി അനില്‍കാന്തിനെ റോഡ് സേഫ്റ്റി കമ്മീഷണറായും സ്പര്‍ജന് കുമാറിനെ ക്രൈംബ്രാഞ്ച് ഐജിയായും നിയമിച്ചു.\nജില്ലാ പോലീസ് മേധാവിമാര്‍ക്കും മാറ്റമുണ്ട്. നാഗരാജു കൊച്ചി സിറ്റി പോലീസ് കമ്മീഷണറാകും. എ അക്ബര് തൃശൂര് റേഞ്ച് ഡിഐജിയും കെബി രവി കൊല്ലം എസ്പിയുമാകും. വിരമിച്ച കെജി സൈമണിന് പകരം രാജീവ് പിബിയാണ് പത്തനംതിട്ട എസ്പി. സുജിത് ദാസിനെ പാലക്കാട് എസ്പിയായും നിയമിച്ചു.\nകണ്ണൂര് എസ്പി സ്ഥാനത്ത് നിന്ന് യതീഷ് ചന്ദ്രയെ മാറ്റി. പകരം കെഎപി 4ന്റെ ചുമതല നല്‍കി. ആര് ഇളങ്കോയെ കണ്ണൂര് കമ്മീഷണറാകും.\nപോലീസ് ആസ്ഥാനത്ത് പുതുതായി എഡിജിപി തസ്തികയും രൂപീകരിച്ചു. എഡിജിപി ട്രെയിനിങ് തസ്തിക എക്‌സ് കേഡര് തസ്തികയാക്കി മാറ്റുകയും ചെയ്തു.


കോവിഡ് ബാധിച്ച് മരണപ്പെടുന്നവരുടെ മുഖം കുടുംബാംഗങ്ങള്‍ക്ക് കാണാന് അനുമതി; മാര്‍ഗനിര്‍ദേശങ്ങള് പ്രഖ്യാപിച്ചു - JGI News\nകോവിഡ് ബാധിച്ച് മരണപ്പെടുന്നവരുടെ മുഖം കുടുംബാംഗങ്ങള്‍ക്ക് കാണാന് അനുമതി; മാര്‍ഗനിര്‍ദേശങ്ങള് പ്രഖ്യാപിച്ചു\n2:38 pm, October 24, 2020\nകോവിഡ് മൂലം മരണപ്പെടുന്നവരെ അവസാനമായി ഇനിയൊന്ന് കാണാം. കോവിഡ് ബാധിച്ച് മരണമടയുവരുടെ മുഖം അടുത്ത ബന്ധുക്കള്‍ക്ക് മാര്‍ഗനിര്‍ദേശങ്ങള് അനുസരിച്ച് കാണുവാനുള്ള അനുവാദം നല്‍കാന് തീരുമാനിച്ചതായി ആരോഗ്യവകുപ്പ് മന്ത്രി കെ.കെ ശൈലജ. എല്ലാ സുരക്ഷാ മാനദണ്ഡങ്ങളും പാലിച്ച് കൊണ്ട് ജീവനക്കാരന് മൃതദേഹത്തിന്റെ മുഖം വരുന്ന ഭാഗത്തെ കവറിന്റെ സിബ് തുറന്ന് അടുത്ത ബന്ധുക്കള്‍ക്ക് കാണിക്കുവാനുള്ള അവസരമാണ് നല്‍കുന്നത്. കൊവിഡ് മൂലം മരണമടഞ്ഞവരുടെ മൃതദേഹം സംസ്‌കരിക്കുമ്പോള് ശ്രദ്ധിക്കേണ്ട കാര്യങ്ങള് സംബന്ധിച്ച് എസ്.ഒ.പി.യും ഡെഡ് ബോഡി മാനേജ്മെന്റും മാര്‍ഗനിര്‍ദേശങ്ങളും തദ്ദേശ സ്വയംഭരണ വകുപ്പ് പുറപ്പെടുവിച്ചു.\nകോവിഡ് ബാധിച്ച് മരണപ്പെട്ടയാളുടെ മുതദേഹത്തില് നിന്നും വളരെ പെട്ടെന്ന് രോഗവ്യാപനം ഉണ്ടാകാനുള്ള സാധ്യതയുണ്ട്. അിനാല് തന്നെ മൃതദേഹം നേരിട്ട് കാണാനോ സംസ്‌കരിക്കാന് ഒത്തുകൂടാനോ പാടില്ലെന്നും രോഗവ്യാപനം ഉണ്ടാവാതിരിക്കാന് എല്ലാവരും ജാഗ്രതയോടെ മാര്‍ഗ നിര്‍ദേശങ്ങള് പാലിക്കണമെന്നും മന്ത്രി വ്യക്തമാക്കി.\nനിശ്ചിത അകലം പാലിച്ച് മതഗ്രന്ഥങ്ങള് വായിക്കുക, മന്ത്രങ്ങള് ഉരുവിടുക തുടങ്ങിയ മതപരമായ മറ്റ് ചടങ്ങുകള് ശരീരത്തില് സ്പര്‍ശിക്കാതെ ചെയ്യാവുന്നതാണ്. ഒരു കാരണവശാലും മൃതദേഹം സ്പര്‍ശിക്കാനോ കുളിപ്പിക്കാനോ ചുംബിക്കാനോ കെട്ടിപ്പിടിക്കാനോ പാടില്ല. 60 വയസിന് മുകളില് പ്രായമുളളവര്, 10 വയസില് താഴെയുള്ള കുട്ടികള്, മറ്റ് രോഗങ്ങളുളളവര് എന്നിവര് മൃതദേഹവുമായി നേരിട്ട് ഒരു സമ്പര്‍ക്കവും ഉണ്ടാകാന് പാടില്ല.\nമൃതദേഹങ്ങളില് നിന്നുള്ള അണുബാധ തടയുന്നതിനായി വളരെ ആഴത്തില് കുഴിയെടുത്ത് സംസ്‌കരിക്കേണ്ടതാണ്. ഇതിനുള്ള മാര്‍ഗ നിര്‍ദേശങ്ങളും മേല്‍നോട്ടവും അതത് സ്ഥലത്തെ ആരോഗ്യ വിഭാഗം ഉദ്യോഗസ്ഥര് നേരിട്ട് നല്‍കുന്നതാണ്. സംസ്‌കരിക്കുന്ന സ്ഥലത്ത് വളരെ കുറച്ച് ആള്‍ക്കാര് മാത്രമേ പങ്കെടുക്കാവൂ. അവരെല്ലാം തന്നെ ഒത്തുകൂടാതെ സുരക്ഷിത അകലം പാലിക്കണം.\nകൊവിഡ് ബാധിച്ച രോഗി മരണപ്പെട്ടാല് പരിശീലനം ലഭിച്ച ആശുപത്രി ജീവനക്കാര് മൃതദേഹം ട്രിപ്പിള് ലെയര് ഉപയോഗിച്ച് പൊതിഞ്ഞുകെട്ടി അണുവിമുക്തമാക്കി പ്രത്യേക സ്ഥലത്ത് സൂക്ഷിക്കേണ്ടതാണ്. മൃതദേഹം പായ്ക്ക് ചെയ്യാനും അണുവിമുക്തമാക്കാനും കൈകാര്യം ചെയ്യാനും ജീവനക്കാര്‍ക്ക് ആശുപത്രികളില് പരിശീലനം നല്‍കിയിട്ടുണ്ട്. മൃതദേഹവുമായി സമ്പര്‍ക്കം പുലര്‍ത്തുന്നവര് വ്യക്തിഗത സുരക്ഷാ ഉപകരണമായ പി.പി.ഇ.കിറ്റ് ധരിക്കേണ്ടതാണ്.\nആരോഗ്യ പ്രവര്‍ത്തകരുടെ സഹായത്തോടെ ആവശ്യമായ മുന്നൊരുക്കത്തോടെ വേണം മൃതദേഹം സംസ്‌കരിക്കേണ്ട സ്ഥലത്തെത്തിക്കേണ്ടത്. സംസ്‌കാര ചടങ്ങുകള് പൂര്‍ത്തിയാക്കിയ ശേഷം മൃതദേഹം കൊണ്ടുപോയ വാഹനവും സ്ട്രക്ച്ചറും അണുവിമുക്തമാക്കണം. ശ്മശാനത്തിലെ ജീവനക്കാരുടെ ഡ്യൂട്ടി, അവധി തുടങ്ങിയ വിവരങ്ങള് കൃത്യമായി രേഖപ്പെടുത്തി സൂക്ഷിക്കണം. ജീവനക്കാര് കൈകള് വൃത്തിയാക്കല്, മാസ്‌ക്, ഗ്ലൗസ് എന്നിവ ധരിക്കല് തുടങ്ങിയവയില് സുരക്ഷാ മാനദണ്ഡങ്ങള് നിര്‍ബന്ധമായും പാലിക്കണം. സംസ്‌കാരത്തില് പങ്കെടുക്കുന്നവര് എല്ലാവരും ആരോഗ്യ വകുപ്പിന്റെ നിര്‍ദേശങ്ങളനുസരിച്ച് വീട്ടിലെ നിരീക്ഷണത്തില് കഴിയേണ്ടതാണ്.\nസംസ്ഥാനത്ത് അവയവ കച്ചവടമെന്ന ഞെട്ടിക്കുന്ന വിവരം ക്രൈം ബ്രാഞ്ച് അന്വേഷണം തുടങ്ങി


Tag Archive for "house" - Healthy Keralam\nവീട് വൃത്തിയായി സൂക്ഷിക്കുക\nവീട് വൃത്തിയായി സൂക്ഷിക്കുക വീട് വൃത്തിയായി സൂക്ഷിക്കുന്നത് കുടുംബാംഗങ്ങളുടെ ആരോഗ്യം സംരക്ഷിക്കാൻ സഹായിക്കും. ചില അടിസ്ഥാന നിയമങ്ങളും ശീലങ്ങളും എല്ലാ ദിവസവും പിന്തുടർന്നാൽ വീട് അലങ്കോലവും വൃത്തികേടുമായി കിടക്കുന്നത് ഒഴിവാക്കാനാവും. നിങ്ങളുടെ ജീവിതത്തിൽ പിന്തുടരേണ്ടുന്ന ചില നല്ല ശീലങ്ങളെ പരിചയപെടുക. അവ പിന്തുടരുന്നത് വഴി നിങ്ങളുടെ ഭവനം ഏറ്റവും വൃത്തിയുള്ള ഒന്നായി...\nവീടിനുള്ളില് സുഖാന്തരീക്ഷം കിട്ടാന്.\nവിലയേറിയ എക്സ്റ്റീരിയറുകളും, സവിശേഷമായ ഫര്‍ണ്ണിച്ചറുകളും കരകൗശല ഉത്പന്നങ്ങളുമൊക്കെ നമ്മള് വീടിന് ഭംഗി ലഭിക്കാനായി ഉപയോഗിക്കാറുണ്ട്. എന്നാല് എല്ലാ ഭവനങ്ങളും സൗകര്യവും ഒപ്പം ആഡംബരവും സുഖവും നല്‍കുന്നതുമായി മാറണമെന്നില്ല. നിങ്ങളുടെ വീടിനെ സുഖകരമായ അന്തരീക്ഷമുള്ളതാക്കി മാറ്റാനുള്ള ചില വഴികള് അറിയുക. ഡിസൈനര് ലൈറ്റുകള് സാധാരണമായി ഉപയോഗിക്കുന്ന വെള്ള ലൈറ്റുകളെക്കുറിച്ചല്ല ഇവിടെ പറയുന്നത്. ഏതു വീട്ടിലും...\nഅടുക്കളയില് നിന്നും ഒഴിവാക്കേണ്ട കാര്യങ്ങള് എന്തൊക്കെയെന്ന് നോക്കാം.\nനമ്മുടെ വീട്ടിലെ ഏറ്റവും പ്രധാനപ്പെട്ട ഭാഗമാണ് അടുക്കള. സന്തോഷത്തിന്റേയും ആരോഗ്യത്തിന്റേയും എല്ലാം കൂടിച്ചേരല് നടക്കുന്നത് തന്നെ അടുക്കളയിലാണ്. എന്നിരുന്നാലും അടുക്കളയിലൂടെ ഭാഗ്യം വരുമെന്ന് ആര്‍ക്കെങ്കിലും അറിയാമോ. പലപ്പോഴും നമ്മുടെ സന്തോഷം മാത്രമല്ല ഭാഗ്യം കൂടിയാണ് അടുക്കളയില് നിറഞ്ഞു നില്‍ക്കുന്നത്. എന്നാല് ശരിയായ രീതിയിലല്ല അടുക്കള നിലനില്‍ക്കുന്നതെങ്കില് വീട്ടിലെ സന്തോഷത്തിന് ഗുഡ്ബൈ പറയാന്...\nവേനലിൽ വീട് തണുപ്പിക്കാം\nവേനൽ എത്തിക്കഴിഞ്ഞു. കത്തുന്ന സൂര്യൻ, വിയർത്തൊഴുകുന്ന ഉച്ചനേരം, ഉറക്കം നഷ്ടമാകുന്ന രാത്രികൾ എന്നിവയെല്ലാം വേനൽ എന്നു കേട്ടാൽ ഓർമ്മയിലെത്തുന്ന കാര്യങ്ങളാണ്. വേനൽകാലത്ത് വീടിന് തണുപ്പ് നൽകാൻ ചില മാർഗ്ഗങ്ങളുണ്ട്. ഇതിലൂടെ ചൂടിനെ മറികടക്കുന്നതിനൊപ്പം പോക്കറ്റ് കാലിയാവാതെ സംരക്ഷിക്കുകയും ചെയ്യാം. പാർശ്വഫലങ്ങൾ ഒന്നുമില്ലാതെ തന്നെ സ്വാഭാവികമായ മാർഗ്ഗങ്ങളിലൂടെ ഈ വേനലിൽ വീട് തണുപ്പിക്കാൻ...\nഅടുക്കള വൃത്തിയായി സൂക്ഷിക്കുക\nവീട്ടിലെ ഏറ്റവും പ്രധാനപെട്ട ഭാഗമേതെന്ന് ചോദിച്ചാൽ തീർച്ചയായും അത് അടുക്കള തന്നെയായിരിക്കും. പാകം ചെയ്യുന്ന സ്ഥലമായതുകൊണ്ടുതന്നെ വളരെ വൃത്തിയോടെ സൂക്ഷിക്കേണ്ട സ്ഥലം കൂടിയാണിത്. അടുക്കളയിൽ ശ്രദ്ധിക്കേണ്ട ചില കാര്യങ്ങളിതാ. 1.അടുക്കളയിലെ മേശ ദിവസവും പലതവണ ഉപയോഗിക്കുന്നതാണ്. പച്ചക്കറികൾ വെട്ടാനും, പാത്രങ്ങൾ അടുക്കി വെക്കാനും മറ്റും. അതുകൊണ്ടു തന്നെ അത് ക്ലീനായും ഡ്രൈയായും...


തൊഴിലാളികളുടെ ആരോഗ്യവും, സുരക്ഷയും ഉറപ്പുവരുത്താന് ഫാക്ടറി നിയമത്തില് ഭേദഗതി സര്‍ക്കാര് പരിഗണനയില് : മന്ത്രി ടി.പി.രാമകൃഷ്ണന് | I&PRD : Official Website of Information Public Relations Department of Kerala\nതൊഴിലാളികളുടെ ആരോഗ്യവും, സുരക്ഷയും ഉറപ്പുവരുത്താന് ഫാക്ടറി നിയമത്തില് ഭേദഗതി സര്‍ക്കാര് പരിഗണനയില് : മന്ത്രി ടി.പി.രാമകൃഷ്ണന്\nWed, 11/07/2018 - 14:56 /0Comments\nതൊഴിലാളികളുടെ ആരോഗ്യവും, സുരക്ഷയും ഉറപ്പുവരുത്തുന്ന വിധത്തില് ഫാക്ടറി നിയമത്തില് ഭേദഗതി വരുത്തുന്നത് സര്‍ക്കാരിന്റെ പരിഗണനയിലുണ്ടെന്ന് തൊഴിലും നൈപുണ്യവും വകുപ്പു മന്ത്രി ടി.പി.രാമകൃഷ്ണന്. പരിശോധനാ സംവിധാനം ആധുനിക വത്കരിക്കുന്നതിന്റെ ഭാഗമായി വെബ് സൈറ്റ് അധിഷ്ഠിത സംവിധാനം നിലവില് വന്നിട്ടുണ്ട്. ഇതിന്റെ പ്രവര്‍ത്തന പുരോഗതി വിലയിരുത്തണമെന്നും മന്ത്രി ആവശ്യപ്പെട്ടു. ഫാക്ടറീസ് ആന്റ് ബോയിലേഴ്‌സ് വകുപ്പിന്റെ നേതൃത്വത്തില് ട്രേഡ് യൂണിയന് നേതാക്കള്‍ക്കായി തിരുവനന്തപുരത്ത് തൈക്കാട് പിഡബ്ല്യുഡി റസ്റ്റ് ഹൗസില് സംഘടിപ്പിച്ച ആരോഗ്യ സുരക്ഷിതത്വ ശില്‍പശാല ഉദ്ഘാടനം ചെയ്യുകയായിരുന്നു അദ്ദേഹം.\nതൊഴില് ശാലകളിലെ അപകടങ്ങളും, തൊഴില് ജന്യ രോഗങ്ങളും വര്‍ധിച്ചുവരുന്ന സാഹചര്യമാണുള്ളത്. തൊഴിലാളികളുടെ ആരോഗ്യവും, സുരക്ഷയും വ്യവസായ ശാലകളുടെ പരിസരങ്ങളില് കഴിയുന്ന ജനങ്ങളുടെ സംരക്ഷണവും ഉറപ്പ് വരുത്താന് സംസ്ഥാന സര്‍ക്കാര് ഇടപെടലുകള് നടത്തുന്നുണ്ട്. ഫാക്ടറികളിലെ സുരക്ഷിതത്വം മുഖ്യമായും ഉടമകളുടെയും ബന്ധപ്പെട്ട അധികൃതരുടെയും ഉത്തരവാദിത്വമാണ്. തന്റെ സ്ഥാപനത്തിലെ തൊഴിലാളികളുടെ ജീവന് സുരക്ഷിതമായിരിക്കുന്നതിന് ആവശ്യമായ എല്ലാ മുന്‍കരുതലും, ജാഗ്രതയും ഉടമകളുടെ ഭാഗത്തുനിന്നുണ്ടാകണം. കെട്ടിടങ്ങളുടെയും, യന്ത്രങ്ങളുടെയും സുരക്ഷിതത്വവും ഉറപ്പുവരുത്തണം. പരിസരവാസികളായ ജനങ്ങളുടെ ജീവനും, സ്വത്തും തന്റെ സ്ഥാപനങ്ങള് മൂലം അപകടത്തില്‍െപ്പടില്ലെന്ന് ഉറപ്പാക്കാനും ഉടമകള്‍ക്ക് ബാധ്യതയുണ്ട്. തൊഴിലുടമകള് നിയമപ്രകാരമുള്ള മാനദണ്ഡങ്ങള് പാലിക്കുന്നുണ്ടോയെന്ന് പരിശോധിക്കാനുള്ള ചുമതല ഫാക്ടറീസ് ആന്റ് ബോയിലേഴ്‌സ് വകുപ്പില് നിക്ഷിപ്തമാണെന്നും മന്ത്രി വ്യക്തമാക്കി.\nആധുനിക സാങ്കേതിക വിദ്യയുടെ വളര്‍ച്ചയ്‌ക്കൊപ്പം തന്നെ തൊഴിലാളികള് കടുത്ത ആരോഗ്യ സുരക്ഷാ ഭീഷണികള് നേരിടേണ്ടിവരുന്നു. പരമ്പരാഗത വ്യവസായ രംഗത്തും തൊഴില്‍ജന്യ രോഗങ്ങളുടെ ഭീഷണി നിലവിലുണ്ട്. വിവിധ രാസവസ്തുക്കള് വേണ്ടത്ര മുന്‍കരുതല് ഇല്ലാതെ കൈകാര്യം ചെയ്യുന്നത് ഗുരുതരമായ ആരോഗ്യ പ്രശ്‌നങ്ങള് സൃഷ്ടിക്കുന്നുണ്ട്. ഇതേക്കുറിച്ചെല്ലാം ബോധവത്കരണം നടത്തി മുന്‍കരുതലുകള് സ്വീകരിക്കാന് തൊഴിലാളികളെ പ്രാപ്തരാക്കുന്നതിന് തൊഴിലാളിസംഘടനകള് മുന്‍ഗണന നല്‍കണം. സര്‍ക്കാര് അധികാരമേറ്റ ശേഷം തൊഴിലാളികളുടെയും, തൊഴിലിടങ്ങളുടെയും സുരക്ഷിതത്വം ഉറപ്പുവരുത്തുന്നതിന് തുടര്‍ച്ചയായ നടപടി സ്വീകരിച്ചുവരികയാണ്. കശുവണ്ടി, കയര് ഉള്‍പ്പെടെയുള്ള പരമ്പരാഗത മേഖലകളില് ഇ എസ് ഐയുമായി ചേര്‍ന്ന് തൊഴില് ജന്യ രോഗങ്ങളുമായി ബന്ധപ്പെട്ട ക്യാമ്പുകള് സംഘടിപ്പിക്കുന്നുണ്ട്്. തൊഴില് ജന്യ രോഗങ്ങളെ കുറിച്ച് പഠനം നടത്താനായി കൂടുതല് മേഖലകളില് ഇത്തരം ക്യാമ്പുകള് സംഘടിപ്പിക്കുമെന്നും മന്ത്രി വ്യക്തമാക്കി.\nകേരളം തൊഴില് സൗഹൃദ - നിക്ഷേപ സൗഹൃദ സംസ്ഥാനമായി മാറിക്കൊണ്ടിരിക്കുകയാണ്. ഈ അന്തരീക്ഷം പ്രോത്സാഹിപ്പിക്കാന് തൊഴിലാളികളും ട്രേഡ് യൂണിയനുകളും, തൊഴിലുടമകളും കൈകോര്‍ക്കണം. തൊഴിലാളിക്ഷേമ നടപടികളിലും തൊഴിലാളികളുടെ ആരോഗ്യവും സാമൂഹ്യസുരക്ഷയും ഉറപ്പുവരുത്തുന്നതിലും രാജ്യത്ത് ഏറ്റവും മുന്നില് നില്‍ക്കുന്ന സംസ്ഥാനമാണ് നമ്മുടേത്. ഇന്ത്യയില് ഏറ്റവും ഉയര്‍ന്ന മിനിമം വേതനം നിലവിലുള്ള സംസ്ഥാനവും കേരളമാണ്. സര്‍ക്കാര് അധികാരമേറ്റ ശേഷം 26 മേഖലകളില് മിനിമം വേതനം പുതുക്കി നിശ്ചയിച്ചിട്ടുണ്ട്. കാലാവധി അവസാനിച്ച മേഖലകളിലെല്ലാം മിനിമം വേതനം പുതുക്കുന്നതിനുള്ള നടപടികളുമായി സര്‍ക്കാര് മുന്നോട്ട് പോവുകയാണെന്നും മന്ത്രി ചൂണ്ടിക്കാട്ടി.\nഫാക്ടറീസ് ആന്റ് ബോയിലേഴ്സ് ഡയറക്ടര് പി.പ്രമോദ് അധ്യക്ഷനായിരുന്നു. വി.ആര്.പ്രതാപന് (ഐഎന്‍ടിയുസി), മീനാങ്കല് കുമാര് (എഐടിയുസി), കെ.ജയകുമാര് (ബിഎംഎസ്), കെ.എസ്.സനല്‍കുമാര് (യുടിയുസി), പനവൂര് ഹസനാര് ആശാന് (എസ്ടിയു), ഫാക്ടറീസ് ആന്റ് ബോയിലേഴ്സ് ജോയിന്റ് ഡയറക്ടര് കെ.ജയചന്ദ്രന്, ഇന്‍സ്പെക്ടര് എന്.ജെ.മുനീര് എന്നിവര് പ്രസംഗിച്ചു.


നിയമസഭാ തിരഞ്ഞെടുപ്പ്: 50 ശതമാനം പോളിംഗ് ബൂത്തുകളിലും വെബ്കാസ്റ്റിംഗ് ഏര്‍പ്പെടുത്തും; ആത്മാര്‍ത്ഥമായി ജോലി ചെയ്യുന്ന ഉദ്യോഗസ്ഥരെ തിരഞ്ഞെടുപ്പ് സമയത്തും അതിനു ശേഷവും തിരഞ്ഞെടുപ്പ് കമ്മിഷന് സംരക്ഷിക്കും\nബുധന്,3മാര്‍ച്ച് 2021 (09:48 IST)\nഇത്തവണ 50 ശതമാനം പോളിംഗ് ബൂത്തുകളിലും വെബ്കാസ്റ്റിംഗ് ഏര്‍പ്പെടുത്തും. പോളിംഗ് ഉദ്യോഗസ്ഥര് നിഷ്പക്ഷത പാലിക്കണം. നല്ല രീതിയില് ജോലി ചെയ്യുന്ന ഉദ്യോഗസ്ഥരെ തിരഞ്ഞെടുപ്പ് സമയത്തും അതിനു ശേഷവും തിരഞ്ഞെടുപ്പ് കമ്മിഷന് സംരക്ഷിക്കുമെന്ന് അറിയിച്ചിട്ടുണ്ട്. കാഴ്ചപരിമിതരായ വോട്ടര്‍മാര്‍ക്കായി ബ്രെയില് സ്ളിപ്പുകള് വിതരണം ചെയ്യും.\nഎല്ലാ പോളിംഗ് ബൂത്തുകളിലും ഇത്തരത്തിലെ ഒരു ഡമ്മി ബാലറ്റ് പ്രിസൈഡിംഗ് ഓഫീസറുടെ മേശപ്പുറത്ത് ഉണ്ടാകും. കാഴ്ചപരിമിതിയുള്ള വോട്ടര്‍മാര്‍ക്ക് ഇതില് ട്രയല് ചെയ്യാന് അവസരം നല്‍കും. ഇത്തരത്തില് 45000 ഡമ്മി ബ്രെയില് സ്ളിപ്പുകള് പ്രിന്റ് ചെയ്യും. ഫോട്ടോ ഒഴിവാക്കിയുള്ള വോട്ടര് സ്ളിപ്പുകളാവും ഇത്തവണ വിതരണം ചെയ്യുക. ഇംഗ്ളിഷിലും മലയാളത്തിലുമുള്ള വോട്ടര് ഗൈഡും വിതരണം ചെയ്യുമെന്ന് മുഖ്യതിരഞ്ഞെടുപ്പ് ഓഫീസര് പറഞ്ഞു.\nകാസര്‍കോട് പ്ലൈവുഡ് ഫാക്ടറിയില് തീപിടുത്തം: ആറു ബിഹാര് സ്വദേശികള്‍ക്ക് പൊള്ളലേറ്റു


നോർക്ക റൂട്സിന്റെ ഓഫീസ് കോറമംഗലയിൽ നിന്നും ശിവാജി നഗറിലേക്ക് മാറ്റുന്നു. – BengaluruVartha\nനോർക്ക റൂട്സിന്റെ ഓഫീസ് കോറമംഗലയിൽ നിന്നും ശിവാജി നഗറിലേക്ക് മാറ്റുന്നു.\nബെംഗളൂരു : കർണാടകയിലെ പ്രവാസി മലയാളികളുടെ സൗകര്യാർത്ഥം നോർക്ക റൂട്ട്സിന്റെ ബാംഗ്ലൂർ ഓഫീസ് കോറമംഗലയിൽ നിന്നും മാറ്റി ശിവാജിനഗർ ഇൻഫന്ററി റോഡിലെ ജം പ്ലാസ ബിൽഡിംഗിൽ ജനുവരി 16 മുതൽ പ്രവർത്തനം ആരംഭിക്കുന്നതാണ്.\nഎന്ന് നോർക്ക റൂട്ട്സ് അറിയിച്ചു.\nവായിക്കുക: ഇനി നഗരയാത്രക്ക് എ.സിയുടെ കുളിര്‍മ ഇല്ല;എല്ലാ എ.സി.ബസുകളും പിന്‍വലിക്കാന് ഒരുങ്ങി ബി.എം.ടി.സി;സാമ്പത്തിക നഷ്ട്ടം തന്നെ കാരണം.\nപുതിയ ഓഫീസ് ഫോൺ നമ്പർ : 080-25585090.\nനോർക്ക ഓഫീസർറീസ രഞ്ജിത്ത് അറിയിച്ചതാണ് ഇക്കാര്യം.\nപൃഥ്വിരാജ് ചിത്രം 9-ന്‍റെ ട്രെയിലർ പുറത്തിറങ്ങി\nകർണ്ണാടക ബിജെപി തിരിച്ചു പിടിക്കുമെന്ന് സൂചന നൽകി നേതാക്കൾ\nവണ്ടര്‍ലായില് റൈഡിനിടെ അപകടം;നാല് പേര്‍ക്ക് പരിക്കേറ്റു.\nനഗരത്തിലെ ഈ നിരത്തുകളിൽ നിങ്ങളുടെ ജീവൻ പൊലിയാതിരിക്കാൻ...


നോട്ട് അസാധുവാക്കല്; പാര്‍ലമെന്റ് സ്തംഭനം തുടരുന്നു; പ്രതിപക്ഷ ബഹളത്തില് ലോക്‌സഭ 12 മണി വരെ തടസ്സപ്പെട്ടു; പ്രധാനമന്ത്രി സഭയിലെത്തി\nDec 14, 2016, 12:10 pm IST\nഡല്‍ഹി: നോട്ട് അസാധുവാക്കല് തീരുമാനവുമായി ബന്ധപ്പെട്ട് ലോക്‌സഭയില് പ്രതിപക്ഷ പ്രതിഷേധം തുടരുന്നു. സഭ തുടങ്ങിയപ്പോള് തന്നെ പ്രതിപക്ഷം ബഹളം ആരംഭിച്ചതോടെ സഭാ നടപടികള് ഉച്ചയ്ക്ക് 12 മണി വരെ നിര്‍ത്തിവെച്ചു. പ്രധാനമന്ത്രി നരേന്ദ്ര മോദിയും സഭയില് സന്നിഹിതനായിട്ടുണ്ട്. നാല് ദിവസത്തെ അവധിക്ക് ശേഷമാണ് ഇന്ന് വീണ്ടും സഭ സമ്മേളിച്ചത്. ബിജെപിയും കോണ്‍ഗ്രസ്സും തങ്ങളുടെ അംഗങ്ങള്‍ക്ക് വിപ്പ് നല്‍കിയിരുന്നു. ഏതെങ്കിലും വിഷയത്തില് വോട്ടെടുപ്പ് നടന്നാല് മുഴുവന് അംഗങ്ങളുടേയും സാന്നിദ്ധ്യം ഉറപ്പുവരുത്താനാണ് വിപ്പ്.\nകേന്ദ്ര ആഭ്യന്തരമന്ത്രി കിരണ് റിജ്ജുവിനെതിരെ ഉയര്‍ന്ന 450 കോടി രൂപയുടെ അഴിമതി ആരോപണം രാജ്യസഭയില് ഉന്നയിക്കുമെന്ന് കോണ്‍ഗ്രസ് പറഞ്ഞിരുന്നു. നോട്ടു നിരോധനം അടക്കമുള്ള പ്രതിപക്ഷ ആയുധങ്ങളെ അഗസ്റ്റാ വെസ്റ്റ്‌ലാന്‍ഡ് അഴിമതി ചൂണ്ടിക്കാട്ടി പ്രതിരോധിക്കാനാകും ഭരണപക്ഷത്തിന്റെ ശ്രമം. നോട്ട് അസാധുവാക്കല് വിഷയത്തില് വോട്ടെടുപ്പോടെയുള്ള ചര്‍ച്ച വേണമെന്ന ആവശ്യത്തില് കോണ്‍ഗ്രസ് ഉറച്ചുനില്‍ക്കുകയാണ്. എന്നാല് വോട്ടെടുപ്പില്ലാത്ത ചര്‍ച്ച ആകാമെന്ന് ഭരണപക്ഷം പറയുന്നു. പ്രതിപക്ഷം തങ്ങളുടെ ആവശ്യത്തില് ഉറച്ചുനില്‍ക്കുന്നതിനാല് ശീതകാല സമ്മേളനം തുടങ്ങിയത് മുതല് പാര്‍ലമെന്റിന്റെ ഇരുസഭകളും പ്രക്ഷുബ്ധമാണ്. സഭാ സ്തംഭനം അവസാനിപ്പിക്കാന് കേന്ദ്രസര്‍ക്കാര് ഇടപെടുന്നില്ലെന്ന് കോണ്‍ഗ്രസ് കുറ്റപ്പെടുത്തുന്നു.\nസഭാ നടപടികളില് സ്ഥിരം തടസ്സപ്പെടുന്നതില് രോഷാകുലനായി നേരത്തെ രാഷ്ട്രപതി പ്രണബ് മുഖര്‍ജി രംഗത്തെത്തിയിരുന്നു. ദൈവത്തെ ഓര്‍ത്ത് പാര്‍ലമെന്റ് അംഗങ്ങള് തങ്ങളുടെ ജോലി ചെയ്യണമെന്നാണ് രാഷ്ട്രപതി പറഞ്ഞത്. പ്രതിഷേധവും ധര്‍ണയും നടത്തേണ്ടത് സഭയ്ക്ക് ഉള്ളില് അല്ലെന്നും രാഷ്ട്രപതി പറഞ്ഞിരുന്നു.\nTags: parlimentdemonetization of currency


വിവാഹത്തിന് ദിവസങ്ങള് ബാക്കിനില്‍ക്കെ സംസാരിച്ചു; പ്രതിശ്രുതവധൂവരന്മാരെ അമ്മാവന് വെടിവെച്ചുകൊന്നു വിവാഹത്തിന് ദിവസങ്ങള് ബാക്കിനില്‍ക്കെ സംസാരിച്ചു; പ്രതിശ്രുതവധൂവരന്മാരെ അമ്മാവന് വെടിവെച്ചുകൊന്നു\nവിവാഹത്തിന് ദിവസങ്ങള് ബാക്കിനില്....\nPublished on January 5, 2018 at 12:10 pm\nവിവാഹത്തിന് ദിവസങ്ങള് ബാക്കിനില്‍ക്കെ സംസാരിച്ചു; പ്രതിശ്രുതവധൂവരന്മാരെ അമ്മാവന് വെടിവെച്ചുകൊന്നു\nകറാച്ചി: വിവാഹത്തിന് ദിവസങ്ങള് മാത്രം ബാക്കിനില്‍ക്കെ പരസ്പരം സംസാരിച്ചതിന് പ്രതിശ്രുതവധൂവരന്മാരെ അമ്മാവന് വെടിവെച്ചുകൊന്നു. പാക്കിസ്ഥാനിലെ സിന്ധ് പ്രവിശ്യയില് വ്യാഴാഴ്ചയായിരുന്നു സംഭവം.\nഘോട്ട്കി ജില്ലയിലെ നയി വാഹ ഗ്രാമത്തില് നസ്റീന് എന്ന യുവതിയും പ്രതിശ്രുതവരന് ഷാഹിദും പരസ്പരം സംസാരിച്ചു നില്‍ക്കുന്നത് നസ്റീന്റെ അമ്മാവന് കണ്ടിരുന്നു. തുടര്‍ന്ന് അദ്ദേഹവും മറ്റു രണ്ടു ബന്ധുക്കളും കൂടെ ഇവരെ പിന്തുടരുകയും വെടിവച്ചു കൊല്ലുകയുമായിരുന്നെന്ന് പൊലീസ് പറഞ്ഞു. ഇവരെ പൊലീസ് അറസ്റ്റ് ചെയ്തു.\nദിവസങ്ങള്‍ക്കു മുന്‍പ് റാവല്‍പിണ്ടിയില് വീട്ടുകാരുടെ സമ്മതമില്ലാതെ വിവാഹം കഴിച്ച യുവതിയെയും ഭര്‍ത്താവിനെയും അവരുടെ സഹോദരന് വെടിവെച്ച് കൊന്നിരുന്നു. കൂടാതെ നവംബറിലും സമാനമായ സംഭവം പാക്കിസ്ഥാനില് നടന്നിരുന്നു.\nപാക്കിസ്ഥാനില് വര്‍ദ്ധിച്ചുവരുന്ന ദുരഭിമാനക്കൊലകളുടെ ഏറ്റവും അവസാന ഉദാഹരണമാണിതെന്ന് മുതിര്‍ന്ന പൊലീസ് ഉദ്യോഗസ്ഥന് ദൗദ് ഭൂട്ടോ പറഞ്ഞു. മിക്ക കൊലപാതകങ്ങളിലും ഇരകളാകുന്നത് സ്ത്രീകളുമാണ്. സാധാരണ ഗതിയില് കുടുംബത്തിന്റെ അനുവാദമില്ലാതെ വിവാഹം ചെയ്യുകയോ ഒളിച്ചോടുകയോ ചെയ്യുന്നവരെയാണ് ഇത്തരത്തില് കൊലപ്പെടുത്തുന്നത്. എന്നാല് കുടുംബത്തിന്റെ അനുവാദത്തോടെ ഇരുവരുടെയും വിവാഹം ഉറപ്പിച്ചിരുന്നതായി ഭൂട്ടോ പറഞ്ഞു.


political satire in malayalam wikileaks\nസോണിയാ ഗാന്ധി മദാമ്മയാണെന്നും രാജീവ് ഗാന്ധിയെ ലൈനടിച്ച് ഇന്ത്യന് ഭരണം പിടിച്ചെടുക്കാന് വന്നവളെന്നുമൊക്കെ പറഞ്ഞ് ജനങ്ങളെ വിരട്ടിയാണു കമ്യൂണിസ്റ്റ് പാര്‍ട്ടിക്കാര് വോട്ട് പിടിച്ചിരുന്നത്. അമേരിക്കന് സൈന്യം ഇറാക്ക് ആക്രമിക്കുമ്പോള്, സദ്ദാം ഹുസൈന്റെ പടം വലുപ്പത്തില് വരച്ചുവെച്ച് പാവപ്പെട്ട മുസ്ലിം സഹോദരന്മാരുടെ വോട്ടും വാങ്ങി.\nസാമ്രാജ്യത്വ വിരുദ്ധത, അവര് കഴുകന്മാരെന്നും രാജവെമ്പാലയെന്നും നാടുനീളെ പറഞ്ഞു നടന്നു. സഖാക്കള്, ആരെങ്കിലും കൊക്കക്കോളയോ പെപ്‌സിയോ കുടിച്ചാല് അവനെ മൂരാച്ചി എന്ന് വിളിച്ചു. കെന്റക്കി ചിക്കന് തിന്നാല് സാമ്രാജ്യത്വ ചാരന് എന്ന് വിളിച്ചു. സമത്വ സുന്ദരമായ ലോകത്തിലേക്കുള്ള യാത്രയില് അമേരിക്കന് ഭരണകൂടം നടത്തുന്ന നിഗൂഡ ശ്രമങ്ങളെ തുറന്നു കാട്ടി. ഗോര്‍ബ്ബച്ചേവിനു ലോകസമാധാനത്തിനുള്ള സമ്മാനം കൊടുത്ത് സോവ്യറ്റ് യൂണിയനെ ഗോര്‍ബിയെ വെച്ച് പൊളിച്ചടുക്കിയ കാര്യം പറഞ്ഞ് സഖാക്കളുടെ ഉറക്കം കളഞ്ഞു. ക്യൂബന് പ്രസിഡന്റായിരുന്ന ഫിഡല് കാസ്‌ട്രോയുടെ താടിക്ക് തീ കൊടുക്കാനും വിഷം കൊടുക്കാനും അമേരിക്ക കളിച്ച കള്ളക്കളികള് പാര്‍ട്ടി സഖാക്കള്‍ക്ക് ക്ലാസെടുത്ത് പഠിപ്പിച്ചു കൊടുത്തു.\nഅങ്ങനെ നിരന്തരമായ ശ്രമ ഫലമായി അമേരിക്ക എന്നു കേട്ടാല് സഖാക്കളുടെ ഞരമ്പില് ചോര തിളക്കാന് തുടങ്ങി. ഉറക്കത്തില് പോലും സാമ്രാജ്യത്വ വിരുദ്ധ മുദ്രാവാക്യം മുഴക്കി.\nനേതാക്കളുടെ മക്കള് കൊക്കക്കോള കുടിച്ചും കെന്റക്കി ചിക്കന് തിന്നും അമൂല് ബേബികളായ് വളര്‍ന്നതും വിദേശ യൂണിവേഴ്‌സിറ്റിയില് നിന്നും ബിരുദങ്ങള് കരസ്ഥമാക്കി അവിടെ ജോലിയും ഭാര്യയുമൊക്കെയായി കൂടിയതൊന്നും പാവം ജനങ്ങള് അറിഞ്ഞില്ല…!\nകമ്യൂണിസ്റ്റ് രാജ്യത്ത് ഭരണകൂടങ്ങള് കൊഴിഞ്ഞുപോകുമെന്ന് മാര്‍ക്‌സ് പറഞ്ഞു. വിപ്ലവത്തിന്റെ പാതയില് മുദ്രാവാക്യങ്ങള് കൊഴിഞ്ഞുപോകുമെന്ന് പാര്‍ട്ടിയിലെ നേതാക്കള് തെളിയിച്ചു. ഇപ്പോള് കമ്യൂണിസ്റ്റ് പാര്‍ട്ടിക്ക് ആരെയും നോവിക്കാത്ത മൃദു മുദ്രാവാക്യങ്ങള് മാത്രം. അഴിമതിയെക്കുറിച്ച് മിണ്ടില്ല. മിണ്ടിയാല് ജനങ്ങള് സെക്രട്ടറിക്ക് നേരേ കൈ ചൂണ്ടിയാലോ എന്ന പേടി. കൈ ചൂണ്ടിയാല് ആ കൈ വെട്ടും എന്നൊക്കെ പറഞ്ഞാലും ജനങ്ങളുടെ മുന്നേറ്റവും നേതാവിന്റെ വമ്പന് പടത്തില് വീണ ചാണകത്തിന്റെയും ഓര്‍മ്മയില് ഇപ്പോള് അധികം തിളക്കാറില്ല.\nകണിയാന്മാരുടെ വിളയാട്ടത്തിനെതിരെ മിണ്ടില്ല. മിണ്ടിയാല് ദൈവം കോപിക്കുമെന്ന് ഭയന്ന് വിറക്കുന്ന സഖാക്കള് ഏറ്റവും രസകരമായ കാഴ്ചയാണു. ജ്യോതിഷികളുടെ മുന്നില് മൂത്രമൊഴിക്കുന്ന ഇവര് സ്വയം കമ്യൂണിസ്റ്റുകളെന്ന് പറയുമ്പോള് കേള്‍ക്കുന്നവര് കാതുപൊത്തുന്നു.\nകമ്യൂണിസ്റ്റ് പാര്‍ട്ടി രൂപം കൊണ്ടിരുന്ന കാലത്തു നിന്നും മുന്നോട്ട് വന്നപ്പോള് പുതിയ പുഷ്പിക്കലുകളൊന്നുമുണ്ടായില്ല. കമ്യൂണിസ്റ്റ് പുഷ്പങ്ങളെയും ഫലങ്ങളെയും തല്ലിക്കൊഴിച്ച് ഇന്ന് പാര്‍ട്ടിയെന്ന മരത്തെ ഇലയും കായും പൂവുമൊന്നുമില്ലാത്ത ഒരു ഉണങ്ങിയ വൃക്ഷമായി നേതാക്കള് മാറ്റിയിരിക്കുന്നു.\nപാര്‍ട്ടി സെക്രട്ടറിയും എം.എ ബേബിയും തോമസ് ഐസക്കും സാമ്രാജ്യത്വത്തെ ഏ.കെ.ജി സെന്ററില് വെച്ചു കണ്ടുവെന്ന് വിക്കി ലീക്ക്‌സ് പുറത്തു വിട്ട വാര്‍ത്ത നിഷേധിക്കാതെ, പാര്‍ട്ടിയൂടെ പുതിയ നയം, ബിസിനസ് ഏത് ചെകുത്താനുമായി നടത്താമെന്നാണെന്ന് പറയാന് ഇവര്‍ക്ക് യാതൊരു ഉളുപ്പും ഇല്ലാതായിരികുന്നു.\nസാമ്രാജ്യത്വം കടന്നുവരുന്ന വഴികള്, ഒരു തക്ഷകനെപ്പോലെ മധുരപ്പഴങ്ങളുടെ ഉള്ളിലൂടെയാവും അവര് കടന്ന് വരിക. ഒരു നിമിഷം കൊണ്ട് വളര്‍ന്ന് വിഷം തുപ്പി വീണ്ടും ചെറുതായി ആര്‍ക്കും മനസ്സിലാവാതെ മറഞ്ഞിരിക്കും.\nസാമ്രാജ്യത്വം ലോകമൊട്ടാകെ നടത്തിയ കുത്തിത്തിരുപ്പുകള് തിരിച്ചറിഞ്ഞ ഇന്ത്യന് കമ്യൂണിസ്റ്റ് പാര്‍ട്ടിക്ക് തെറ്റുപറ്റിയാല് അത് വലിയ തെറ്റാവും. ഇന്ത്യയുടെ വാലില് പിടിച്ച വിപ്ലവത്തീയാവാന് കരുത്തുള്ള കേരളത്തിലെ കമ്യൂണിസ്റ്റ് തീയെക്കുറിച്ച് പാര്‍ട്ടിക്ക് ബോധ്യമില്ലെങ്കിലും സാമ്രാജ്യത്വത്തിനു ബോധ്യമുണ്ട്. ആദ്യ കമ്യൂണിസ്റ്റ് ഗവണ്‍മെന്റിനെ പുറത്താക്കാന് അവര് കളിച്ച കളി മാത്രം ഓര്‍ത്താല് മതിയായിരുന്നു സാമ്രാജ്യത്വ ചാരന്മാരെ ഏ.കെ.ജിയുടെ മുറ്റത്തു നിന്നും എറിഞ്ഞോടിക്കുവാന്.\nആഗോള തലത്തില് തന്നെ രാഷ്ട്രീയം മാറിയിരിക്കുന്നു. ലോകത്ത് ഇനി മാറ്റം സംഭവിക്കില്ലെന്ന് വിധിയെഴുതിവരെ തള്ളിക്കൊണ്ട് ലോകത്ത് മുല്ലപ്പൂക്കള് സുഗന്ധം പരത്തുമെന്ന് കാലം പറയുന്നു. ജനങ്ങള് പ്രതികരിക്കാന് ശേഷിയുള്ളവരെന്ന് അവര് നിരന്തരം കാണിച്ചുകൊടുക്കുന്നു. ഈ പ്രതികരണം കവിളത്ത് വീഴുന്ന കാലം വരുവാന് പോകുന്നുവെന്ന് ഭയക്കുന്ന നേതാക്കള് സമരങ്ങളെ അടിച്ചമര്‍ത്താന് ശ്രമിക്കുന്നു. കസേരകള് ഇളകുന്നു. ഇളകാത്ത കസേരയുടെ ചുവട്ടില് തീ കത്തുന്നു. അധികം താമസിയാതെ ആസനത്തിനു തീ പിടിച്ച നേതാക്കള് പാഞ്ഞു തുടങ്ങും.\nകമ്യൂണിസ്റ്റ് മരം ഉണങ്ങിച്ചുരുണ്ടു തുടങ്ങിയാലും ജനങ്ങള് അതിനു ജലം നല്‍കും, അതിനെ പരിപാലിക്കും വീണ്ടും ആ മരം പുഷ്പിക്കുമെന്ന പ്രതീക്ഷയില് അവര് കാത്തിരിക്കും..!


തെറ്റില് നിന്ന് വിട്ടുനില്‍ക്കാനുള്ള മനക്കരുത്താണ് നോമ്പ് നല്‍കുന്നത് – Ramadan\nby നാസര് ചെറുകര\nനോമ്പുമായി ബന്ധപ്പെട്ട് ഏറെ പരാമര്‍ശിക്കപ്പെടാറുള്ളത് തഖ്‌വയെ കുറിച്ചാണ്. നമസ്‌കാരത്തില് തഖ്‌വ ലഭിക്കുന്നതിന് പ്രവാചകന് നിര്‍ദ്ദേശിച്ച മാര്‍ഗം അവസാനത്തെ നമാസ്‌കാരമാണെന്ന ചിന്തയോടെ നമസ്‌കരിക്കുക എന്നാണ്. വര്‍ഷത്തില് ഒരിക്കല് മാത്രം ലഭിക്കുന്ന നോമ്പുമായി ബന്ധപ്പെട്ടും ഈ കാര്യം അതിലേറെ പ്രാധാന്യത്തോടെ ശ്രദ്ധിക്കേണ്ടതുണ്ട്. അതുമായി ബന്ധപ്പെട്ട പരിശോധന നമ്മുടെ ഉള്ളില് നിരന്തരം നടക്കണം.\n‘ദാഹം മാറി, ഞരമ്പുകള് നനഞ്ഞു, അല്ലാഹു ഉദ്ദേശിച്ചാല് പ്രതിഫലവും ഉറപ്പായി’ എന്ന് പ്രവാചകന് നോമ്പു മുറിക്കുമ്പോള് പറയാറുണ്ടായിരുന്നു. ഇതിലെ ആദ്യവാചകങ്ങള് ഒരു ഗ്ലാസ്സ് വെള്ളം കുടിക്കുന്നതോടെ നമുക്ക് പറയാവുന്നതാണെങ്കിലും അതിലെ അവസാന വാചകം അത്ര എളുപ്പത്തില് നമുക്ക് പറയാന് കഴിഞ്ഞുകൊള്ളണമെന്നില്ല. പ്രവാചകന് ഓരോ നോമ്പും തഖ്‌വയുമായി തട്ടിച്ചുനോക്കാറുണ്ടായിരുന്നു എന്നാണ് ഇതില് നിന്നും മനസ്സിലാകുന്നത്.\nവിശുദ്ധ ഖുര്‍ആന് രണ്ടു തരം തഖ്‌വയെ പരിചയപ്പെടുത്തുന്നുണ്ട്. ഒന്ന് വെറുതെ കിട്ടുന്ന തഖ്‌വയാണ്. ‘ആത്മാവും അതിനെ ക്രമപ്പെടുത്തിയതും സാക്ഷി. അങ്ങനെ അതിന് ധര്‍മത്തെയും അധര്‍മത്തെയും സംബന്ധിച്ച ബോധം നല്‍കിയതും. തീര്‍ച്ചയായും അത്മാവിനെ സംസ്‌കരിച്ചവന് വിജയിച്ചു. അതിനെ മലിനമാക്കിയവന് പരാജയപ്പെട്ടു.’ തഖ്‌വയും ഫുജൂറും (ധര്‍മ്മവും അധര്‍മ്മവും) മനസ്സിലാക്കാനുള്ള കഴിവ് അല്ലാഹു എല്ലാ മനുഷ്യര്‍ക്കും നല്‍കിയിട്ടുണ്ട്. ധാര്‍മികതയും സംസ്‌കാരവും വലിയ പണിയെടുത്തുണ്ടാക്കുകയാണെന്ന് നാം വിചാരിക്കുന്നു. എന്നാല് നാം പണിയെടുത്തുണ്ടാക്കുന്ന പല ധാര്‍മ്മിക ഗുണങ്ങളും ഒണു പണിയും എടുക്കാതെ തന്നെ പാലിക്കുന്ന പലരും ഭൂമിയിലുണ്ട്. അന്തമാനിലെ ജര്‍വകളെ പോലുള്ള ആദിവാസി വിഭാഗങ്ങള്. പൂര്‍ണ നഗ്നരായി നടക്കുന്ന ഇവര്‍ക്കിടയില് ബലാത്സംഗങ്ങള് ഒട്ടും ഇല്ല. ഇത്തരം ധാര്‍മ്മിക ഗുണങ്ങളൊന്നും ഇവരെ ആരും പഠിപ്പിച്ചതല്ല. പിന്നെയെങ്ങനെയുണ്ടായി? ഇതാണ് അല്ലാഹു സൂചിപ്പിച്ച തഖ്‌വയുടെയും ഫുജൂറിന്റെയും ഇല്‍ഹാം. ഈ ധാര്‍മ്മിക മൂല്യങ്ങള് പാലിക്കുമ്പോഴാണ് മനുഷ്യന് മൃഗങ്ങളില് നിന്നും വ്യത്യസ്തമാകുന്നത്. മനുഷ്യന്റെ ജീവിതം തന്നെ നിലനില്‍ക്കാന് ആവശ്യമായ ഈ തഖ്‌വയെയാണ് നാം ധാര്‍മ്മികത എന്ന പേരിട്ട് വിളിക്കുന്നത്.\nഭൗതിക താല്‍പര്യങ്ങളില് വശംവദനായി ഈ ധാര്‍മ്മികത മനുഷ്യന് നഷ്ടപ്പെടുത്തി കളയും. അല്ലാഹുവിന്റെ തൃപ്തി ആഗ്രഹിച്ച്, അവനോട് കൂടുതല് അടുത്ത് ആരാധനകളിലൂടെയും അല്ലാഹുവിന്റെ വിധിവിലക്കുകള് പാലിച്ചും ആ തഖ്‌വ തിരിച്ചു പിടിക്കുക എന്നതാണ് വേദഗ്രന്ഥങ്ങളിലൂടെയും പ്രവാചകന്‍മാരിലൂടെയും അല്ലാഹു നമ്മെ ഉദ്‌ബോധിപ്പിക്കുന്നത്. ധാര്‍മ്മികത മനുഷ്യന് അല്ലാഹു നല്‍കിയ ഇല്‍ഹാമാണ്, അത് അവന്റെ പ്രകൃതിപരയമായ സ്വഭാവമുമാണ്. എന്നാല് ഈ തഖ്‌വ മനുഷ്യനില് ഉറച്ചു നില്‍ക്കണമെങ്കില് ഒരു ശക്തമായ തീരുമാനമെടുത്ത് അതില് അടിയുറച്ച് നില്‍ക്കാനുള്ള കരുത്ത് മനുഷ്യനില് ഉണ്ടാകേണ്ടതുണ്ട്. അഥവാ നമ്മുടെ തീരുമാനത്തിന്റെ അടിസ്ഥാനത്തിലാണ് ഈ തഖ്‌വ നിലനില്‍ക്കുന്നത്.\nഈ മനക്കരുത്ത് നമുക്ക് സംഭാവന ചെയ്യുന്നു എന്നതാണ് നോമ്പിന്റെ പ്രധാനപ്പെട്ട വശം. ഭക്ഷണം കഴിക്കാനും വെള്ളം കുടിക്കാനും ഭോഗത്തിനും യാതൊരു തടസ്സവുമില്ലാതിരിക്കെ അതെല്ലാം നാം ഒഴിവാക്കുന്നത് അല്ലാഹു വിലക്കിയത് കൊണ്ട് മാത്രമാണ്. ശരീരത്തിന്റെ അവശതകളെല്ലാം മാറ്റിവെച്ച് അല്ലാഹു പറഞ്ഞിടത്ത് ഉറച്ചു നില്‍ക്കും എന്ന തീരുമാനം എടുക്കാനുള്ള കഴിവ് ഉണ്ടാക്കിയെടുക്കുന്നു നോമ്പ്. നോമ്പിനെ കുറിച്ചുള്ള വിശുദ്ധ ഖുര്‍ആന്റെ പരാമര്‍ശം അവസാനിപ്പിക്കുന്നത് ‘നിങ്ങള് ധനം അന്യായമായി തിന്നരുതെന്നും കുറ്റകരമായി മറ്റുള്ളവരുടെ മുതല് കൈവശപ്പെടുത്താന് കള്ളക്കേസ് കൊടുക്കരുതെന്നും’ ആവശ്യപ്പെട്ടു കൊണ്ടാണ്. പ്രത്യക്ഷത്തില് നോമ്പുമായി യാതൊരു ബന്ധവുമില്ലെങ്കിലും നോമ്പിലൂടെ ഉണ്ടാക്കാന് ഉദ്ദേശിക്കുന്ന ധാര്‍മികതയിലേക്കാണ് ഈ സൂക്തം വിരല് ചൂണ്ടുന്നത്. സാമ്പത്തിക രംഗത്ത് പുലര്‍ത്തേണ്ട വിശുദ്ധിയുടെ കാര്യത്തില് നാം എത്രമാത്രം സൂക്ഷ്മത പുലര്‍ത്തുന്നുണ്ട് എന്ന് റമദാനില് പ്രത്യേകം പരിശോധനക്ക് വിധേയമാക്കേണ്ടതുണ്ട് എന്നും ഈ സൂക്തം സൂചന നല്‍കുന്നു. ഇപ്രകാരം നിത്യജീവിതത്തില് നാം പുലര്‍ത്തേണ്ട തഖ്‌വ നമ്മളില് വളര്‍ത്താന് ഏറ്റം ഉപകരിക്കുന്ന ഒരു ആരാധന കര്‍മ്മമാണ് നോമ്പ്. ആ അര്‍ഥത്തില് ഫലപ്രദമായി നോമ്പ് അനുഷ്ഠിക്കാന് അല്ലാഹു അനുഗ്രഹിക്കട്ടെ.


കപിൽ ദേവായി രൺവീർ സിങ് വേഷമിടുന്ന “83” യുടെ ടീസർ റിലീസ് ചെയ്തു – Sathyam Online\nഇന്ത്യൻ ക്രിക്കറ്റിലെ ഇതിഹാസ താരം കപിൽ ദേവായി രൺവീർ സിങ് വേഷമിടുന്ന “83” യുടെ ടീസർ റിലീസ് ചെയ്തു. ചിത്രത്തിന്‍റെ സംവിധായകന് കബീർ ഖാനാണ് സോഷൃൽ മീഡിയയിലൂടെ ടീസർ പങ്കുവച്ചത്.\nരൂപം കൊണ്ടും വേഷവിധാനം കൊണ്ടും കപിൽ ദേവായി രൺവീർ എത്തുന്നതിന്‍റെ ചിതങ്ങൾ ഇതിനോടകം സമൂഹ മാധൃമങ്ങളിൽ വൈറലായിരുന്നു. വിവിയൻ റിച്ചാർഡ്‌സിന് മദൻ ലാൽ എറിഞ്ഞ പന്ത് കപിൽ ദേവ് ഇന്തൃൻ ക്രിക്കറ്റ് ആരാധകരെ മുൾമുനയിൽ നിർത്തിച്ച ക്യാച്ചെടുക്കുന്നതാണ് ടീസറിൽ കാണുന്നത്.\nസാഖിബ് സലീം, ഹാർഡി സന്ധു, അമ്മി വിർക്ക്, പങ്കജ് ത്രിപാഠി, ജതിൻ സർന, സാഹിൽ ഖട്ടർ, ജീവ, ദീപിക പദുക്കോൺ എന്നിവരും ചിത്രത്തിൽ പ്രധാന വേഷത്തിൽ എത്തുന്നുണ്ട്. ചിത്രം ഡിസംബർ 24 ന് തീയേറ്ററുകളിൽ എത്തും.


tamil nadu refuses offer of kerala government to send water | കുടിവെള്ള ക്ഷാമം നേരിടുന്ന തമിഴ്‌നാട്ടിലേക്ക് കുടിവെള്ളം എത്തിക്കാൻ സന്നദ്ധത അറിയിച്ച് കേരളം; തിരുവനന്തപുരത്ത് നിന്നും 20 ലക്ഷം ലിറ്റർ കുടിവെള്ളം ട്രെയിന്മാർഗം എത്തിക്കാം എന്ന നിർദ്ദേശം തള്ളി തമിഴ്‌നാട്; 196 ദിവസത്തിന് ശേഷം ചെന്നൈ നഗരത്തിന് ആശ്വസമായി മഴയും - MarunadanMalayali.com\nJune 20, 2019 | 07:59 PM IST | Permalink\nചെന്നൈ: കനത്ത വരൾച്ചയെ തുടർന്ന് രൂക്ഷമായ കുടിവെള്ളക്ഷാമം അനുഭവിക്കുന്ന തമിഴ്‌നാടിന് സഹായഹസ്തവുമായി കേരളം. തമിഴ്‌നാടിന് കുടിവെള്ളം ട്രെയിന്മാർഗം എത്തിച്ചുനൽകാൻ സംസ്ഥാന സർക്കാർ സന്നദ്ധതയറിയിച്ചു. മുഖ്യമന്ത്രി പിണറായി വിജയന്റെ നിർദേശപ്രകാരം തമിഴ്‌നാട് മുഖ്യമന്ത്രിയുടെ ഓഫീസിനെ കുടിവെള്ളം എത്തിക്കാനുള്ള സന്നദ്ധത അറിയിച്ചു. എന്നാൽ കുടിവെള്ളം ആവശ്യമില്ലെന്ന് തമിഴ്‌നാട് സർക്കാർ മറുപടി നൽകി.\nതിരുവനന്തപുരത്തും നിന്നും ചെന്നൈയിലേക്ക് ട്രെയിന്മാർഗം 20 ലക്ഷം ലിറ്റർ കുടിവെള്ളം എത്തിക്കാനായിരുന്നു സർക്കാർ പദ്ധതി. ചെന്നൈയിലെ പ്രധാന ജലാശയങ്ങളൊക്കെ വറ്റിവരണ്ടിരിക്കുകയാണ്. ചെന്നൈയിലേക്ക് വെള്ളമെത്തിക്കുന്ന അഞ്ച് ജലസംഭരണികളിൽ ഒന്നിൽ മാത്രമാണ് ഇപ്പോൾ കുറച്ചെങ്കിലും വെള്ളമുള്ളത്. ഓരോ കുടുംബത്തിനും ആറ് കുടം വെള്ളത്തിലധികം നൽകില്ലെന്ന നിലപാടിലാണ് സ്വകാര്യ വാട്ടർ ടാങ്കർ വിതരണക്കാർ. ഇതോടെ ശക്തമായി പ്രതിഷേധവുമയി സ്ത്രീകൾ ഉൾപ്പടെയുള്ളവർ രംഗത്തിറങ്ങി. കുടിവെള്ള പ്രശ്‌നം സംസ്ഥാന വ്യാപകമായി ഉയർത്തിക്കൊണ്ടുവരാനാണ് ഡിഎംകെ നീക്കം.\nസർക്കാർ ഓഫീസുകളിലും ആശുപത്രികളിലും ശുചിമുറികളിൽ പോലും വേണ്ടത്ര വെള്ളമില്ല. ചെന്നൈയിലും തഞ്ചാവൂരിലുമായി മൂന്ന് സ്വകാര്യ സ്‌കൂളുകൾ തൽക്കാലത്തേക്ക് അടച്ചു. മിക്ക സ്‌കൂളുകളും പ്രവർത്തന സമയം ഉച്ചവരെയാക്കി ചുരുക്കിയിട്ടുണ്ട്.\nഅതേസമയം ചെന്നൈ നഗരത്തിലെ കുടി വെള്ള പ്രതിസന്ധി ഉടൻ പരിഹിക്കുമെന്ന് മുഖ്യമന്ത്രി കെ പളനിസ്വാമി പറഞ്ഞു. ചെന്നൈ ഉൾപ്പെടയുള്ള നഗരങ്ങളിൽ കൂടി വെള്ളത്തിന്റെ വില കുതിച്ചയുരുകയാണ്. രാജ്യാന്തര ഐടി സ്ഥാപനങ്ങളുടേതടക്കം പ്രവർത്തനകൾ കുടിവെള്ള ക്ഷാമത്തെ തുടർന്ന് നിർത്തി വച്ചിരിക്കുയാണ്. ജീവനക്കാരോട് വീട്ടിൽ ഇരുന്നു ജോലി ചെയ്യാനാണ് നിർദ്ദേശം. കാർഷികമേഖലയെ വരൾച്ച കാര്യമായി ബാധിച്ചിട്ടുണ്ട്. ഈ സാഹചര്യത്തിലായിരുന്നു കേരള സർക്കാരിന്റെ സഹായ വാഗ്ദാനം.\nഅതേസമയം, ചെന്നൈ നഗരത്തിന് ആശ്വാസവും സന്തോഷവും നൽകി മഴയെത്തി. 196 ദിവസത്തെ ഇടവേളയ്ക്ക് ശേഷമാണ് ചെന്നൈ നഗരത്തിൽ മഴ പെയ്യുന്നത്. ഇന്ന് മുതൽ അടുത്ത ആറ് ദിവസത്തേക്ക് ചെന്നൈയിലും പരിസരത്തും ശക്തമായ മഴ ലഭിക്കുമെന്ന് കാലാവസ്ഥാ വിദഗ്ദ്ധർ പ്രവചിക്കുന്നു. മഴമേഘങ്ങൾ വടക്ക് പടിഞ്ഞാറ് ദിശയിൽ നിന്നും തെക്ക് കിഴക്ക് ഭാഗത്തേക്ക് നീങ്ങുകയാണെന്നും നാളെ മുതൽ 40 ഡിഗ്രീ ചൂടിന് കുറവ് അനുഭവപ്പെടുമെന്നും തമിഴ്‌നാട് വെതർമാൻ എന്ന പേരിൽ അറിയപ്പെടുന്ന കാലാവസ്ഥാ വിദഗ്ദ്ധൻ പ്രദീപ് അറിയിച്ചു.


11 August, 2019 10:32:53 AM\nതൃശൂർ: ജില്ലാ ആശുപത്രിക്കു സമീപം നൂറ്റിയമ്പതു വർഷം പഴക്കമുള്ള കെട്ടിടം ഭാഗികമായി തകർന്നുവീണു. ആളപായമില്ല. തൃശൂർ നഗരസഭയുടെ ഉടമസ്ഥതയിലുള്ള കെട്ടിടമാണിത്. മുപ്പതിലധികം വ്യാപാരസ്ഥാപനങ്ങൾ ഇവിടെ പ്രവർത്തിക്കുന്നുണ്ട്. കെട്ടിടത്തിന്റെ ബാക്കിഭാഗവും ഏതു നിമിഷവും നിലംപൊത്താവുന്ന അവസ്ഥയിലായതോടെ ഇവിടേക്കുള്ള റോഡ് പൊലീസ് സീൽ ചെയ്തു.\nസംസ്ഥാനത്തെ മറ്റു ജില്ലകളെ അപേക്ഷിച്ച് തൃശൂരിൽ മഴ കുറവാണ്. കഴിഞ്ഞ ദിവസം മഴക്കെടുതിയില് രണ്ട് പേർ ജില്ലയില് മരിച്ചു. കെഎസ്ഇബി എൻജിനീയർ കെ. ബൈജു, കാരിക്കുറ്റി രാമകൃഷ്ണൻ എന്നിവരാണു മരിച്ചത്. തൃശൂരിൽ വൻതോതിൽ കൃഷി നാശവും സംഭവിച്ചിട്ടുണ്ട്.\nചാലക്കുടി മേലൂരില് ഒമ്പതാം ക്ലാസില് പഠിക്കുന്ന നാല് വിദ്യാര്‍ത്ഥികളെ കാണാതായി\nകുന്നംകുളത്ത് ആറ് കിലോ കഞ്ചാവുമായ് പെരുമ്പിലാവ് സ്വദേശിനിയായ യുവതി പിടിയിൽ\nകൊടുങ്ങല്ലൂർ, ചാവക്കാട് താലൂക്കുകളിൽ ഇന്ന് വിദ്യാഭ്യാസ സ്ഥാപനങ്ങൾക്ക് അവധി\nക്യാന്‍സര് രോഗമെന്ന പേരില് തെറ്റായ റിപ്പോര്‍ട്ട്: സ്വകാര്യ ലാബിനെതിരെ നടപടിയ്ക്കൊരുങ്ങി വീട്ടമ്മ\nപോലീസിന് എന്തുമാകാം?: ബുള്ളറ്റ് റാലിയില് മോഡിഫൈയ്ഡ് ബുള്ളറ്റുകള്


ന്യൂസിലന്‍ഡിനെതിരായ ടി20 മത്സരങ്ങള്‍ക്കുള്ള ടീമിനെ പ്രഖ്യാപിച്ചു; സഞ്ജു ഇല്ല :: Janmabhumi Daily\nന്യൂസിലന്‍ഡിനെതിരായ ടി20 മത്സരങ്ങള്‍ക്കുള്ള ടീമിനെ പ്രഖ്യാപിച്ചു; സഞ്ജു ഇല്ല\nMonday 13 January 2020 2:30 pm IST\nമുംബൈ: ന്യൂസിലന്‍ഡിനെതിരെയുള്ള ടി20 മത്സരങ്ങള്‍ക്കുള്ള ടീമിനെ ബിസിസിഐ പ്രഖ്യാപിച്ചു. എന്നാല് ടീമില് മലയാളി താരം സഞ്ജു സാംസണ് ടീമില് ഇല്ല. കോഹ്‌ലിയാണ് ടീമിനെ നയിക്കുന്നത്. അതേസമയം ശ്രീലങ്കന് മല്‍സരത്തില് ഇല്ലാതിരുന്ന രോഹിത് ശര്‍മ്മ ടീമില് ഇടം നേടിയിട്ടുണ്ട്. ഋഷഭ് പന്തും ടീമില് സ്ഥാനം നേടി. എന്നാല് ഹാര്‍ദ്ദിക് പാണ്ഡ്യക്കും ടീമില് ഇടം നേടാന് ആയില്ല.\nഅഞ്ച് ടി20മത്സരങ്ങളും, മൂന്ന് വീതം ഏകദിന, ടെസ്റ്റ് മല്‍സരങ്ങളുമാണ് ഇന്ത്യന് പര്യടനത്തില് ഉള്ളത്. ജനുവരി 24ന് ആണ് ആദ്യ ടി20 മത്സരം നടക്കുന്നത്. ടീമില് ഇടം നേടിയ മറ്റുള്ളവര്:- വിരാട് കോഹ്‌ലി, രോഹിത് ശര്‍മ്മ, കെ.എല് രാഹുല്, ശിഖര് ധവാന്, ശ്രേയസ് അയ്യര്, മനീഷ് പാണ്ഡെ, ഋഷഭ് പന്ത്, ശിവം ദുബെ, കുല്‍ദീപ് യാദവ്, യുസ്വേന്ദ്ര ചാഹല്, വാഷിംഗ്ടണ് സുന്ദര്, ജസ്പ്രീത് ബുംറ, മുഹമ്മദ് ഷമി, നവദീപ് സൈനി, രവീന്ദ്ര ജഡേജ, ഷാര്‍ദ്ദുല് ഠാകൂര്.\nസന്തോഷ്‌ട്രോഫി ടീമിനെ പ്രഖ്യാപിച്ചു\nഫ്രഞ്ച് ടീമിനെ പ്രഖ്യാപിച്ചു\nചാമ്പ്യന്‍സ് ട്രോഫി: ലങ്കന് ടീമിനെ പ്രഖ്യാപിച്ചു


Trivandrum fake doctor arrested for stealing gold | വീട്ടിലെത്തി ചികിത്സിക്കും, ചികിത്സയുടെ ഭാഗമായി നൽകുന്ന എണ്ണ സ്വർണത്തിൽ പുരണ്ടാൽ മാറ്റു കുറയുമെന്നു പറഞ്ഞ് ആഭരണങ്ങൾ ഊരി വയ്പ്പിക്കും...തലസ്ഥാനത്ത് തട്ടിപ്പിന്റെ പുതിയ മുഖം ഇങ്ങനെ - Malayalivartha.com Widgets Magazine\n24 OCTOBER 2020 04:41 PM IST\nചികിത്സിക്കാനെന്ന പേരിൽ വീടുകളിൽ കയറിക്കൂടി മോഷണം നടത്തുന്ന വ്യാജ വൈദ്യൻ അറസ്റ്റിലായി . തിരുമല കുന്നപ്പുഴ പുതുവൽ പുരയിടം വീട്ടിൽ ഡി. അനിൽകുമാർ എന്ന 48വയസ്സുകാരനെയാണ് വട്ടപ്പാറ പൊലീസ് അറസ്റ്റ് ചെയ്തത് . വെമ്പായം പെരുംകൂർ കടയിൽ വീട്ടിൽ എ. വിജയമ്മയുടെ വീട്ടിൽ നിന്നു മൂന്നര പവൻ, മൊബൈൽ ഫോൺ എന്നിവ ചികിത്സയുടെ പേരിൽ കവർന്നു എന്ന പരാതിയിലാണ് അറസ്റ്റ്.\nവിജയമ്മ നടത്തുന്ന ഹോട്ടലിൽ അനിൽകുമാർ പലവട്ടം വരികയും വ്യാജപ്പേരും സ്ഥലവും പറഞ്ഞ് പരിചയപ്പെടുകയുമായിരുന്നു. വൈദ്യനാണെന്നും ജയമ്മയുടെ ഇടതു കൈക്കുള്ള സ്വാധീനക്കുറവ് മാറ്റിക്കൊടുക്കാമെന്നും ഉറപ്പു നൽകി വിശ്വാസം പിടിച്ചെടുത്തു .തുടർന്ന് രണ്ടു ദിവസം വീട്ടിലെത്തി ചികിത്സ നടത്തുകയും ചെയ്തു . മൂന്നാം ദിവസവും എത്തിയ അനിൽകുമാർ താൻ തരുന്ന എണ്ണ സ്വർണത്തിൽ പുരണ്ടാൽ മാറ്റു കുറയുമെന്നും ആഭരണങ്ങൾ ഊരി മേശയ്ക്കുള്ളിൽ വയ്ക്കാനും പറഞ്ഞുവത്രേ .\nതുടർന്ന് വിജയമ്മയോട് അകത്തു പോയി വിശ്രമിക്കാൻ പറഞ്ഞ ശേഷം മേശയ്ക്കുള്ളിൽ നിന്നു മാലയും രണ്ടു ലോക്കറ്റുകളും, മൊബൈൽ ഫോണും ഒപ്പം വൈദ്യന്റെ ഫോൺ നമ്പർ കുറിച്ചിട്ട ഡയറിയും കൊണ്ടുപോയി. വട്ടിയൂർക്കാവിൽ യുവതിയുടെ കമ്മലുകൾ കവർന്ന കേസിലും പ്രതിയാണ് ഇയാൾ


വിരലുകൾ പോലും അഭിനയിച്ച ദശരഥത്തിലെ ആ രംഗത്തിനു പിന്നിൽ... : Cinema News\nTuesday, November 24, 2020 7:38 PM IST\nമലയാളികളുടെ സ്വകാര്യ അഹങ്കാരമാണ് മോഹന്‍ലാല്. കോളജ് പഠനം പൂര്‍ത്തിയാക്കിയതിന് ശേഷമായാണ് താരം സിനിമയിലേക്കെത്തിയത്. വില്ലത്തരത്തിലൂടെ തുടക്കം കുറിച്ച് മലയാള സിനിമയുടെ സൂപ്പര്‍താരമായി മാറുകയായിരുന്നു.\nമോഹന്‍ലാലിനൊപ്പമുണ്ടായിരുന്ന ദശരഥം സിനിമയ്ക്കിടയിലെ അനുഭവങ്ങളെക്കുറിച്ചു പ്രൊഡക്ഷന് കണ്‍ട്രോളറും അഭിനേതാവുമായ ബദറുദ്ദീൻ വെളിപ്പെടുത്തിയിരിക്കുകയാണ്. മോഹന്‍ലാലിന്‍റെ അഭിനയം കണ്ട് ശരിക്കും ഞെട്ടിപ്പോയിട്ടുണ്ടെന്ന് അദ്ദേഹം പറയുന്നു.\nദശരഥം സിനിമയുടെ ചിത്രീകരണം നടക്കുന്ന സമയത്തെ അനുഭവത്തെക്കുറിച്ചായിരുന്നു ബദറുദ്ദീന് പറഞ്ഞത്. നെല്ലിയാമ്പതിയില് വച്ചായിരുന്നു ചിത്രീകരണം. ആനി മോനെ സ്നേഹിക്കുന്നതു പോലെ മാഗിക്ക് എന്നെ സ്‌നേഹിക്കാൻ പറ്റുമോയെന്ന് ചോദിക്കുന്ന രംഗമായിരുന്നു അന്ന് ചിത്രീകരിക്കുന്നത്.\nചിത്രത്തിലെ വികാരഭരിതമായ രംഗങ്ങളിലൊന്നായിരുന്നു അത്. ആ രംഗത്ത് ശരിക്കും മോഹന്‍ലാല് ഞെട്ടിച്ചുവെന്ന് ബദറുദ്ദീന് പറയുന്നു. ആ രംഗത്തെക്കുറിച്ച് എനിക്ക് നേരത്തെ അറിയാമായിരുന്നു.\nഅത്രയും വലിയ സീനെടുക്കുന്നതിന് മുന്പും മോഹന്‍ലാല് ചിരിച്ച് കളിക്കുകയായിരുന്നു. കോമഡി പറഞ്ഞ് ചിരിക്കുകയായിരുന്നു. ഇത്രയും വലിയ സീനെടുക്കുന്നതിനിടയില് ഇങ്ങനെയാണോയെന്ന് ചോദിച്ചപ്പോള് നിങ്ങളാണോ അഭിനയിക്കുന്നത്, ഞാനല്ലേയെന്നായിരുന്നു മോഹന്‍ലാല് ചിരിച്ചുകൊണ്ടു ചോദിച്ചത്.\nഷോട്ട് റെഡിയെന്ന് പറഞ്ഞതോടെ മോഹന്‍ലാല് കഥാപാത്രമായി മാറുകയായിരുന്നു. ഒരു സെക്കന്‍ഡ് കൊണ്ട് ആള് മാറുകയായിരുന്നു. അതുവരെ കളിച്ച് ചിരിച്ച് നിന്ന മനുഷ്യന് കഥാപാത്രമായി മാറുന്നത് നേരില് കണ്ടപ്പോഴുള്ള ഇംപ്രഷന് വളരെ വലുതാണ്. നേരത്തെ റിഹേഴ്‌സല് ചെയ്യുകയോ വീട്ടില് നിന്ന് ചര്‍ച്ചകള് നടത്തുകയോ ചെയ്തിരുന്നില്ല- ബദറുദ്ദീൻ പറഞ്ഞു.\nആ രംഗത്ത് മോഹൻലാലിന്‍റെ വിരലുകൾ പോലും അഭിനയിക്കുന്നതു കാണാമെന്നു പല ചലച്ചിത്ര നിരൂപകരും പറഞ്ഞിട്ടുണ്ട്. മോഹന്‍ലാല് കഥാപാത്രമായി മാറുന്നത് കണ്ട് അമ്പരപ്പെട്ടതിനെക്കുറിച്ച് തുറന്നുപറഞ്ഞ് നേരത്തെയും ആളുകളെത്തിയിരുന്നു. അദ്ദേഹത്തിന്‍റെ അഭിനയത്തിന് മുന്നില് കട്ട് പറയാന് മറന്നുപോയ നിമിഷത്തെക്കുറിച്ച് പല സംവിധായകരും പറഞ്ഞിരുന്നു.


Web Desk Dec 21, 2016, 09:41 pm IST\nനേത്രരോഗങ്ങളിൽ ഏറ്റവും അപകടകരമായതാണ് ഗ്ലോക്കോമ. ചികിത്സിച്ചു ഭേദമാക്കാൻ സാധിക്കാത്ത രോഗമായതിനാൽ തന്നെ ഈ രോഗത്തെ വളരെയധികം കരുതിയിരിക്കേണ്ടതുണ്ടെന്ന് നേത്രരോഗവിദഗ്ദ്ധർ അഭിപ്രായപ്പെടുന്നു. കണ്ണുകളിലുണ്ടാകുന്ന അമിതമായ സമ്മർദ്ദമാണ് ഗ്ലോക്കോമയ്ക്കു കാരണം.\nസമ്മർദ്ദത്തേത്തുടർന്ന് കണ്ണിനുളളിലെ നാഡിഞരമ്പുകൾക്കു കേടുപാടു സംഭവിക്കുകയും കാഴ്ച്ച നഷ്ടമാകുകയും ചെയ്യുന്ന അവസ്ഥയാണ് ഗ്ലോക്കോമ. രോഗിക്ക് ഇത് അനുഭവിച്ചറിയാൻ സാധിക്കില്ലെന്നതു തന്നെ രോഗത്തിന്റെ അപകടാവസ്ഥ വർദ്ധിപ്പിക്കുന്നു. കാര്യമായ രോഗലക്ഷണങ്ങൾ ഒന്നും ഗ്ലോക്കോമ പ്രകടിപ്പിക്കില്ല.\nഏതു പ്രായത്തിലുളളവർക്കും ബാധിക്കാവുന്ന ഒന്നാണ് ഗ്ലോക്കോമ. പാരമ്പര്യം, സ്റ്റിറോയിഡുകളുടെ സ്ഥിരമായ ഉപയോഗം, അക്വസ് ഹ്യൂമർ എന്ന സ്രവം ഒഴുകിപ്പോകുന്ന ചാലിനുണ്ടാകുന്ന തടസ്സങ്ങൾ തുടങ്ങി പല കാരണങ്ങൾ ഗ്ലോക്കോമയ്ക്കു വഴി വച്ചേക്കാമെങ്കിലും ഈ രോഗത്തിന് കൃത്യമായ ഒരു കാരണം കണ്ടെത്താൻ കഴിഞ്ഞിട്ടില്ല എന്നതാണ് വാസ്തവം.\nലോ ടെൻഷൻ ഗ്ലോക്കോമ, അക്യൂട്ട് ഗ്ലോക്കോമ എന്നിങ്ങനെ ഗ്ലോക്കോമയെ വിദഗ്ധർ പ്രധാനമായും രണ്ടായി തരം തിരിച്ചിട്ടുണ്ട്. ആദ്യത്തേത് കണ്ണിലെ സാധാരണ സമ്മർദ്ദത്തിൽ നിന്നുണ്ടാവുന്നെങ്കിൽ, രണ്ടാമത്തേത് കണ്ണിലെ സമ്മർദ്ദം പെട്ടെന്നു വർദ്ധിച്ചുണ്ടാകുന്നതാണ്. അക്യൂട്ട് ഗ്ലോക്കോമയുളളവർക്ക് എത്രയും വേഗം ചികിത്സ ലഭ്യമാക്കിയില്ലെങ്കിൽ കാഴ്ച്ച നഷ്ടപ്പെടും.\nജന്മനാ തന്നെയുണ്ടാകുന്ന കോൺജിനൈറ്റൽ ഗ്ലോക്കോമ, കണ്ണിലെ മുറിവുകൾ, തിമിരം, വീക്കം എന്നിവ കാരണം ഉണ്ടാകുന്ന സെക്കൻഡറി ഗ്ലോക്കോമ എന്നിങ്ങനെയും ഗ്ലോക്കോമയെ തരം തിരിച്ചിട്ടുണ്ട്.\nഅപൂർവ്വമായി കണ്ണിൽ വേദന, മനം പിരട്ടൽ, കണ്ണു ചുവക്കുക, കാഴ്ച്ചയ്ക്കു മങ്ങൽ സംഭവിക്കുക എന്നിങ്ങനെ രോഗലക്ഷണങ്ങൾ പ്രകടിപ്പിച്ചേക്കാമെങ്കിലും ഇത് ഉണ്ടാവണമെന്നില്ല.\nകുടുംബത്തിൽ ആർക്കെങ്കിലും ഗ്ലോക്കോമയുണ്ടായിട്ടുണ്ടെങ്കിലോ, 40 വയസ്സിനു മുകളിൽ പ്രായമുണ്ടെങ്കിലോ ഒരു വർഷത്തിലൊരിക്കൽ കണ്ണിലെ സമ്മർദ്ദം പരിശോധിച്ച് ഗ്ലോക്കോമയ്ക്കുളള സാദ്ധ്യതകൾ വിലയിരുത്തണമെന്ന് വിദഗ്ദ്ധർ മുന്നറിയിപ്പു നൽകുന്നു.\nപ്രൈമറി ഓപ്പൺ ആംഗിൾ എന്നറിയപ്പെടുന്ന സാധാരണയായി കണ്ടു വരുന്ന ക്രോണിക് ഗ്ലോക്കോമ പലപ്പോഴും കാഴ്ച്ചശക്തി നഷ്ടപ്പെടുന്നതു വരെ യാതൊരു രോഗലക്ഷണവും കാണിക്കില്ല. അതുകൊണ്ടു തന്നെ രോഗസാദ്ധ്യത സംശയിക്കുന്നവർ ഇടയ്ക്കിടെ ഒരു നേത്രരോഗവിദഗ്ദ്ധനെ കണ്ട് പരിശോധന നടത്തേണ്ടതാണ്.\nഗ്ലോക്കോമ സ്ഥിരീകരിച്ചു കഴിഞ്ഞാൽ യാഥാർഥ്യവുമായി പൊരുത്തപ്പെടുകയെന്നതാണ് രോഗി ആദ്യമായി ചെയ്യേണ്ടത്. നഷ്ടപ്പെട്ട കാഴ്ച്ച ശക്തി തിരിച്ചു കിട്ടില്ലെന്നും, കൂടുതൽ കാഴ്ച്ച നഷ്ടമാകാതിരിക്കുന്നതിനായാണ് ഇനി ശ്രമിക്കേണ്ടതെന്നുമുളള വസ്തുത രോഗി ഉൾക്കൊളേളണ്ടതുണ്ട്. ഗ്ലോക്കോമ സ്ഥിരീകരിച്ചു കഴിഞ്ഞാൽ കണ്ണിലെ സമ്മർദ്ദം നിയന്ത്രിക്കുന്നതിനുളള തുളളിമരുന്ന് സ്ഥിരമായി ഉപയോഗിക്കുകയാണ് പ്രധാനമാർഗ്ഗം. ചില രോഗികളിൽ ലേസർ ചികിത്സയോ, ശസ്ത്രക്രിയയോ ആവശ്യമായി വന്നേക്കാം.\nമിക്ക സർക്കാർ ജനറൽ ആശുപത്രികളിലും, കണ്ണാശുപത്രികളിലും, മെഡിക്കൽ കോളേജുകളിലും ഇന്ന് ഗ്ലോക്കോമ ക്ലിനിക്കുകൾ പ്രവർത്തിക്കുന്നുണ്ട്. ചികിത്സ ഏറെക്കുറേ പൂർണ്ണമായും സൗജന്യമാണ്. ചില പരിശോധനകൾക്ക് പണം നൽകേണ്ടി വരുമെങ്കിലും ബി.പി.എൽ കാർഡുടമകൾക്ക് ഇത് പൂർണ്ണമായും സൗജന്യമാണ്. സത്യസായിബാബ ട്രസ്റ്റിനു കീഴിൽ പ്രവർത്തിക്കുന്ന പുട്ടപർത്തിയിലെ സൂപ്പർ സ്പെഷ്യാലിറ്റി ആശുപത്രി ഗ്ലോക്കോമയ്ക്ക് പൂർണ്ണമായും സൗജന്യ വിദഗ്ധചികിത്സ നൽകുന്ന സ്ഥാപനമാണ്.\nസ്ഥിരമായ പരിശോധനയും, പരിചരണവും കൊണ്ട് ഗ്ലോക്കോമ നിയന്ത്രിച്ചു നിർത്താവുന്നതാണ്. ഗ്ലോക്കോമയെക്കുറിച്ചുളള ബോധവത്കരണത്തിനും പ്രചാരണത്തിനുമായി മാർച്ച് ആറ് ഗ്ലോക്കോമ ദിനമായി ലോകമെമ്പാടും ആചരിച്ചു വരുന്നുണ്ട്. ഇതു സംബന്ധിച്ച് നിരവധി പഠനങ്ങളും ഗവേഷണങ്ങളും ലോകവ്യാപകമായി നടന്നു വരികയുമാണ്.